হজে দো‘আ কবুলের বিশেষ স্থানসমূহ - বাংলা - জাকের উল্লাহ আবুল খায়ের\nPDF 681.1 KB 2019-05-02\nذاكرالله أبو الخير\nদো‘আ একটি গুরুত্বপূর্ণ আমল-ইবাদত। আমরা সব সময় দো‘আর প্রতি মুখাপেক্ষী। হজের সময় হাজীদের জন্য দো‘আ-মোনাজাত করা ও জীবনের যত চাওয়া-পাওয়া আছে, সবকিছু আল্লাহর কাছে তুলে ধরার একটি সুবর্ণ সুযোগ। রাসূল সাল্লাল্লাহু আলাইহি ওয়াসাল্লাম ও তার সাহাবীগণ যখন, যেখানে এবং যেভাবে দো‘আ করেছেন সেভাবেই এ গুরুত্বপূর্ণ ইবাদতটি সম্পাদন করতে হবে। হজে রাসূল সাল্লাল্লাহু আলাইহি ওয়াসাল্লাম যেখানে যেভাবে দো‘আ করেছেন, আমরা তার বিশেষ কয়েকটি স্থান ও কাল এখানে তুলে ধরার চেষ্টা করছি।\nএক- আল্লাহর ঘর-বাইতুল্লাহর তাওয়াফের সময় দো‘আ করা:\nরাসূলুল্লাহ সাল্লাল্লাহু আলাইহি ওয়াসাল্লাম তাওয়াফের মাঝে রুকনে ইয়ামানী এবং হাজরে আসওয়াদের মাঝে দো‘আ করতেন। তিনি যে দো‘আটি সকলকে শিখিয়েছেন তা হচ্ছে:\n“হে আমাদের রব, দুনিয়াতে আমাদেরকে কল্যাণ দিন, আখিরাতেও দিন এবং আমাদেরকে জাহান্নামের আগুন থেকে বাঁচান”। [সূরা আল-বাকারাহ, আয়াত: ২০১]\nদুই- যমযমের পানি পানের সময় দো‘আ:\nযমযমের পানি পান করার সময় সু্ন্নাতসম্মত দো‘আ রয়েছে। রাসূলুল্লাহ সাল্লাল্লাহু আলাইহি ওয়াসাল্লাম থেকে বর্ণিত আছে, তিনি বলেছেন,\n«مَاءُ زَمْزَمَ، لِمَا شُرِبَ لَهُ ».\n‘যমযম যে জন্য পান করা হয় তা হাসিল হয়।’ এটি দো‘আ কবূলের একটি গুরুত্বপূর্ণ স্থান।\nতাছাড়া হাজরে আসওয়াদ থেকে কাবা শরীফের দরজা পর্যন্ত জায়গাটুকুকে মুলতাজাম বলে। সাহাবীগণের কেউ কেউ এবং সালাফের কোনো কোনো আলেম মক্কায় এসে মুলতাযামে গিয়ে দু’ হাতের তালু, দু’হাত, চেহারা ও বক্ষ তার উপর রেখে দো‘আ ও কান্নাকাটি করতেন।\nতিন- সাফা ও মারওয়া পাহাড়-দ্বয়ে উঠে দো‘আ করা:\nসাফা ও মারওয়া পাহাড়-দ্বয় আল্লাহর নিদর্শনসমূহের অন্যতম নিদর্শন। এ দুই পাহাড়ের মাঝে সাঈ করা হাজীদের জন্য ওয়াজিব। উভয় পাহাড়ই দো‘আ করা ও দো‘আ কবুল হওয়ার অন্যতম স্থান। সাফা পাহাড়ে উঠে একটু নিরিবিলি স্থান বাচাই করে কাবাকে সামনে নিয়ে দু’ হাত তুলে দীর্ঘ সময় নিয়ে দো‘আ করবেন। আরবীতে দো‘আ করা জরুরি নয়। আপনি আপনার ভাষায় যত চাওয়া–পাওয়া আছে সব আল্লাহর কাছে তুলে ধরবেন, চোখের পানি ফেলবেন এ সুযোগ আপনার জীবনে আর নাও আসতে পারে। তারপর যখন আপনি মারওয়া পাহাড়ে যাবেন সেখানেও একই নিয়মে দীর্ঘ সময় নিয়ে দো‘আ করবেন। তবে এখানে রাসূলুল্লাহ সাল্লাল্লাহু আলাইহি ওয়াসাল্লাম থেকে বর্ণিত দো‘আটি করার ব্যাপারে সচেষ্ট থাকবেন।\nচার- ‘আরাফার মাঠে দো‘আ করা:\n‘আরাফার মাঠে ‘আরাফার দিবসের মুল আমলই দো‘আ। এ দিন দো‘আ মোনাজাতের গুরুত্ব অপরিসীম। জোহর ও আসরের সালাতকে জোহরের প্রথম ওয়াক্তের মধ্যে একত্রে আদায় করে নিবে। কোনো সুন্নাত বা নফল সালাত আদায় না করে সূর্যাস্ত পর্যন্ত দীর্ঘ সময় দো‘আ মোনাজাত ও কান্না-কাটিতে ব্যস্ত থাকবে। দু’হাত তুলে আল্লাহর কাছে দো‘আ করবে। হাদীসে এসেছে:\n«خير الدعاء دعاء عرفة، وخير ما قلت أنا والنبيون من قبلي: لا إله إلا الله وحده لا شريك له، له الملك وله الحمد، وهو على كل شيء قدير».\n“উত্তম দো‘আ, আরাফার দিবসের দো‘আ এবং উত্তম কথা, যা আমি এবং আমার পূর্বের নবীগণ বলেছেন। ‘আল্লাহ ছাড়া কোন ইলাহ নেই, তিনি একক, তার কোনো শরীক নেই, রাজত্ব তাঁরই, প্রশংসাও তার, তিনি সব কিছুর ওপর ক্ষমতাবান”।\nপাঁচ- মুযদালিফায় মাশআরুল হারামে অবস্থান করে দো‘আ করা:\nমুযদালিফায় অবস্থান কালে দো‘আ করা। আল্লাহ তা’আলা বলেন,\n﴿فَإِذَآ أَفَضۡتُم مِّنۡ عَرَفَٰتٖ فَٱذۡكُرُواْ ٱللَّهَ عِندَ ٱلۡمَشۡعَرِ ٱلۡحَرَامِ﴾ [البقرة: ١٩٨]\n“তোমরা যখন ‘আরাফা থেকে প্রত্যাবর্তন করবে, মাশআরুল হারামের নিকট পৌঁছে আল্লাহকে স্মরণ করবে”। [সূরা আল-বাকারাহ, আয়াত: ১৯৮]\nসুবহে সাদেক উদিত হওয়ার পর প্রথম ওয়াক্তে ফজরের সালাত আদায় করে নিবে। তারপর দু’ হাত তুলে কিবলামূখী হয়ে দো‘আ ও মোনাজাতে মশগুল থাকবেন। রাসূল সাল্লাল্লাহু আলাইহি ওয়াসাল্লাম মুযদালিফায় ফজরের সালাত আদায়ের পর ‘কুযা’ পাহাড়ের পাদদেশে গিয়ে উপস্থিত হতেন এবং সেখানে তিনি উকুফ করতেন। এ স্থানটি বর্তমানে মাশআরুল হারাম মসজিদের সম্মুখ ভাগে অবস্থিত। একেবারে আকাশ পরিষ্কার হওয়া পর্যন্ত দো‘আ ও মোনাজাতে মশগুল থাকতে হয়। মূলতঃ এটিই হলো মুযদালিফার মৌলিক আমল।\nছয়- কঙ্কর নিক্ষেপের পর দো‘আ করা:\nতাশরীকের দিনসমূহে ‘আল্লাহু আকবার’ বলে সাতটি কঙ্কর নিক্ষেপ করবেন। ছোট জামরায় কঙ্কর নিক্ষেপ শেষ হলে একটু সামনে এগিয়ে ছোট জামরাকে পিছনে দিয়ে কেবলামুখী হয়ে দাঁড়াবেন। তারপর আল্লাহর প্রশংসা, বড়ত্ব ও গুণাগুণ বর্ণনা করবেন এবং দু’হাত তুলে দীর্ঘ সময় পর্যন্ত দো‘আ মোনাজাত করবেন। এরপর মধ্য জামরার দিক এগিয়ে যাবেন। এখানেও ৭টি কঙ্কর একই নিয়মে নিক্ষেপ করবেন। কঙ্কর নিক্ষেপের পর সামান্য এগিয়ে জামরাকে পিছনে দিয়ে কিবলামুখী হয়ে দাঁড়াবেন। তারপর আল্লাহর প্রশংসা, বড়ত্ব ও গুণাগুণ বর্ণনা করবেন এবং দু’হাত তুলে দীর্ঘ সময় পর্যন্ত দো‘আ মোনাজাত করবেন। এবার আপনি বড় জামরায় যাবেন এখানেও একই নিয়মে সাতটি কঙ্কর নিক্ষেপ করবেন। তবে এখানে কোনো দো‘আ মোনাজাত করতে হবে না। কারণ, রাসূল সাল্লাল্লাহু আলাইহি ওয়াসাল্লাম এখানে দো‘আ করেন নি।\nদো‘আর সময় বেশি বেশি কান্নাকাটি করার চেষ্টা করতে হবে। আল্লাহর দিক মনোযোগী হয়ে দো‘আ করতে হবে। কারণ, অন্যমনস্ক হয়ে দো‘আ করলে আল্লাহ তা কবুল করেন না। দো‘আতে কোনো প্রকার বাড়াবাড়ি করা যাবে না। আল্লাহর উপর বিশ্বাস ও আস্থা রেখে দো‘আ করা খুবই জরুরী। আল্লাহ অবশ্যই আমার কথা শুনছেন এবং আমার দো‘আ কবুল করছেন। আল্লাহ আমাদের আমল করার তাওফীক দিন। আমীন।\n সুনান ইবন মাজাহ, হাদীস নং ৩০৬২।\n তিরমিযী, হাদীস, নং ৩৫৮৫।\nহজ্ব এর পদ্ধতি


ওয়েস্ট ইন্ডিজের বিরুদ্ধে তৃতীয় একদিনের ম্যাচের জন্য ঘোষণা হয়ে গেল ভারতীয় দল! একবার চোখ বুলিয়ে নেওয়া যাক.. - Sportzwiki Bengali\nওয়েস্ট ইন্ডিজের বিরুদ্ধে তৃতীয় একদিনের ম্যাচের জন্য ঘোষণা হয়ে গেল ভারতীয় দল! একবার চোখ বুলিয়ে নেওয়া যাক..\nby Jeet Ghosh\t June 29, 2017 June 29, 2017\nঅ্যান্টিগা: বৃষ্টির কারণে প্রথম ম্যাচ পরিত্যক্ত হবার পর ওয়েস্ট ইন্ডিজের বিরুদ্ধে দ্বিতীয় ম্যাচ জিতে সিরিজে ১-০ ব্যবধানে এগিয়ে গিয়েছে ভারত। তাই সিরিজের তৃতীয় ম্যাচ জিতে লিড বাড়িয়ে নিতে চায় টিম ইন্ডিয়া। অন্যদিকে, এই ম্যাচ জিতে সিরিজে সমতা ফেরাতে চায় ক্যারিবিয়ানরা। এমন লক্ষ্য নিয়ে শুক্রবার সিরিজের তৃতীয় ম্যাচে অ্যান্টিগায় মুখোমুখি হবে দু’দল।\nএখানে দেখুনঃ পাঁচ ক্রিকেটার যারা ভারতীয় দলে যুবরাজ সিংয়ের জায়গা নেওয়ার জন্য তৈরি!\nআইসিসি চ্যাম্পিয়ন্স ট্রফির ফাইনালে হেরে ওয়েস্ট ইন্ডিজের মাটিতে পাঁচ ম্যাচের ওয়ানডে সিরিজ খেলতে নামে ভারত। বৃষ্টির কারণে সিরিজের প্রথম ম্যাচ বৃষ্টিতে পরিত্যক্ত হওয়ার পর দ্বিতীয় ওয়ানডে ম্যাচে ১০৫ রানের বড় ব্যবধানে জিতে নেয় ভারত।\nপোর্ট অব স্পেনে বৃষ্টি বিঘ্নিত ম্যাচে টস হেরে ওপেনার আজিঙ্ক রাহানের ১০৩, অধিনায়ক বিরাট কোহলির ৮৭ রানের কল্যাণে ৪৩ ওভারে ৫ উইকেটে ৩১০ রান করে ভারত। জবাবে ৬ উইকেটে ২০৫ রান তুলতে সমর্থ হয় ওয়েস্ট ইন্ডিজ। ফলে সিরিজে ১-০ লিড নেয় ভারত।\nআরোও দেখুনঃ পরবর্তী কোচ হওয়ার জন্য সবুজ সিগনাল পেলেন এই প্রাক্তন ভারতীয় খেলোয়াড়!\nতৃতীয় ওয়ানডে জিতে এই লিডকে বাড়িয়ে রাখতে চাইছেন ভারতের ওপেনার রাহানে। আগের ম্যাচের হিরো রাহানে বলেন, “আমরা ভালো ক্রিকেট খেলছি। এই ধারাবাহিকতাটা অব্যাহত রাখতে হবে। দলের সবাই তাদের দায়িত্ব ভালোভাবে পালন করছে। তৃতীয় ম্যাচেও আমরা ভালো পারফরমেন্স করতে চাই এবং সিরিজে ডবল লিড নিতে চাই। তাতে সিরিজ জয়ের সুযোগও তৈরি হয়ে যাবে। সেই লক্ষ্য পূরণের জন্যই অ্যান্টিগায় আমরা মাঠে নামব।”\nTagged: 3rd ODI, India Cricket Team, India tour of West Indies in 2017


করোনা ভাইরাস: সতর্ক করে বিপদে চিকিৎসক – BangaliTalks\nHome / NEWS / করোনা ভাইরাস: সতর্ক করে বিপদে চিকিৎসক\nএভাবে নভেল করোনা ভাইরাস নিয়ে হেলাফেলা করার মাসখানেকের মধ্যে উহান ও এর আশেপাশের এলাকায় প্রাণঘাতী এই ভাইরাসটি মারাত্মকভাবে ছড়িয়ে পড়ে৷ ভাইরাসটি এখন চীনের গন্ডি পেরিয়ে অন্যান্য দেশেও ছড়াতে শুরু করেছে৷ এরই মধ্যে করোনা ভাইরাস সংক্রমণে চীনের বাইরে দুই জনের মৃত্যু হয়েছে৷ চীনে মৃতের সংখ্যা প্রায় সাড়ে চারশ৷\nকরোনা ভাইরাস সংক্রমিতের সংখ্যা যেমন লাফিয়ে লাফিয়ে বাড়ছে, তেমনি নতুন নতুন দেশে সংক্রমণ শনাক্ত হচ্ছে৷\nতারমধ্যেই চীনের ওই চক্ষু বিশেষজ্ঞের খবর জানাজানি হলো৷ উহান কেন্দ্রীয় হাসপাতালের চক্ষু বিশেষজ্ঞ লি ওয়েনল্যাং যখন ভাইরাসটি নিয়ে সহকর্মীদের সতর্ক করার চেষ্টা করেছিলেন, খবর পেয়ে পুলিশ এসে তাকে চুপ করিয়ে দেয়।\nএকমাস পর হাসপাতালের বিছানা থেকে ঘটনাটি চীনের সামাজিক যোগাযোগের মাধ্যম ওয়াইবোতে পোস্ট করেন তিনি।\nবিবিসি জানায়, গত ডিসেম্বরে সংক্রমণের সাতটি ঘটনা পান এই চিকিৎসক। তার কাছে এই ভাইরাসটিকে দেখতে সার্সের (২০০৩ সালে বিশ্বজুড়ে মহামারীর রূপ নিয়েছিল) মতোই মনে হয়েছিল৷\nউহানের হুনান সিফুড মার্কেট থেকে সংক্রমিত ধরে নিয়ে ওই রোগীদের হাসপাতালে অন্যদের থেকে আলাদা করে পর্যবেক্ষণে রাখা হয়৷\nডা. লি গত ৩০ ডিসেম্বর গ্রুপ চ্যাটে সহকর্মী চিকিৎসকদের ভাইরাসটি নিয়ে সতর্ক করে সংক্রমণ এড়াতে ‘প্রতিরক্ষামূলক পোশাক’ পরার পরামর্শ দিয়ে একটি সতর্ক বার্তা দিয়েছিলেন৷ তবে তখন তিনি জানতেন না – যে রোগটি ধরা পড়েছে সেটি সম্পূর্ণ নতুন একটি করোনা ভাইরাস।\nসতর্ক বার্তা লেখার চারদিন পর আইনশৃঙ্খলা বাহিনীর কর্মকর্তারা তার সঙ্গে দেখা করেন এবং একটি মুচলেকায় তার স্বাক্ষর নেন৷ যেখানে তার বিরুদ্ধে ‘সামাজিক শৃঙ্খলায় মারাত্মক বিঘ্ন সৃষ্টিকারী মিথ্যা মন্তব্য’ করার অভিযোগ আনা হয়।\nমুচলেকায় লেখাছিল, “আমরা আপনাকে কঠোরভাবে সতর্ক করে দিচ্ছি: আপনি যদি অধৈর্য হয়ে জেদ ধরে এমন অবৈধ কার্যকলাপ চালিয়ে যান, তাহলে আপনাকে বিচারের আওতায় আনা হবে- বুঝেছেন?”\nতার নিচে ডা. লির হাতে লেখা: “হ্যাঁ, আমি বুঝেছি।”\nশুধু তিনিই নন, ‘গুজব ছড়ানোর’ অভিযোগে আরও সাত জনের বিরুদ্ধে তদন্ত করা হচ্ছে বলে তখন পুলিশ জানিয়েছিল৷\nজানুয়ারির শেষের দিকে ওয়াইবোতে মুচলেকা পত্রের ছবি প্রকাশ করে ঘটনাটি ব্যাখ্যা করেন ডা. লি। এরইমধ্যে তার কাছে ক্ষমা চেয়েছে স্থানীয় প্রশাসন, কিন্তু অনেক দেরি হয়ে গেছে।\nশুরুতে উহানের কর্মকর্তারা বলেছিলেন, কেবল সংক্রমিত প্রাণীর সংস্পর্শে এলেই মানুষ ভাইরাসটিতে আক্রান্ত হবে। চিকিৎসকদের সুরক্ষার জন্য তখনও কোনো নির্দেশনা জারি করা হয়নি।\nকিন্তু পুলিশ তার কাছে আসার এক সপ্তাহ পরে ডা. লি গ্লুকোমা আক্রান্ত এক নারীর চিকিৎসা করেন। তিনি তখন জানতেন না ওই নারী নতুন করোনা ভাইরাসে আক্রান্ত ছিলেন।\nওয়াইবো পোস্টে লি লিখেছেন, ১০ জানুয়ারি তিনি কাশতে শুরু করেন, পরের দিন তার জ্বর হয়; দুদিন পরে তাকে হাসপাতালে নেওয়া হয়। তার বাবা-মা অসুস্থ হয়ে পড়লে তাদেরও হাসপাতালে নেওয়া হয়।\nতার ১০ দিন পর করোনা ভাইরাসের প্রাদুর্ভাবকে জরুরি পরিস্থিতি ঘোষণা করে চীন।\nডা. লি বলেন, করোনা ভাইরাসের জন্য তাকে বেশ কয়েকবার পরীক্ষা করা হয়েছিল, প্রতিবারই ফল নেতিবাচক এসেছিল অর্থাৎ ভাইরাস পাওয়া যায়নি।\nপরে ৩০ জানুয়ারি তিনি আরেকটি পোস্টে লেখেন, “আজ নিউক্লিক অ্যাসিড টেস্ট ইতিবাচক ফল নিয়ে এসেছে; ধোঁয়াশা কেটে গেছে; শেষ পর্যন্ত রোগ নির্ণয় হয়েছে।”\nচোখ উল্টে যাওয়া ও জিহ্বা বের করা একটি কুকুরের ইমোজি দিয়ে তিনি পোস্টটি শেষ করেন। অবাক হওয়ার কারণ নেই যে, এই পোস্টে হাজার হাজার মন্তব্য ও লাইক পড়ে।\nদেশকে নিয়ে মন্তব্যের প্রতিক্রিয়া কী হবে তা নিয়ে উদ্বেগ প্রকাশ করে এক চীনা মন্তব্য করেন, “সংক্রামক রোগের লক্ষণ নিয়ে প্রাথমিকভাবে সতর্ক করতে ভবিষ্যতে চিকিৎসকরা আরও ভয় পাবেন।\n“ডা. লি ওয়েনল্যাং একজন বীর। নিরাপদ জনস্বাস্থ্য পরিবেশের জন্য এরকম কয়েক লাখ লি ওয়েনল্যাং দরকার,” লিখেছেন আরেকজন৷\nNext করোনাভাইরাস: প্রথম সতর্ক করা চিকিৎসকও বাঁচলেন না


বিনা পুজির ব্যবসা ভিক্ষাবৃত্তি:: বগুড়ার সান্তাহারে প্রতি বৃহস্পতিবার ভিক্ষুকদের মহামিলন – comillaweb.com\nএস এম নাজমুল হক ইমন, বগুড়া জেলা প্রতিনিধিঃ\nভিক্ষুক মানেই সহায় সম্বলহীন ছিন্নমূল মানুষ। নিছক পেটের দায়ে অনণ্যোপায় হয়ে অন্যের কাছে হাত পেতে বাচার চেষ্টা করা। গাছ তলায়, ফুটপাত বা রাস্তার উপর পোকা মাকড়ের মতো পড়ে থাকা। বড়জোড় ভাঙ্গাচোরা বস্তি ঘরের সংসার। বৃষ্টি এলে ভিজবে। রোদ এলে পুরবে। এটাই জানে আমাদের প্রচলিত সমাজ। কিন্তু আমরা কি জানি? এদের ভিতরের খবর। আমাদের প্রাচীন শহর সান্তাহারের কথায় ধরি না কেন?\nবগুড়ার প্রাচীনতম শহর, রেলওয়ে জংশনের শহর সান্তাহার। রাজধানীর মতো আমাদের এই শহরে ভিক্ষুকদের আনাগোনা সপ্তাহের সাতদিন না থাকলেও প্রতি সপ্তাহের বৃহস্পতিবার সকালের আলো ফুটতে না ফুটতেই শত শত ভিক্ষুক সমাগম সান্তাহার শহরে। আর এই দূর দূরান্ত থেকে আসা ঝাকে ঝাকে ভিক্ষুকদের ভিড় শুরু হয় দোকানগুলোর সামনে। দল বেধে থাকে তারা; আর তাদের প্রতিটি দলে কম করে হলেও ৯/১০ জন থাকে। কিন্তু মোট কথা হলো এই যে, এতো ভিক্ষুক সান্তাহারে শহরে আসে কিভাবে? তারা কেউ সান্তাহার বা এর কাছের কোন এলাকার নয়। তাহলে এরা কোথাকার কে? আসলে বিনা পুজির এই ব্যবসায় লাগে না কোন লাইসেন্স, লাগে না কোন প্রতিষ্ঠান। হাত বাড়াও ভিক্ষা নাও আর সেই টাকা পকেটে তোলো। বড়ই আশ্চর্যজনক কথা হলো তারা নানান সাজে আসে ভিক্ষা করতে তবে সেই সাজটা হলো গরীবি সাজ। এক অনুসন্ধানে পাওয়া গেছে, সান্তাহারে যে সমস্ত ভিক্ষুকদের ভীড় হয় তারা আসে মূলত রংপুর, গাইবান্ধা, দিনাজপুর, জয়পুরহাট, নাটোরের ভিন্ন জায়গা থেকে। সেই সাথে তো আমাদের সান্তাহারের এবং পাশের জেলা নওগাঁর ভিক্সুকরা আছে।\nতারা কেন আসে সান্তাহারে। এ নিয়ে অনেক প্রশ্ন? সান্তাহার আসলে একটি ব্যবসায়ী রুট শহর। ছোট শহর হলেও এই শহরে যেমন মানুষের আনাগোনা বেশি তার উপর ব্যস্ত ও প্রতিষ্ঠানের শহর। সব মিলিয়ে সান্তাহারের গুরুত্ব ভিক্ষুক মহলে অনেক তাই তারা যারা ভিক্ষা করেন তারা এই ছোট্ট সান্তাহার শহরকে ব্যবসার প্রধান ক্ষেত্র বানিয়েছে। এছাড়া এক জেলার মানুষ অন্য জেলাকে ভিক্ষা করলে মানুষও চিনবে না এই কারনটাও বেশ গুরুত্বপূর্ন তাদের কাছে।\nভিক্ষুকরা সান্তাহারে ভিক্সা করতে এসে অবশ্য অনেক মজারই কান্ড করে বসেন। শুধু মজার কান্ড নয় তারা একেবারেই দলবল নিয়েই বের হয় ভিক্ষা করতে। স্বামী, সন্তান থেকে শুরু করে অনেকে আছে তার পূরো পরিবার এনে রাস্তায় ভিক্ষা করায়। প্রথম দিকে ভিক্ষুকদের দেওয়া যেত ২৫ পয়সা, তারপর ৫০ পয়সা, তারপর ১ টাকা কিন্তু বর্তমানে সান্তাহার শহরে ভিক্ষুকদের চাহিদা মাথা পিছু ২ টাকা। এর কম টাকা দিলে তারা তো নেয়ই না বরং আরো দুই চারটে কথা তারা শুনিয়ে দিবে।\nসমাজে অনেক পেশার মতো ভিক্ষাবৃত্তিতেও রয়েছে নানা ছলচাতুরি ও কৌশল। দৈহিক পুঙ্গত্ব, বার্ধক্য কাজে লাগিয়ে যেমন ভিক্ষা করতে দেখা যায় তেমনি কোনো জীবন্ত ব্যক্তিকে লাশ সাজিয়ে ভিক্ষা করতে দেখা যায়। কাউ কাউ অসুখের চিকিৎসা করানোর কথা বলে একটি প্রেসক্রিপশন দেখিয়ে, পুষ্ঠিহীন রুগ্ন শিশুকে কোলে নিয়ে, কেউ বা ময়লা ও ছেড়া কাপড় পড়ে ভিক্ষা করে। বোবা সেজে, মেয়ের বিয়ের ও বাবা মায়ের বা অন্য কোন স্বজনের মৃত্যুর কথা বলে মানুষের কাছ থেকে হাত পেতে টাকা নেয় বা ভিক্ষা করে। ব্যাগ আর টাকা পয়সা চুরি বা ছিনতাই হয়েছে বলে, কেউ কেউ বাড়ি যাওয়ার জন্য ভাড়ার নামে ভিক্ষা করে।\nসান্তাহারে ভিক্ষাকদের কাছে শহরের প্রধান প্রধান সড়কে হালকা যানযটের সৃষ্টি হয়। এছাড়া ভিক্ষুকদের কারনে অনেক সাধারন মানুষকে বিভ্রান্তি পোহাতে হয়। সব মিলিয়ে কোন ভাবেই সান্তাহার শহর থেকে ভিক্ষুক না প্রতিরোধ করা গেলেও এই বাহিরে থেকে আগত ভিক্ষুকদের প্রতিরোধ করা দরকার।\nভিক্ষুকদের নিয়ে শহরে বিভ্রান্তি এই নিয়ে সান্তাহারের বিশিষ্ট চিকিৎসক এস এম শফি উদ্দীন বলেন, রাজধানী শহরের মতো আমাদের মতো যে সমস্ত ব্যস্ত শহর আছে সেখানেও ভিক্ষুকদের জন্য আইন প্রনয়ন করার দরকার। তা না হলে আজ যেমন হালকা বিভ্রান্তি নিয়ে আমরা আছি এই বিভ্রান্তিই একদিন চরম আকার ধারন করবে।\nPrevious বাস সিএনজি ও অটোবাইক স্ট্যান্ডের শহর কুমিল্লা :: যানজটের চরম দূর্ভোগে কুমিল্লাবাসী\nNext চান্দিনায় মৎস্য প্রকল্পে বিষ ঢেলে রেণু ও মাছের পোনা নিধন: ১০ লাধিক টাকার ক্ষতি


ঝর্নার পানি কোথা হতে আসে...? | উত্তরণবার্তা\nঝর্নার পানি কোথা হতে আসে...?\nজুলাই ১০, ২০১৮ ৪৬৯ ৫:২৭ অপরাহ্ণ শিক্ষা\nউত্তরণবার্তা প্রতিবেদকঃ মাটির নিচে জমা হওয়া পানি পাহাড়ের কোন খাড়া অংশ ফুঁড়ে বেরিয়ে আসলে ঝর্ণার সৃষ্টি হয়। বৃষ্টি, বন্যা, নদীর বা বরফ গলা পানি মাটির কথা ভেদ করে ভূপৃষ্ঠের উপরিতল থেকে নিচের দিকে নামতে থাকে।\nএই পানিগুলো মাটির নিচের কোন শিলাস্তরে পৌঁছুলে সেগুলো ভেদ করে আর নিচে নামতে পারে না। তখন পানিগুলো শিলাস্তরের উপর জমা হতে হতে একসময় মাটির নীচ দিয়ে শিলাস্তরের ঢালু অংশ বরাবর সরে আসতে থাকে।\nপাহাড়ি বা উঁচু এলাকায় মাটির নীচে শিলাস্তরের উপর জমে থাকা পানি এভাবে সরতে সরতে কোন খাড়া প্রান্ত পেয়ে গেলে পানিগুলো মাটি ফুঁড়ে বেরিয়ে এসে অপূর্ব ঝর্ণার সৃষ্টি করে।\nজুন ০৭, ২০২০ ২১৯


সাকিবহীন পথচলার শুরু আজ | 834625 | কালের কণ্ঠ | kalerkantho\nসাকিবহীন পথচলার শুরু আজ\nসামীউর রহমান, দিল্লি থেকে\nবায়ুদূষণের কারণে ৫ নভেম্বর পর্যন্ত শহরের সব স্কুল বন্ধ ঘোষণা করেছেন দিল্লির মুখ্যমন্ত্রী অরবিন্দ কেজরিওয়াল। ওই শহরেরই অরুণ জেটলি আন্তর্জাতিক স্টেডিয়ামে আজ সন্ধ্যায় আরো খাটুনির ক্রিকেট ম্যাচ খেলতে নামছে দুই দল—ভারত ও বাংলাদেশ। গত দুই দিন তাই অনুশীলনের সময় মুখোশ ব্যবহার করতে দেখা গেছে বাংলাদেশি ক্রিকেটারদের।\nঅবশ্য গোলার্ধের এ প্রান্তে বায়ুদূষণ অস্বাভাবিক কোনো পরিস্থিতি নয়, ঢাকার বায়ুদূষণ নিয়েও তো কম চর্চা হয় না। তবে দিল্লিতে বুক ভরে শ্বাস নেওয়ার অস্বস্তি জানান দেয় প্রতিবার। দুই বছর আগে এ শহরেই টেস্টে বোলিংয়ের সময় বমি পর্যন্ত করেছিলেন শ্রীলঙ্কার পেসার গামাগে। এরপর লঙ্কানদের মুখোশ পরে ফিল্ডিং করা নিয়ে সরব হয়েছিল ভারতের সোশ্যাল মিডিয়া। কিন্তু এবার উল্টো সমবেদনাই পাচ্ছেন সফরকারী ক্রিকেটাররা। এমনিতেই ভারী বাতাসের দিল্লিকে ‘বিপজ্জনক’ করে দিয়ে গেছে কদিন আগের দিওয়ালি, বিস্তর পটকা ফোটানো হয়েছে যে।\nতাই ভরদুপুরেও দিল্লির চারপাশ দেখতে হয় ঘোলা দৃষ্টিতে।\nমাঝেমধ্যে দূষণের ভারী পর্দা সরিয়ে দৃষ্টিসীমার মধ্যে থাকা দূরের দৃশ্যও আবছায়ার মতো দেখায়।\nকিন্তু ক্রিকেট মাঠে গড়ানোর পর তো আর প্রকৃতির চর্চায় ব্যস্ত থেকে লাভ নেই। বাংলাদেশ কোচ রাসেল ডমিঙ্গো আগের দিনই বলে দিয়েছেন, ‘একই পরিবেশে দুই দলই খেলবে।’ তার মানে ওসব নিয়ে অনুযোগ করা অকারণ। নভেম্বরের শুরুতে দিল্লিতে সন্ধ্যার কুয়াশা নিয়েও আশঙ্কা আছে। ওটাও নিয়ন্ত্রণের বাইরে, টস জিতলে তবু সুবিধা নেওয়ার চেষ্টা করা যেতে পারে—সেটাও ভাগ্যের ব্যাপার।\nভারতে আনুষ্ঠানিকভাবে আজ প্রথম পূর্ণাঙ্গ সফর শুরুর আগে বাংলাদেশ দলের সামনে আরো কিছু বিপত্তি আছে। টি-টোয়েন্টি ফরম্যাটের র্যাংকিংয়ে বাংলাদেশ ১০ নম্বরে। আর ভারত? আশার কথা যে এই ফরম্যাটের সাবেক বিশ্বচ্যাম্পিয়নদের র্যাংকিংও খুব ভালো নয়—অতি সম্প্রতি নেমে এসেছে ৫-এ। তবু কে না জানে, র্যাংকিংয়ের অবস্থান থেকেও দুই দলের সামর্থের ব্যবধান বেশি বই কম নয়। এমনি এমনি তো আর টি-টোয়েন্টিতে বাংলাদেশের সঙ্গে ৮-০ ব্যবধানে এগিয়ে নেই ভারত!\nতবে সব কিছু ছাপিয়ে বল মাঠে গড়ানোর আগে বাংলাদেশ ক্রিকেটকেন্দ্রিক আলোচনার শীর্ষে সাকিব আল হাসান। এটা তো অনস্বীকার্য যে টি-টোয়েন্টিতে তিনি বাংলাদেশের একমাত্র ব্র্যান্ড অ্যাম্বাসাডর। আইপিএল থেকে শুরু করে বিগ ব্যাশ—বৈশ্বিক ফ্র্যাঞ্চাইজি ক্রিকেটে বাংলাদেশের সবচেয়ে আকর্ষক চরিত্র তিনি। কিন্তু ভারতীয় এক জুয়াড়ির সঙ্গে যোগাযোগের বিষয়টি ‘রিপোর্ট’ না করার দায়ে ২৯ অক্টোবর থেকে এক বছরের জন্য নিষিদ্ধ তিনি।\nচোট কিংবা নিষেধাজ্ঞার কারণে আগেও সাকিবহীন ম্যাচ খেলার অভিজ্ঞতা রয়েছে বাংলাদেশের। অনেক ম্যাচ জিতেছেও। কিন্তু সাকিবের এবারের নিষেধাজ্ঞার প্রকৃতি ভিন্ন। ভিন্ন বলেই তাঁর অলরাউন্ড নৈপুণ্যের শূন্যতা ভরাট করার চিন্তার পাশাপাশি ড্রেসিংরুম থেকেও সাকিবের ছবিটা একপাশে সরিয়ে রাখার গুরুদায়িত্ব পালন করতে হবে অধিনায়ক মাহমুদ উল্লাহ এবং কোচকে।\nঅবশ্য পেশাদারের রুটিন ওয়ার্ক শুরু হয়ে গেলে এ জাতীয় আবেগে ভেসে যাওয়ার রেকর্ড নেই, বাংলাদেশ দলে তো বটেই! কিন্তু তিন নম্বরে সাকিবের ব্যাটিং আর নতুন বলে কিংবা প্রথম পরিবর্তন হিসেবে তাঁর বাঁহাতি স্পিনের বিকল্প তো আর একজনের মাঝেই খুঁজে পাচ্ছে না বাংলাদেশ। তিনে বাঁহাতি কম্বিনেশন খুঁজতে গেলে একমাত্র বিকল্প নবাগত মোহাম্মদ নাইম। সাকিবের বাঁহাতি স্পিনের বিকল্প হতে পারেন আরাফাত সানি কিংবা তাইজুল ইসলাম। আর সেটা করতে গিয়ে ব্যাটিং-বোলিংয়ের সঙ্গে সামান্য আপস তো করতেই হচ্ছে বাংলাদেশের থিংক ট্যাংককে।\nসাকিব একাই নন, চোটের কারণে এ সিরিজে নেই মোহাম্মদ সাইফ উদ্দিন। তাতে এ পেসার অলরাউন্ডারের জায়গা একজন পেসারকে দিয়ে ভরাট করতে হচ্ছে বাংলাদেশকে। প্রায় তিন বছর পর জাতীয় দলে ফেরা আল-আমিন হোসেনে আপাতত সাইফের বিকল্প দেখছে বাংলাদেশ। প্রায় একই ব্যবধানে ফেরা আরাফাত সানির বাঁহাতি স্পিনে সাকিবের ছায়া খুঁজছে সফরকারীরা।\nবায়ুদূষণ, সন্ধ্যার কুয়াশা নিয়ে চিন্তা করতে হচ্ছে ভারতকেও। নিয়মিত অধিনায়ক বিরাট কোহলির এ সিরিজ বিশ্রাম নেওয়া কিংবা হার্দিক পাণ্ডের চোট—কোনোটাই সুখবর নয় রোহিত শর্মার জন্য। তবে স্বাগতিক অধিনায়কের জন্য বরাদ্দ অনুপ্রেরণা তাঁর দুর্দান্ত একটি রেকর্ডে। ভারতের প্রথম টি-টোয়েন্টি বিশ্বকাপ জয়ের নেতা মহেন্দ্র সিং ধোনির একটি অর্জন এ সিরিজেই ছুঁয়ে ফেলতে পারেন রোহিত। শিরোপা জয়ে এ ফরম্যাটে ভারতের সেরা ধোনি। তবে বাংলাদেশকে হারাতে পারলেই ধোনির সমান শিরোপা জেতা হয়ে যাবে রোহিত শর্মার।\nএটাকে কেউ চাঁদ ছোঁয়ার মতো দূরের স্বপ্ন বলে মনে করছেন কি? ঘরের মাঠে রোহিত শর্মার ধোনির রেকর্ডটা এবারই ছুঁয়ে ফেলা নিয়তি মনে করছেন যে সাংবাদিকরা, গতকালের ম্যাচপূর্ব সংবাদ সম্মেলনের পরে তাঁদের মনে করিয়ে দিয়েছেন রোহিত, ‘আমরা দুই কিংবা চার নই, টি-টোয়েন্টিতে র্যাংকিংয়ে আমরা পাঁচ নম্বরে। আমি হোমওয়ার্ক করি!’ যথেষ্ট হোমওয়ার্ক করেন বলেই বাংলাদেশকে উড়িয়ে দিয়ে সিরিজ জয়ের ঘোষণা দিল্লিতে বসেই দেননি ভারত অধিনায়ক। বরং সমীহই ঝরেছে তাঁর কণ্ঠে।\nসাকিবহীন ক্রিকেট শুরুর দোরগোড়ায় আপাতত এটুকুই প্রশান্তির— পরিস্থিতি যা-ই হোক, প্রতিপক্ষ অধিনায়ক তো পর্যাপ্ত সম্মান ঠিকই দিয়েছেন। সেটা বজায় রাখা মাহমুদদের দায়িত্ব। সরু টানেলে আশার ক্ষীণ আলো হয়ে উঁকি দিচ্ছে বাংলাদেশ ক্রিকেটের সেই পুরনো ধারা—দুঃসময়েই সেরা ক্রিকেট খেলার!


সুখে-দুঃখে বাংলাদেশের পাশে থাকবে ভারত: হাইকমিশনার - Daily Manobkantha\nসুখে-দুঃখে বাংলাদেশের পাশে থাকবে ভারত: হাইকমিশনার\nবরিশাল ব্যুরো | Publish on 08/09/2018 8:13 PM\nবাংলাদেশে নিযুক্ত দেশটির হাইকমিশনার হর্ষবর্ধন শ্রিংলা বলেছেন, সুখে-দুঃখে সব পরিস্থিতিতে বাংলাদেশের পাশে রয়েছে প্রতিবেশী দেশ ভারত। আগামী দিনেও এভাবে পাশে থাকবে।\nশনিবার বিকেলে বরিশাল শের-ই বাংলা মেডিকেল কলেজের অডিটোরিয়ামে মুক্তিযোদ্ধা একাডেমি ট্রাস্ট আয়োজিত মুক্তিযোদ্ধা বৃত্তি চেক বিতরণ অনুষ্ঠানে বিশেষ অতিথির বক্তব্যে এ কথা বলেন।\nতিনি আরো বলেন, মুক্তিযুদ্ধের সময় মুক্তিযোদ্ধাদের সঙ্গে ভারতের বাহিনী একত্রিত হয়ে যুদ্ধ করে বাংলাদেশকে স্বাধীন করেছিল। সেই সম্পর্ক এখন আরও শক্ত হয়েছে। বাংলাদেশের প্রধানমন্ত্রী শেখ হাসিনা ও ভারতের প্রধানমন্ত্রী নরেন্দ্র মোদির প্রয়াসে এই সম্পর্ক অনবদ্য উচ্চতায় পৌঁছে গেছে।\nশ্রিংলা বলেন, ভারত এখন বাংলাদেশে ছয় হাজার কোটি টাকার প্রকল্প বাস্তবায়ন করছে। পাবনা, পটুয়াখালী, জামালপুর, কক্সবাজার, নোয়াখালী ও যশোরে ৫০০ বেডের হাসপাতাল এবং যৌথভাবে বন্দর, সড়ক, রেলপথ ও অন্যান্য অবকাঠামো উন্নয়নের কাজ করছে ভারত।\nহাইকমিশনার বলেন, ২০১৫ সালে ভারতের প্রধানমন্ত্রী বাংলাদেশে সফরে এসে বলেছিলেন, পেহলে তো হাম পাস পাস থে, আব হাম সাথ সাথ হে। ভারত ও বাংলাদেশের মধ্যে চমৎকার সম্পর্ক বিরাজ করছে। বর্তমানে ভারত ও বাংলাদেশ পৃথিবীর উন্নয়নমূলক দেশগুলোর মধ্যে জায়গা করে নিয়েছে।\nমুক্তিযোদ্ধা একাডেমি ট্রাস্টের চেয়ারম্যান ড. আবুল আজাদের সভাপতিত্বে চেক বিতরণ অনুষ্ঠানে প্রধান অতিথি ছিলেন বরিশাল সিটি করপোরেশনে নবনির্বাচিত মেয়র সেরনিয়াবাত সাদিক আব্দুল্লাহ। অতিথি ছিলেন মুক্তিযুদ্ধ চলাকালীন ৯নং সেক্টর কমান্ডার ক্যাপ্টেন মাহফুজ আলম বেগ, সংসদ সদস্য অ্যাডভোকেট তালুকদার মো. ইউনুস, পঙ্কজ দেবনাথ, শের ই বাংলা একে ফজলুল হকের নাতি ফাইয়াজুল হক রাজু, বরিশাল মহানগর আওয়ামী লীগের সভাপতি গোলাম আব্বাস চৌধুরী দুলাল, বরিশাল মেট্রোপলিটন পুলিশের কমিশনার মো. মোশাররফ হোসেন, বরিশাল রেঞ্জের অতিরিক্ত ডিআইজি আজাদ মিয়া, বরিশাল জেলা প্রশাসক মো. হাবিবুর রহমান প্রমুখ।


কানে খোঁচাখুঁচিতে ভয়াবহ বিপদ! | আমাদের সময়.কম – AmaderShomoy.com\nপ্রকাশের সময় : January 21, 2020, 12:38 pm\nআপডেট সময় : January 21, 2020 at 12:38 pm\nনিউজ ডেস্ক : আমাদের কান সুড়সুড় করলেই হাত নিশপিশ করে ওঠে। পেন, পেন্সিল, কাঠি, ইয়ার বাড হাতের কাছে যা থাকে তাই আমরা কানে ঢুকিয়ে দেই। ভেতরে শুরু হয় যুদ্ধ, এদিক-ওদিক ভালো করে ঘুরিয়ে যত ময়লা ছিল টেনেটুনে বাইরে নিয়ে আসার চেষ্টা চলে অবিরাম।\nউপরের কথাগুলো পড়ে নিশ্চয় মুখ বেঁকিয়ে, নাক সিঁটকাচ্ছেন! তবে এমন অভ্যাস আপনার মত কমবেশি সবারই। অনেকের তো আবার যখন তখন কানে কিছু ঢুকিয়ে সুড়সুড়ি না খেলে ঠিক চলে না।\nবিশেষজ্ঞরা বলছেন, কাজটা কিন্তু মোটেই ভালো নয়। অহেতুক কানকে খোঁচালে, সেও পাল্টা জবাব দিতে ছাড়বে না। ইনফেকশন, ব্যথা, খুঁচিয়ে ঘা-রক্ত-পুঁজ, এমনকি শ্রবণশক্তির দফারফা- সবকিছুই হতে পারে।\nস্বাধীনতা যুদ্ধে লাখ লাখ মানুষ প্রাণ দিয়েছিলো বাকশাল করার জন্য, প্রশ্ন ড. আব্দুল মঈন খানের ≣ রাশিয়ান গ্র্যান্ডমাস্টারকে হারিয়ে ১৬ বছর বয়সী ফাহাদের চমক ≣ করোনাভাইরাস চিকিৎসা পদ্ধতি ভাইরাল, সারবে লবণ পানিতে\nকাজেই বাজার চলতি ইয়ার বাড নয়, হাতের কাছে যা পেলাম তাই দিয়েও নয়, কান পরিষ্কার রাখার বিজ্ঞানসম্মত কিছু উপায় আছে। সেগুলো ঠিকঠাক মেনে চললেই কান থাকবে একেবারে ফুরফুরে। আসলে কান হলো নিজের মর্জির মালিক। শরীরের ভারসাম্য রক্ষার এক গুরু দায়িত্ব আছে তার ওপর। কানকে বেশি না ঘাঁটানোই বুদ্ধিমানের কাজ, সে নিজের মতোই থাকতে চায়।\nবিশেষজ্ঞরা বলেন, কানের ময়লা বা খোলেরও উপকারিতা আছে। কাজেই তাকেও টেনেটুনে বাইরে নিয়ে আসার খুব একটা দরকার নেই। খুব প্রয়োজন হলে বিশেষজ্ঞদের দেখানো পথেই কান পরিষ্কার রাখা উচিত।\nইয়ার-ড্রপ-ইএনটি স্পেশালিস্টকে দেখিয়ে কানের ড্রপ ব্যবহার করা যেতে পারে। তবে সব ইয়ার-ড্রপ ব্যবহার করারই একটি নির্দিষ্ট সময়সীমা থাকে। সেটা দেখে নেয়া ভালো। পুরনো ইয়ার-ড্রপ ব্যবহার করলে উল্টে ক্ষতি হতে পারে।\nগরম সেঁক- অনেক সময় অতিরিক্ত খোঁচাখুঁচিতে কানে ব্যথা হয়। সেক্ষেত্রে গরম পানির ভাপ নিলেও ব্যথা কমে। হালকা করে উঞ্চ গরম পানিতে কাপড় ভিজিয়ে কানের যতটা অংশ পারেন মুছে নিন। তাতেও কান পরিষ্কার থাকবে।\nইয়ার-ফ্লাশ- এই পদ্ধতি একটু সাবধানে করতে হবে। উষ্ণ গরম পানি বাল্ব-সিরিঞ্জে ভরে এক ফোঁটা-দু’ফোঁটা করে কানের ভেতর ফেলতে হবে। পাঁচ মিনিট সেভাবেই থাকতে হবে। অতিরিক্ত পানি কান নিজেই বের করে দেবে। সেই সঙ্গে ময়লাও বেরিয়ে যাবে। তবে কানে কোনোরকম অস্ত্রোপচার হলে বা কানের অন্য সমস্যা থাকলে ইয়ার-ফ্লাশ না করাই ভালো।\nমিনারেল বা অলিভ অয়েল- গোসলের সময় কানের আঙুলে করে কানের ভেতর তেল মালিশ করার অভ্যাস অনেকেরই আছে। ছোট বাচ্চাদেরও তেমনটাই করা হয়। বিশেষজ্ঞরা বলছেন, এই পদ্ধতি কিন্তু বিজ্ঞানসম্মত। গরম তেল নয়, মিনারেল বা অলিভ ওয়েল যদি রোজ আঙুলে করে নিয়ে কানের ভেতর মালিশ করা যায় তাহলে কানে ময়লা জমতে পারে না। কানও অনেক হাইড্রেটেড থাকে।\nইয়ার বাড ভয়ঙ্কর\nবিশেষজ্ঞরা বলছেন, ইয়ার ফোন থেকেও কানে সংক্রমণ ছড়াতে পারে। নিজের ইয়ারবাড আলাদা বাক্সে বা প্যাকেটে ভরে ব্যবহার করুন, কারও সঙ্গে শেয়ার না করাই ভালো।


গাড়ীর সবকিছু এক নম্বর শুধু ব্রেকটা একটু নড়বড়ে! - শাহিন-৯৯ এর বাংলা ব্লগ । bangla blog | সামহোয়্যার ইন ব্লগ - বাঁধ ভাঙ্গার আওয়াজ\n২০ শে সেপ্টেম্বর, ২০১৯ বিকাল ৪:০২\nছাত্রলীগের দুই শীর্ষ নেতা বহিস্কার! অভিযোগ চাঁদাবাজী, তাহলে তাঁরা জেলে না গিয়ে তাবলীগে কেন? দলীয় পদ থেকে সরিয়ে দিলে কি জনগণের টাকা হালাল হয়ে গেল তাদের?\nক্যাসিনো অভিযান!! দেশে গত এগার বছর ধরে সুশাসন চলছে, তাহলে প্রধানমন্ত্রীর সিগন্যাল ছাড়া কেন অভিযান শুরু হল না? এসব বাহিনী কি জনগণের জন্য নাকি আওয়ামীলীগের দলীয় কর্মী? দলের শুদ্ধি প্রয়োজনে অভিযান দেশের প্রয়োজনে কেন নয়?\nহলমার্ক, শেয়ারবাজার, বাংলাদেশ ব্যাংক, রুপপুর, পর্দা কোথায় নেই অনিয়ম দূর্নীতি? তবুও একদল ঢোল পিটিয়েই যাচ্ছে দেশ এগুচ্ছে সাইক্লোন হ্যারিকেন এর গতিতে!!\nআসলে এক‌টি গণতান্ত্রিক রাষ্ট্র তখনই কল্যাণমুখী রাষ্ট্রে রুপ নিবে যখন গণতন্ত্র জীবিত থাকবে, জবাবদিহিতা থাকবে। মিডিনাইট নির্বাচনের মাধ্যমে এদেশের ভাগ্যের আকাশে কালোছায়া নেমে এসেছে। শুদ্ধি অভিযানে হয়তো শেখ হাসিনার দলীয় লাভ হবে, কিন্তু দেশের কিছু হবে না। দেশের জন্য শেখ হাসিনা কিছু করতে চাইলে তাকে আগে নৈতিক দিক দিয়ে ফেয়ার হয়ে আসতে হবে।\nসর্বশেষ এডিট : ২০ শে সেপ্টেম্বর, ২০১৯ বিকাল ৪:০২


সমকামীতার প্রতীক নির্দেশক জার্সি পরে খেলতে অস্বীকৃতি মেসি সতীর্থের! সমকামীতার প্রতীক নির্দেশক জার্সি পরে খেলতে অস্বীকৃতি মেসি সতীর্থের!\nখেলাধুলা | 19th May, 2022 1:20 am\nফরাসি ফুটবল ক্লাব প্যারিস সেন্ট জার্মেই ও সেনেগাল জাতীয় দলের খেলোয়াড় ইদ্রিসা গুয়ে সমকামীদের অধিকার রক্ষার সমর্থনে রংধনু প্রতীক বিশিষ্ট জার্সি পরিধান করে মাঠে নামতে অস্বীকার করেছেন বলে বুধবার (১৮ মে) এক প্রতিবেদনে দাবি করেছে ব্রিটিশ বার্তা সংস্থা বিবিসি।\n৩২ বছর বয়সী এই খেলোয়াড় গত শনিবার (১৫ মে) মন্টপেলিয়ারের বিপক্ষে ম্যাচে অনুপস্থিত ছিলেন। যেই ম্যাচে ৪-০ গোলের জয় পায় মেসি-নেইমারদের পিএসজি। যদিও পিএসজি বস মাউরিসিও পোচেত্তিনো বলেছেন,’ব্যক্তিগত কারণে’ খেলাটি মিস করেছেন গুয়ে।\nতবে, ফরাসি ফুটবল ফেডারেশন (এফএফএফ) গুয়েকে অনুপস্থিতির কারণ জানতে চেয়ে বিষয়টি স্পষ্ট করার জন্য চিঠি দিয়েছে বলে জানা গেছে।\nএদিকে, ক্রিস্টাল প্যালেসের চেইখৌ কাউয়াতে এবং ওয়াটফোর্ডের ইসমাইলা সার তাদের সেনেগাল সতীর্থের অবস্থানের স্পষ্ট সমর্থনে সোশ্যাল মিডিয়ায় পোস্ট করেছেন।\nকাউয়েতে ইনস্টাগ্রামে গুইয়ের সাথে নিজের একটি ছবি পোস্ট করে গুয়েকে ‘একজন সত্যিকারের মানুষ’ বলে অভিহিত করেছেন। গুয়েকে সমর্থন দিয়ে ওয়াটফোর্ড উইঙ্গার সার তার এবং গুইয়ের একটি ছবি পোস্ট করেছেন।\n১৭ মে হোমোফোবিয়া, বাইফোবিয়া ও ট্রান্সফোবিয়ার বিরুদ্ধে আন্তর্জাতিক দিবস উপলক্ষে ফ্রান্সের ক্লাবগুলিকে তাদের শার্টের পিছনে রংধনু-নকশা নম্বর পরিধান করতে বলা হয়েছে। পিএসজি বুধবার বলেছে যে তারা ‘এই শার্টটি পরতে পেরে খুব গর্বিত’।\nউল্লেখ্য, সেনেগালে সমকামিতা বেআইনি এবং এই অপরাধের কারণে পাঁচ বছর পর্যন্ত কারাদণ্ড হতে পারে। গুইয়ের অবস্থান সেনেগালের বিশিষ্ট রাজনীতিবিদদের দ্বারা সমর্থিত হয়েছে। দেশটির রাষ্ট্রপতি ম্যাকি সাল টুইটারে লিখেছেন, গুইয়ের মুসলিম বিশ্বাসকে অবশ্যই সম্মান করতে হবে।


একাংশের সভাপতি আব্বাসী সদস্য সচিব সেলিম * অন্য কারও এলডিপি নামে দল করার অধিকার নেই-অলি\nভেঙে গেল কর্নেল (অব.) অলি আহমদের নেতৃত্বাধীন লিবারেল ডেমোক্রেটিক পার্টি-এলডিপি। সোমবার সকালে রাজধানীর জাতীয় প্রেস ক্লাবে এক সংবাদ সম্মেলনে অলি আহমদকে বাদ দিয়ে একই নামে আরেকটি দলের ঘোষণা দেয়া হয়।\nএলডিপির এ অংশের সভাপতি হয়েছেন আবদুল করিম আব্বাসী ও সদস্য সচিব শাহাদাত হোসেন সেলিম। প্রাথমিকভাবে সাত সদস্যের সমন্বয় কমিটি করা হয়েছে। কমিটির সদস্যরা হলেন- আবদুল গণি, এমএ বাশার, সৈয়দ ইব্রাহিম রওনক, তৌহিদুল আনোয়ার ও কাজী মতিউর রহমান। যদিও বিকালে এক সংবাদ সম্মেলনে অলি আহমদ বলেন, এলডিপি আমার নামে নিবন্ধিত রাজনৈতিক দল। অন্য কারও এলডিপি নামে দল করার অধিকার নেই।\nনতুন এলডিপি গঠন প্রসঙ্গে নতুন সদস্য সচিব শাহাদাত হোসেন সেলিম বলেন, অলির অতি জামায়াত-নির্ভরতা ও জামায়াত-প্রীতির কারণে তার সঙ্গে রাজনীতি করা সম্ভব নয়। একজন মুক্তিযোদ্ধা হিসেবে তিনি যেভাবে জামায়াতে ইসলামীকে অকুণ্ঠ সমর্থন দিচ্ছেন, সার্টিফিকেট দিচ্ছেন, একজন মুক্তিযোদ্ধা হিসেবে তিনি এভাবে জামায়াতকে সমর্থন দিতে পারেন না- এটা উনাকে আমরা মুখের ওপরে বলেছি। এজন্য আমাদের সঙ্গে তার বিভেদ তৈরি হয়েছে।\nতিনি বলেন, এছাড়া আমরা যেখানে ২০ দলীয় জোটে আছি, সেখানে কয়েকটি দল নিয়ে অলি আহমদের আলাদা জোট ‘জাতীয় মুক্তিমঞ্চ’ করার কোনো যুক্তি ছিল না। জাতীয় মুক্তিমঞ্চ করে অলি আহমেদ খালেদা জিয়ার মুক্তির আন্দোলনকে বিভ্রান্ত করা ছাড়া কিছুই করতে পারছেন না।\nশুরুতে এই মঞ্চকে খালেদা জিয়ার মুক্তির জন্য আলাদা প্লাটফর্ম বলা হলেও ধীরে ধীরে তা জিয়া পরিবার আর বিএনপির বিষোদ্গার করার প্ল্যাটফর্মে পরিণত হয়। বিএনপির শীর্ষ নেতৃত্বকে বির্তকিত আর দুর্বল করার ষড়যন্ত্র শুরু করে। সেই কারণে তার সঙ্গে আমাদের দূরত্ব সৃষ্টি হয়। এর ফল হিসেবে নতুন এলডিপি গঠন। এলডিপি থেকে অলি আহমদসহ কয়েকজনকে অব্যাহতি দেয়া হয়েছে।\n২০০৬ সালে বিএনপি থেকে বেরিয়ে এলডিপি গঠন অন্যায় হয়েছে মন্তব্য করে শাহাদাত হোসেন বলেন, এলডিপি গঠন করে যে অন্যায় ও পাপ করেছি, আশা করি বিএনপি তার প্রায়শ্চিত্ত করার সুযোগ দেবে। তিনি বলেন, আমরা বিএনপি এবং ২০ দলের অন্তর্ভুক্ত দলগুলোর সঙ্গেও সংযুক্ত থাকব। আশা করব, বিএনপি আমাদের স্বীকৃতি জানাবে।\nপ্রসঙ্গত, গত ৯ নভেম্বর রাতে অলির নেতৃত্বাধীন এলডিপির কেন্দ্রীয় নতুন কমিটি গঠন করা হয়। ওই কমিটিতে অলি আহমদ সভাপতি ও রেদোয়ান আহমেদ মহাসচিব হিসেবে পুনর্র্নির্বাচিত হন। বাদ পড়েন দলটির সিনিয়র যুগ্ম মহাসচিব শাহাদাত হোসেন সেলিম, সাংগঠনিক সম্পাদক সৈয়দ ইব্রাহিম রওনক, তৌহিদুল আনোয়ার।\nএর আগে অলির নেতৃত্বাধীন কমিটি থেকে বেরিয়ে আসেন প্রেসিডিয়াম সদস্য আবদুল গণি, সাংগঠনিক সম্পাদক এম আবুল বাসার ও দফতর সম্পাদক কাজী মতিউর রহমান। এছাড়া গত জুনে দলের প্রেসিডিয়াম সদস্য পদ থেকে পদত্যাগ করেন আবদুল করিম আব্বাসী।\nসংবাদ সম্মেলন সাবেক হুইপ আবদুল করীম আব্বাসী বলেন, অত্যন্ত দুঃখের সঙ্গে বলতে চাই, উনার (অলি) সঙ্গে কোনো জ্ঞানী, বুদ্ধিসম্পন্ন মানুষ রাজনীতি করতে পারবে না।\nআমি দীর্ঘ সময় দেখেছি, উনি শুধু নিজের স্বার্থ ছাড়া আর কোনো কিছু চিন্তা করেন না। উনি একবার ছাতা এদিকে ধরেন, আরেকবার ছাতা ওদিকে ধরেন। এক প্রশ্নের জবাবে তিনি বলেন, এই মুহূর্তে অলি সাহেবের সঙ্গে একজন (রেদোয়ান আহমদ) ছাড়া আর কেউ নেই।\nঅন্য কারও এলডিপি নামে দল করার অধিকার নেই- অলি : এদিকে বিকালে জাতীয় প্রেস ক্লাবে সংবাদ সম্মেলনে এলডিপির একাংশের সভাপতি ও জাতীয় মুক্তিমঞ্চের আহ্বায়ক কর্নেল (অব.) অলি আহমদ বলেন, অন্য কারও এলডিপি নামে দল করার অধিকার নেই।\nকেউ যদি নিজের বাবার নাম বাদ দিয়ে আমার নামে পরিচিত হতে চায় তাহলে আমার কোনো আপত্তি নাই। যারা নতুন কমিটি করেছে এমন কোনো গুরুত্বপূর্ণ ব্যক্তি নয় যে তাদের নিয়ে আলোচনা করতে হবে।\nআমি দৃঢ়তার সঙ্গে বলতে চাই, এলডিপির রেজিস্ট্রেশন আমার নামে, আমি দরখাস্তকারী। এটাই মূল এলডিপি। জাতীয় মুক্তি মঞ্চের উদ্যোগে ‘পেঁয়াজসহ নিত্যপ্রয়োজনীয় দ্রব্যের মূল্য নিয়ন্ত্রণে সরকারের ব্যর্থতার প্রতিবাদে’ এ সংবাদ সম্মেলনের আয়োজন করা হয়।\nকর্নেল অলি বলেন, এলডিপি থেকে বাদ পড়ে যারা আজ নতুন কমিটি করেছে তারা আমার ভাইয়ের মতো ও সন্তান সমতুল্য। তাদের বিরুদ্ধে কথা বলার শিক্ষা আমার বাবা-মা দেয়নি। বাংলাদেশে বহু দল আছে, তারা না হয় আরও একটা করল। তাতে ক্ষতির কি?\nএলডিপির ওই অংশকে যদি ২০ দল স্বীকৃতি দেয় তাহলে আপনাদের অবস্থান কি হবে- এমন প্রশ্নের জবাবে অলি বলেন, আমি তো ২০ দলের ইনচার্জ না। যখন হবে তখন সেটা দেখব।\nঅলি আহমদ বলেন, জাতীয় মুক্তিমঞ্চ কোনো অবস্থাতেই প্রতিশোধ ও প্রতিহিংসার রাজনীতিতে বিশ্বাসী নয়। তিনি বলেন, জাতীয় ঐক্য গড়ে তুলতে হবে। মিথ্যা ও অন্যায় পরিহার করতে হবে। গণতন্ত্র ও মুক্তিযুদ্ধের চেতনাকে প্রাতিষ্ঠানিক রূপ দিতে হবে।\nসংবাদ সম্মেলনে আরও উপস্থিত ছিলেন বাংলাদেশ কল্যাণ পার্টির চেয়ারম্যান মেজর জেনারেল (অব.) সৈয়দ মুহাম্মদ ইবরাহিম, নাগরিক ঐক্যের আহ্বায়ক মাহমুদুর রহমান মান্না, এলডিপির মহাসচিব রেদোয়ান আহমেদ, জাতীয় দলের চেয়ারম্যান এহসানুল হুদা, জাগপার সহ-সভাপতি রাশেদ প্রধান প্রমুখ।


প্রকাশিত: ১৯:৩৮, ২৩ জুলাই ২০২১ আপডেট: ১৯:৪২, ২৩ জুলাই ২০২১\nএকদিনের ব্যবধানে পাল্টে গেলো বাংলাদেশ! দুর্দান্ত সেই দলকে খুঁজে পাওয়া যাচ্ছে না দ্বিতীয় টি-টোয়েন্টি ম্যাচে। ওয়েলিংটন মাসাকাদজার স্পিন আর ব্লেসিং মুজারাবানির তোপে বেসামাল বাংলাদেশের টপ অর্ডার।\n১৬৭ রানের লক্ষ্যে নেমে ১৪ ও ১৭ রানে দুই ওপেনার নাঈম শেখ (৫) ও সৌম্য সরকার (৮) বিদায় নিয়েছেন। অথচ তাদের জুটি প্রথম ম্যাচে শতাধিক রান পার করেছিল। ভুলবশত সৌম্য ওই ম্যাচে রান আউট না হলে জিতিয়ে মাঠ ছাড়তে পারতেন। শুক্রবার তারা ফিরে গেলেন তৃতীয় ওভারে তিন বলের ব্যবধানে। দুজনই মুজারাবানির শিকার।\nসবচেয়ে অভিজ্ঞ ব্যাটসম্যান সাকিব আল হাসানও এই ধাক্কা কাটাতে পারেননি। মাসাকাদজার বলে সিকান্দার রাজার ক্যাচ হন ১২ রান করে। তখন স্কোর ৪৫, নেই ৩ উইকেট। অধিনায়ক মাহমুদউল্লাহ এই চাপ সামলাতে পারেননি। মাসাকাদজার পরের বলে বদলি ফিল্ডার মুসাকান্দাকে ক্যাচ দেন ৪ রান করে। একই ওভারে মেহেদী ১৫ রান করে রায়ান বার্লের ক্যাচ।\nপ্রথম ম্যাচে দলকে জিতিয়ে মাঠ ছাড়া নুরুল হাসান সোহানও থাকতে পারেননি ক্রিজে। ৮ বল খেলে করেন ৯ রান। ৬৮ রানে নেই ৬ উইকেট। ব্যাটিংয়ে আছেন শামীম হোসেন পাটোয়ারি ও আফিফ হোসেন, অপেক্ষায় টেল এন্ডারের তিন ব্যাটসম্যান মোহাম্মদ সাইফউদ্দিন, তাসকিন আহমেদ ও শরিফুল ইসলাম।\nসিনিয়রদের দায়িত্বহীন ব্যাটিংয়ের পর এই তরুণরা কি পারবেন ম্যাচ জেতাতে? এখনও যে যেতে হবে লম্বা পথ!


ইসলামের দৃষ্টিতে গরম লোহার হিট থেরাপি - তাওহীদ পাবলিকেশন্স\nশরীরের নানা ব্যথায় গরম সেঁক দেওয়ার রীতি বহুদিনের পুরনো পদ্ধতি। গবেষণা বলছে, দীর্ঘদিনের দিনের ব্যথা, ক্রনিক কোমর ব্যথা, বাতের ব্যথায় গরম সেঁক বা হিট থেরাপি কার্যকর। গরম সেঁক অনেক সময় মাংসপেশির ব্যথা এবং সন্ধির জড়তা দূর করে।\nগরম সেঁক কীভাবে কাজ করে?\nযখন পেশি বা সন্ধিতে গরম সেঁক দেওয়া হয়, তখন সেখানকার রক্তনালীগুলো প্রসারিত হয়, ফলে রক্ত চলাচল বৃদ্ধি পায়। রক্ত চলাচল বেড়ে যাওয়ার ফলে আক্রান্ত মাংসপেশিতে অক্সিজেন এবং প্রয়োজনীয় পুষ্টির সরবরাহ বেড়ে যায়। সুষ্ঠুভাবে রক্ত চলাচল হয় বলে মাংসপেশিতে আরাম বোধ হয়। (প্রথম আলো)\nযাহোক, ইসলামের দৃষ্টিতে গরম লোহার সেঁক বা হিট থেরাপি নাজায়েজ নয় যদি প্রয়োজন হয়। তবে বিকল্প থাকলে অন্য চিকিৎসা করাই উত্তম। কারণ গরম সেঁক দ্বারা অনেক সময় শরীরে কষ্ট অনুভূত হয়। ইবনে আব্বাস রা. থেকে বর্ণিত, রাসূল সাল্লাল্লাহু আলাইহি ওয়া সাল্লাম বলেন,\n الشِّفَاءُ فِي ثَلاَثَةٍ شَرْبَةِ عَسَلٍ، وَشَرْطَةِ مِحْجَمٍ، وَكَيَّةِ نَارٍ، وَأَنْهَى أُمَّتِي عَنِ الْكَىِّ\n“তিনটি জিনিসের মধ্যে রোগমুক্তির ব্যবস্থা নিহিত আছে। মধু পান করা ও ব্যবহার করা, শিঙ্গা লাগান এবং উপ্তপ্ত লোহা দ্বারা সেঁক দেয়া। তবে আমি আমার উম্মতকে উপ্তপ্ত লোহা দ্বারা সেঁক দিতে নিষেধ করছি।” [সহিহ বুখারি (ইসলামিক ফাউন্ডেশন) ৬৩/ চিকিৎসা, পরিচ্ছেদ: ২২৭৪. তিনটি জিনিসের মধ্যে রোগের নিরাময় আছে]\nঅন্য হাদিসে বর্ণিত হয়েছে, জাবির ইবনে আবদুল্রাহ রা. থেকে বর্ণিত। তিনি বলেন, আমি নবী সাল্লাল্লাহু আলাইহি ওয়াসাল্লাম কে বলতে শুনেছি:\nإِنْ كَانَ فِي شَىْءٍ مِنْ أَدْوِيَتِكُمْ ـ أَوْ يَكُونُ فِي شَىْءٍ مِنْ أَدْوِيَتِكُمْ ـ خَيْرٌ فَفِي شَرْطَةِ مِحْجَمٍ، أَوْ شَرْبَةِ عَسَلٍ، أَوْ لَذْعَةٍ بِنَارٍ تُوَافِقُ الدَّاءَ، وَمَا أُحِبُّ أَنْ أَكْتَوِيَ ”\n“তোমাদের ঔষধসমূহের কোনটির মধ্যে যদি কল্যাণ বিদ্যমান থেকে থাকে তাহলে তা রয়েছে শিঙ্গা দানের মধ্যে কিংবা মধু পানের মধ্যে কিংবা আগুনের দ্বারা ঝলসিয়ে দেয়ার মধ্যে। তবে তা রোগ অনুযায়ী হতে হবে। আর আমি আগুন দ্বারা সেঁক দেয়াকে পছন্দ করি না।” [সহীহ বুখারি (ইসলামিক ফাউন্ডেশন) ৬৩/ চিকিৎসা, পরিচ্ছেদ: ২২৭৫. মধুর সাহায্যে চিকিৎসা। মহান আল্লাহর বাণী: এর মধ্যে রয়েছে মানুষের জন্য নিরাময়]\nতবে হাদিসে এসেছে, রাসূল সাল্লাল্লাহু আলাইহি ওয়া সাল্লাম গরম আইরনের হিট থেরাপি দ্বারা সা’দ বিন মুয়াজ রা., সা’দ বিন যুরারা রা., প্রমূখ সাহাবিদের চিকিৎসা করেছেন। যেমন:\nعَنْ جَابِرِ بْنِ عَبْدِ اللَّهِ، أَنَّ رَسُولَ اللَّهِ ـ صلى الله عليه وسلم ـ كَوَى سَعْدَ بْنَ مُعَاذٍ فِي أَكْحَلِهِ مَرَّتَيْنِ \n“জাবির ইবনে আবদুল্লাহ রা. থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম সাদ ইবনে মুআয রা. এর হাতের শিরায় দু বার গরম লোহার সেঁক দিলেন।” [সুনানে ইবনে মাজাহ ২৫/ চিকিৎসা, সহিহ]\nতাছাড়া খাব্বাব বিন আরাত রা., আবু তলহা রা. সহ কতিপয় সাহাবি থেকে গরম আইরণের সেঁক দ্বারা চিকিৎসা করার বিষয়টি বিশুদ্ধ সূত্রে সাব্যস্ত হয়েছে। যেমন:\nوعن جابر -رضي الله عنه- أن النبي صلى الله عليه وسلم بعث إلى أبي ابن كعب فقطع منه عرقاً ثم كواه، [رواه مسلم]\nوعن أنس -رضي الله عنه- أن النبي صلى الله عليه وسلم كوى أسعد بن زرارة من الشوكة [رواه الترمذي، الشوكة حمرة تظهر في الوجه]\nوعن أنس -رضي الله عنه- قال: كويت من ذات الجنب ورسول الله صلى الله عليه وسلم حيٌّ، , شهدني وأبو طلحة وأنس بن النضير وزيد بن ثابت وأبو طلحة كواني، [رواه البخاري]\nوعن أنس -رضي الله عنه- أن أبا طلحة اكتوى وكوى أناساً من اللقوة [رواه ابن سعد في الطبقات الكبرى بإسناد صحيح]\nমোটকথা, আইরণ দ্বারা হিট থেরাপী বা গরম লোহার সেঁকের মাধ্যমে যদি রোগের আরগ্য হয় তাহলে তাতে কোনও সমস্যা নেই। তবে বিকল্প থাকলে না করাই উত্তম। অর্থাৎ তা হবে সর্বশেষ উপায়। কারণ রাসুল সাল্লাল্লাহু আলাইহি ওয়া সাল্লাম এটিকে অপছন্দ করেছেন। শাইখ আব্দুল্লাহ বিন বায. ও অনুরূপ অভিমত ব্যক্ত করেছেন।\nNewer হাদিস অস্বীকার কারী/কুরআনবাদীরা কাফের\nOlder বাবা-মার প্রতি আমাদের দায়িত্ব কতটুকু?


সুশান্ত সিং রাজপুত আত্মহত্যা করেছে ‘অল ইন্ডিয়া ইন্সটিটিউট অব মেডিক্যাল সায়েন্স’ | Somoy News\nসুশান্ত সিং রাজপুত আত্মহত্যা করেছে ‘অল ইন্ডিয়া ইন্সটিটিউট অব মেডিক্যাল সায়েন্স’\nসুশান্ত সিং রাজপুতের মৃত্যু তদন্তে খুনের সম্ভাবনাকে পুরোপুরি নাকচ করে দিলো অল ইন্ডিয়া ইন্সটিটিউট অব মেডিক্যাল সায়েন্স (এমস)।\nচিকিৎসক সুধীর গুপ্তের নেতৃত্বে একটি দল অভিনেতার ময়নাতদন্ত এবং ভিসেরা রিপোর্ট পুনরায় পরীক্ষা করার পর মৃত্যুর কারণ হিসেবে আত্মহত্যাকেই চিহ্নিত করে।\nসুধীর বলেন, “সুশান্তর মৃত্যু নিশ্চিতভাবে আত্মহত্যার কারণে হয়। খুনের কোনো সম্ভাবনা দেখা যাচ্ছে না।”\nসুশান্তর ২০ শতাংশ ভিসেরা নিয়ে পরীক্ষা করে এইমস। বাকি ৮০ শতাংশকে আগেই ব্যবহার করেছিল মুম্বাই পুলিশ। এ ছাড়া অভিনেতার ল্যাপটপ, ক্যামেরা, কিছু হার্ড ডিস্ক এবং দুটি ফোন থেকে তথ্যপ্রমাণ খুঁজে বের করার চেষ্টা করে ফরেনসিক সংস্থা।\n২৯ সেপ্টেম্বর এমস অভিনেতার ভিসেরা রিপোর্ট কেন্দ্রীয় গোয়েন্দা সংস্থা সিবিআইকে জমা দেয়। বিভিন্ন তথ্যপ্রমাণ আত্মহত্যার দিকেই ইঙ্গিত করছে বলে জানা যায় তখন। এর আগে কুপার হাসপাতালও খুনের সম্ভাবনা উড়িয়ে দেয়।\nপ্রয়াতের পরিবারিক আইনজীবী বিকাশ সিং-এর দাবি, তাকে এমসেরই এক চিকিৎসক বলেছেন অভিনেতার মৃত্যু নিশ্চিতভাবে শ্বাসরোধের কারণেই হয়েছে।\nতিনি বলেন, “এইমসের চিকিৎসক সুশান্তর মৃতদেহের ছবি দেখে দুইশ’ শতাংশ নিশ্চিত হয়ে বলেছেন শ্বাসরোধের কারণেই এই মৃত্যু।” পাশাপাশি তিনি ক্ষোভ প্রকাশ করেন ধীর গতির তদন্ত নিয়ে। তার কথায়, এ বার অভিনেতার পরিবার ধৈর্য হারাচ্ছে। তদন্তের অভিমুখ কোনদিকে, তা বোঝাপড়ার বাইরে।\nতবে সুধীর গুপ্ত বলছেন, “সুশান্তর পরিবারিক আইনজীবী যা বলছেন, তা ঠিক নয়। এত সহজে কোনো সিদ্ধান্তে পৌঁছনো যায় না। তার মৃত্যুর কারণ খুন না আত্মহত্য্ তা শুধু ফাঁসের চিহ্ন বা ঘটনাস্থল দেখে বোঝা সম্ভব নয়।”\nআত্মহত্যার দিন ১৪ জুন মুম্বাইয়ের কুপার হাসপাতালের মর্গে সুশান্তর ময়নাতদন্ত হয়। পরদিন হাসপাতালের ৫ চিকিৎসকের টিম জানান, বেশিক্ষণ ঝুলন্ত অবস্থায় থাকার কারণেই মৃত্যু হয়েছে অভিনেতার। কিন্তু পুলিশের এই দাবি মেনে নেননি সুশান্তর পরিবার, অনুরাগীরা।\nএ দিকে শুক্রবার গান্ধী জয়ন্তীর দিন দিল্লির যন্তর মন্তরে শুরু হয়েছে সুশান্তর বন্ধুদের অনশন কর্মসূচি। হাতে প্ল্যাকার্ড, গলায় চিৎকার, ‘সামনে আসুক সত্য! সুশান্তের খুনিদের ফাঁসি দেওয়া হোক!’ বন্ধু ও অনুরাগীরা জানান, বিচার না পাওয়া পর্যন্ত আন্দোলন চলবে।\nবর্তমানে সিবিআই আত্মহত্যার দিকটি খতিয়ে দেখছে। অবশ্য আত্মহত্যা করতে প্ররোচনা দেওয়ার সম্ভাবনা সম্পূর্ণ উড়িয়ে দেওয়া হচ্ছে না। এর স্বপক্ষে তথ্যপ্রমাণ মিললে ৩০২ ধারায় খুনের মামলা রুজু হতে পারে।\nPrevious articleকক্সবাজারে যোগদানের ১০ দিনের মাথায় করোনা পজিটিভ এসেছে নবাগত পুলিশ সুপার মো. হাসানুজ্জামানের।\nNext articleরোববার (৪ অক্টোবর) শুরু হচ্ছে একাদশ শিক্ষার্থীদের অনলাইন ক্লাস


Alejandro Menendes thinks that Chennai City FC will surely loose their point - Anandabazar\nAlejandro Menendes thinks that Chennai City FC will surely loose their point\nচেন্নাই পয়েন্ট নষ্ট করবে: আলেসান্দ্রো\n২৫ ফেব্রুয়ারি ২০১৯ ০২:৪৪\nআশাবাদী: লক্ষ্যে পৌঁছবেন, বিশ্বাস মেনেন্দেসের। নিজস্ব চিত্র\nরবিবার সকালে যুবভারতীতে ইস্টবেঙ্গল সমর্থকদের আলোচনার মূল বিষয়ই ছিল চেন্নাই সিটি এফসি বনাম মোহনবাগান ম্যাচ। তাঁরা প্রার্থনা করছিলেন, কোয়েম্বত্তূরে সনি নর্দেরা যেন হারিয়ে দেন চেন্নাইকে। যাতে ইস্টবেঙ্গলের সঙ্গে পয়েন্টের ব্যবধান কমে পেদ্রো মানজ়িদের। কারণ, তাঁরা জিতলে চ্যাম্পিয়ন হওয়ার সম্ভাবনা কমবে জবি জাস্টিনদের। লাল-হলুদ সমর্থকদের আশা অবশ্য পূরণ হয়নি। ৩-১ জিতে খেতাবের দিকে আরও এক ধাপ এগিয়ে গেল চেন্নাই।\nইস্টবেঙ্গল কোচ আলেসান্দ্রো মেনেন্দেস গার্সিয়া কিন্তু দাবি করলেন, চেন্নাইকে নিয়ে তিনি চিন্তিত নন। সাংবাদিক বৈঠকে খোলাখুলি বললেন, ‘‘এই মুহূর্তে চেন্নাই চাপে থাকবে। আমার মনে হয়, ওরা কয়েকটা ম্যাচ হারবে।’’ ইস্টবেঙ্গলের কি চ্যাম্পিয়ন হওয়ার আশা কি আছে? এই মরসুমে ইস্টবেঙ্গলের ফুটবলারেরা যে জার্সি পরে খেলছেন, তা ডিজাইন করেছেন সমর্থকেরা। রবিবার সকালে সব ফুটবলারদের সই করা জার্সি তাঁদের হাতে তুলে দিয়ে আত্মবিশ্বাসী আলেসান্দ্রো বললেন, ‘‘সব ম্যাচ জিততে পারলে, আমরাই আই লিগ চ্যাম্পিয়ন হব।’’\nসোমবারই ঘরের মাঠে শেষ ম্যাচ খেলবে ইস্টবেঙ্গল। শেষ তিনটি ম্যাচই খেলতে হবে বাইরে। রিয়াল কাশ্মীর এফসি-র বিরুদ্ধে খেলা ২৮ ফেব্রুয়ারি। ৩ মার্চ পঞ্চকুল্লায় প্রতিপক্ষ গত বারের চ্যাম্পিয়ন মিনার্ভা এফসি। শেষ ম্যাচ কোঝিকোড়ে গোকুলম এফসি-র বিরুদ্ধে সম্ভবত ১০ মার্চ (এখনও তারিখ ঘোষণা হয়নি)। টানা তিনটি অ্যাওয়ে ম্যাচে জেতা কি সম্ভব? লাল-হলুদের স্প্যানিশ কোচ বলে দিলেন, ‘‘সব ম্যাচ জেতার জন্যই আমরা তৈরি। তবে এই মুহূর্তে শুধু আইজলকে নিয়ে ভাবছি।’’\nআইজলের বিরুদ্ধে প্রথম পর্বের ম্যাচে ২-৩ হেরেছিল ইস্টবেঙ্গল। বাতিল হয়েছিল ফ্রি-কিক থেকে করা লালরাম চুলোভার গোল। ম্যাচের পরে যা নিয়ে রেফারির বিরুদ্ধে ক্ষোভ উগরে দিয়েছিলেন ইস্টবেঙ্গল কোচ। এখন অবশ্য পরিস্থিতি সম্পূর্ণ বদলে গিয়েছে। ১৬ ম্যাচে ১৪ পয়েন্ট নিয়ে লিগ টেবলের নয় নম্বরে আইজল লড়ছে অবনমন বাঁচাতে। লাল-হলুদের স্প্যানিশ কোচ বলছেন, ‘‘অবনমনের আওতায় থাকা দলের বিরুদ্ধে খেলা সব সময়ই কঠিন।’’ তিনি যোগ করলেন, ‘‘আইজলের বিরুদ্ধে প্রথম পর্বে হারটা আমাদের সকলের মাথায় রয়েছে। কিন্তু অতীত নিয়ে ভাবতে চাই না। আমাদের এই ম্যাচ থেকে তিন পয়েন্ট অর্জন করাটাই মূল লক্ষ্য। যে ভাবে প্রস্তুতি নিয়েছি, আশা করছি লক্ষ্যে পৌঁছতে সমস্যা হবে না।’’\nAlejandro Menendez East Bengal I League 2018 19 Aizawl FC\nসিঁদুর খেলায় ‘রামধনু রং’, রঙিন হল দশমী\nবাংলাদেশ থেকে গোপন পথে ভারতে আসা নাবালিকাকে ধর্ষণ, বাগদায় গ্রেফতার ২\nটি২০ বিশ্বকাপের আগে বাড়তি উচ্ছ্বসিত অধিনায়ক কোহলী, কেন?\nঢাকে কাঠি, ধুনুচি নাচ, জমে গেল তারাদের পুজো


ভুতের সাথে লড়াই,পুরস্কার এক লক্ষ ভুতের সাথে লড়াই,পুরস্কার এক লক্ষ\nভুতের সাথে লড়াই,পুরস্কার এক লক্ষ\nপ্রকাশের সময় : বুধবার, ১৫ সেপ্টেম্বর, ২০২১, ১০:১২:৫৫ এম\n‘আনলাকি থার্টিন’ আপনার কাছে লাকি হয়েও ফিরে আসতে পারে। ভুতের ছবির বাজেট যদি বেশি হয় তবেই কি তাতে দর্শকরা বেশি ভয় পায়? এই বিষয় নিয়ে একটি সমীক্ষা শুরু একটি ফিনান্স সংস্হা। এজন্য তারা সারা পৃথিবীর সেরা ১৩টি ভুতের ছবি অর্থাৎ সাসপেন্স মুভি বেছে নিয়েছেন। আপনি রাত জেগে যদি ১০দিনের মধ্যে বিশ্বের সেরা ১৩টি ভূতের ছবি দেখতে পারেন তবে আপনি পেয়ে যাবেন ১৩০০ ডলার অর্থাৎ ভারতীয় মুদ্রায় প্রায় এক লাখ টাকা। এতো প্রায় রাতের অন্ধকারে ভূতের সঙ্গে লড়াই করা। ‘ভুতের ছবির বাজেট বেশি হলে তবেই কি দর্শক বেশি ভয় পায়’ এই বিষয়ের ওপর সমীক্ষা চালাতে সংস্থাটি এই অভিনব পদ্ধতি অবলম্বন করেছেন।ভূতের সিনেমা নিয়ে রয়েছে নানান গল্প। ভূতের সিনেমা দেখে কোন কোন দর্শক নাকি ভয় পেয়ে হার্ট ফেল করেছেন আবার অনেকে নাকি মানসিক ভারসাম্য হারিয়েছেন। আপনি কি সত্যি ভূতের ছবি দেখতে ভালোবাসেন? তাহলে ১০ দিনে এই ১৩টি ভূতের ছবি দেখার কথা ভেবে দেখতে পারেন। ছবি দেখতে দেখতে রাতের বেলা বাথরুমে যেতে ভয় পাবেন না তো কিংবা মনে হবে না তো যে খাটের তলায় কে লুকিয়ে আছে! হলিউডের ‘দ্য এক্সরসিস্ট’ বিশ্বের অন্যতম ভয়ের ছবি দেখে দর্শকদের মধ্যে যে ধরনের মানসিক এবং শারীরিক প্রতিক্রিয়া হয়েছিল তা অভাবনীয়। ছবিটির বক্স অফিস কালেকশন ছিল অসাধারণ। সেরা ছবি সহ মোট নয়টি বিভাগে অস্কার নমিনেশন পেয়েছিল ছবিটি। দুটি বিভাগে জয়ীও হয় ‘দ্য এক্সরসিস্ট’। যদিও এই ১৩টি ছবির তালিকায় এটি নেই।ভূত নিয়ে মানুষের মধ্যে যেমন আছে আতঙ্ক তেমনি একইরকমভাবে রয়েছে কৌতুহল।\nতাই তারা ভিন্ন ভিন্ন বাজেটের রুটি ভয়ের ছবি বেছে নিয়েছে। এই প্রতিযোগিতায় যারা যোগদান করবেন অর্থাৎ এই ১৩টি ভূতের ছবি ১০দিনে দেখার মতন মানসিক সক্ষমতা দেখাবেন তার গায়ে লাগানো হবে একটি ফিটবিট মনিটর। সেই মনিটর এর সাহায্যে মাপা হবে হার্ট রেট অর্থাৎ হৃদযন্ত্রের ওঠানামা। এই যন্ত্রই বলে দেবে আপনার সঙ্গে ভুতের লড়াই-এ আপনার মানসিক দৃঢ়তা কতখানি। সংস্থাটি এই ১৩টি ছবির তালিকা প্রকাশ করেছে।এই তেরোটি আন্তর্জাতিক ভুতের ছবি হল, The Amityville Horror,Saw,A Quiet Place,A Quiet Place 2,Candyman,Insidious,Blair Witch,Sinister,Get Out,The Purge,Halloween,Paranormal Activity,Annabelle.


প্রকাশিত: ২০:০৩, ৩১ জুলাই ২০২১\nবিশ্বব্যাংকসহ বিভিন্ন দাতা ও উন্নয়নসহযোগীদের আপত্তি উপেক্ষা করে কৃষিখাতে বিশাল পরিমাণ অর্থ ভর্তুকি ও প্রণোদনা হিসেবে ধারাবাহিকভাবে দিয়ে যাচ্ছেন বলে উল্লেখ করেছেন কৃষিমন্ত্রী ড. মো: আব্দুর রাজ্জাক এমপি।\nশনিবার সকালে তাঁর সরকারি বাসভবন থেকে ভার্চুয়ালি ‘পারিবারিক কৃষি ও কৃষক: সরকার ও নাগরিক সমাজের করণীয়’ শীর্ষক সেমিনারে প্রধান অতিথির বক্তৃতায় এ কথা বলেন কৃষিমন্ত্রী ।\nমন্ত্রী বলেন, দেশের বেশির ভাগ কৃষকই পারিবারিক, ক্ষুদ্র, প্রান্তিক ও বর্গাচাষি। সেজন্য কৃষিকে লাভজনক করতে সরকার ক্রমাগতভাবে কৃষিবান্ধব নীতি গ্রহণ ও তা বাস্তবায়ন করে যাচ্ছে। উৎপাদন খরচ কমাতে ইতোমধ্যে চারবার সারের দাম কমানো হয়েছে। প্রতিবেশী দেশগুলোর তুলনায় বাংলাদেশে সারের দাম এখন অনেক কম উল্লেখ করে ড. রাজ্জাক বলেন ৫০-৭০% ভর্তুকিতে কৃষকদেরকে ধান কাটা, মাড়াইসহ বিভিন্ন কৃষিযন্ত্র দিচ্ছে সরকার।সেচ,বীজসহ অন্যান্য কৃষি উপকরণও এখন আগের তুলনায় সহজলভ্য।\nএসোসিয়েশন ফর ল্যান্ড রিফর্ম অ্যান্ড ডেভেলপমেন্ট (এএলআরডি) ও দৈনিক বণিক বার্তা এ সেমিনারের আয়োজন করে। অনুষ্ঠানে এএলআরডির চেয়ারপার্সন খুশি কবির, সিপিবির রুহিন হোসেন প্রিন্স, এএলআরডির আজিম হায়দার, রওশন জাহান মনি প্রমুখ বক্তব্য রাখেন। এতে উপকারভোগী, নাগরিক সমাজ, মিডিয়া,এনজিওসহ বিভিন্ন অংশীজনের প্রতিনিধি অংশ নেন।


দেশের জন্যে আমার অনেক ত্যাগ আছে : ডোনাল্ড ট্রাম্প - BANGLA-NEWS24\n৬:১৯ অপরাহ্ণ - মঙ্গলবার, ২৩ জুলাই , ২০১৯\nHome / আন্তর্জাতিক / দেশের জন্যে আমার অনেক ত্যাগ আছে : ডোনাল্ড ট্রাম্প\nজুলাই ৩১, ২০১৬\tআন্তর্জাতিক, জরুরী সংবাদ Leaveacomment 32 Views\nইন্টারন্যাশনাল ডেস্ক, ৩১ জুলাই, ২০১৬ইং (বাংলা-নিউজ টুয়েন্টিফোর ডটকম): যুক্তরাষ্ট্রের প্রেসিডেন্ট নির্বাচনে রিপাবলিকান দলের মনোনীত প্রার্থী ডোনাল্ড ট্রাম্প বলেছেন, দেশের জন্যে তার অনেক ত্যাগ আছে। তিনি হাজার হাজার লোকের কর্মসংস্থান করেছেন। ইরাক যুদ্ধে নিহত পাকিস্তানী বংশোদ্ভূত মার্কিন এক সৈন্যের পিতার সমালোচনার জবাবে ট্রাম্প এ কথা বলেন।\nমনোনয়ন পাওয়ার প্রচারণাকালে ট্রাম্পের মুসলিম বিদ্বেষী বক্তব্যের সমালোচনায় নিহত সৈন্যের পিতা খিজির খান বৃহস্পতিবার ডেমোক্রেটিক দলের কনভেনশনে বলেন, সমাধিক্ষেত্রগুলোর দিকে তাকান, যেখানে শুয়ে আছেন সাহসী দেশপ্রেমিকরা। যারা আমেরিকাকে রক্ষায় প্রাণ দিয়েছেন।\nতিনি বলেন, সেখানে আপনি পাবেন সকল ধর্মের, সকল লিঙ্গের এবং সকল জাতির দেশপ্রেমিকদের যারা দেশের জন্যে প্রাণ দিয়েছেন। কিন্তু দেশের জন্যে আপনার কোন ত্যাগই নেই।\nএ প্রেক্ষিতে এবিসি নিউজকে দেয়া এক সাক্ষাতকারে ট্রাম্প খিজির খানের সমালোচনার জবাবে বলেন, দেশের জন্যে তিনিও অনেক ত্যাগ করেছেন।\nট্রাম্প বলেন, আমি কঠোর পরিশ্রম করেছি। আমি হাজার হাজার কর্মসংস্থান সৃষ্টি করেছি। আমার রয়েছে ব্যাপক সাফল্য। আমি মনে করি আমি অনেক করেছি।\nপ্রচারণাকালে ট্রাম্প যুক্তরাষ্ট্রে মুসলিমদের প্রবেশ নিষিদ্ধ করার কথা বলে ব্যাপক সমালোচনার মুখে পড়েন। তিনি প্রশ্ন তুলে বলেন, খিজির খানের বক্তব্য কার লেখা? হিলারির বক্তব্য যারা লেখেন তারাই কি? এর আগে খিজির খান বলেছেন, তিনি ও তার স্ত্রী গাজালা মিলে বক্তব্যটি লেখেন।\nট্রাম্প বলেন, তার স্ত্রী পাশেই দাঁড়ানো ছিলেন। কিন্তু তিনি কিছুই বলেন নি। সম্ভবত তাকে কিছু বলার সুযোগই দেয়া হয়নি।\nট্রাম্পের এ কথার জবাবে গাজালা এবিসি নিউজকে বলেন, গভীর শোকের কারণে ডেমোক্রেটিক দলের কনভেনশনে কিছু বলার ইচ্ছে তার হয়নি।\nতিনি বলেন, আমি মনে করি না ত্যাগের অর্থ ট্রাম্প বোঝেন। কারণ আমি যখন ওখানে দাঁড়ানো ছিলাম সমস্ত আমেরিকাই আমার কষ্ট অনুধাবন করেছে। একটি কথা না বললেও তারা আমার এ ব্যথা বুঝতে পেরেছে।\nখিজির খান বলেন, আমি তাকে কিছু বলতে বলেছিলাম । কিন্তু তিনি রাজি হননি। কারণ গাজালা জানতেন তিনি কিছু বলতে গেলে খুব আবেগতাড়িত হয়ে পড়তেন।\nখিজির খান ক্ষুব্ধ কন্ঠে বলেন, আমাদের বক্তব্য বোঝার ক্ষমতা ট্রাম্পের নেই। তার কোন ভদ্রতা জ্ঞান নেই। তিনি ভদ্রতা জ্ঞান শূন্য। তার হৃদয় কলুষিত।\nশনিবার এক বিবৃতিতে ট্রাম্প নিহত ক্যাপ্টেন খানের প্রশংসা করে বলেন, তিনি আমাদের দেশের হিরো। যারা আমাদের দেশকে নিরাপদ করতে জীবন দিয়েছেন তাদের সকলের প্রতি আমাদের সম্মান জানানো উচিত।\nএদিকে ট্রাম্প কখনই মার্কিন সংবিধান পড়েননি খিজির খানের এ অভিযোগও নাকচ করেন রিপাবলিকান এ প্রার্থী।\nট্রাম্প বলেন, আমি কখনও সংবিধান পড়িনি লাখ লাখ লোকের সামনে দাঁড়িয়ে এ কথা বলার কোন অধিকার খিজির খানের নেই। যদিও তার অভিযোগটি মিথ্যে।\nএদিকে হিলারি ক্লিনটন খিজির খান ও তার স্ত্রীকে ‘দ্য বেস্ট অব আমেরিকা’ বলে সমর্থন করেছেন।\nPrevious কানাডায় দাবানলে অর্থনীতি ক্ষতির মুখে\nNext ভিয়েতনামে অগ্নিকাণ্ড : একই পরিবারের ৬ জন নিহত


আল্লামা শাহ্ আহমদ শফি রহঃ এর মৃত্যুতে বিশ্বব্যপি আলেমদের শোক » শিখো বাংলায়\nHome ইসলাম প্রতিদিন আল্লামা শাহ্ আহমদ শফি রহঃ এর মৃত্যুতে বিশ্বব্যপি আলেমদের শোক\nআল্লামা শাহ্ আহমদ শফি রহঃ এর মৃত্যুতে বিশ্বব্যপি আলেমদের শোক\nশিখো বাংলায়: বাংলাদেশের বরেণ্য আল্লামা আহমদ শফীর মৃত্যুতে শোক প্রকাশ করেছেন বিশ্ববরেণ্য বহু আলেম, ইসলামী চিন্তাবিদ ও মুসলিম স্কলারগণ।\nতাঁদের মধ্যে আছেন পাকিস্তানের শরিয়াহ আদালতের সাবেক প্রধান বিচারপতি আল্লামা তাকি উসমানি, মিসরের বিখ্যাত ইসলামী চিন্তাবিদ ও গবেষক আল্লামা ইউসুফ আল কারজাভি, ভারতের দারুল উলুম দেওবন্দের প্রবীণ মুহাদ্দিস সাইয়েদ আরশাদ মাদানি, খ্যাতিমান আরব লেখক ও গবেষক ড. আলী সাল্লাবি, জমিয়তে উলামায়ে হিন্দের শীর্ষ নেতা সাইয়েদ মাহমুদ মাদানি প্রমুখ।\nতাঁরা ব্যক্তিগত ওয়েবসাইট ও সামাজিক মাধ্যমে শোক ও সমবেদনা জানান। আল্লামা তাকি উসমানি বলেছেন, ‘মাওলানা আহমদ শফী, আল্লাহ তাঁর মর্যাদা বৃদ্ধি করুন। তাঁর খেদমত ও অবদানগুলো শুধু বাংলাদেশেই নয়, বরং পুরো উপমহাদেশে বিস্তৃত। তাঁর স্তরের আলেম, এমন আল্লাহওয়ালা খুবই কম জন্মগ্রহণ করেন। তিনি মুসলিম জাতির জন্য অনেক বড় সম্পদ ছিলেন। আল্লাহ নিজ অনুগ্রহে তাঁকে জান্নাতুল ফিরদাউস দান করুন।’\nদারুল উলুম দেওবন্দের সাইয়েদ আরশাদ মাদানি বলেন, ‘দীর্ঘ অর্ধশতাব্দীব্যাপী তাঁর সঙ্গে আমার সম্পর্ক। মরহুমের ইন্তেকালে আমি গভীরভাবে শোকাহত। তাঁর খেদমতের ময়দান ছিল অনেক বড়। দেশ ও জাতির জন্য তিনি নানামুখী খেদমত করেছেন। তিনি ছিলেন মুসলিম উম্মাহর ব্যথায় ব্যথিত একজন আলেম।’\nমিসরের মুহাজির আলিম আল্লামা ইউসুফ আল-কারজাভি বলেন, ‘হে আল্লাহ! আপনি তাঁকে ক্ষমা করুন, তাঁর প্রতি অনুগ্রহ করুন। এ মহান ব্যক্তিত্বকে সিদ্দিকের মর্যাদা দান করুন। ইল্লিইনে তাঁকে উচ্চ মর্যাদা দান করুন। ইসলাম ও মুসলমানের প্রতি তাঁর অবদানের সর্বোচ্চ প্রতিদান দিন।’\nকাতার বিশ্ববিদল্যালয়ের সমাজবিজ্ঞান বিভাগের অধিভুক্ত ইবনে খালদুন গবেষণা কেন্দ্রের পরিচালক ড. নায়েফ বিন নাহার বলেছেন, ‘আল্লাহ শায়খ আহমদ শফীর মৃত্যুতে মুসলিম উম্মাহকে সমবেদনা জ্ঞাপনের তাওফিক দিন। তিনি বাংলাদেশের অন্যতম প্রবীণ আলেম। দীর্ঘ জীবন কোরআনের সেবায় কাটিয়েছেন। বাংলাদেশের মানুষ জানে তিনি জীবনের শেষ দিন পর্যন্ত প্রতিটি সামাজিক ইস্যুতে সরব ছিলেন। ফলে তাঁর একটি সম্মানজনক অবস্থান ছিল।’\nএছাড়া, দেশ-বিদেশের অসংখ্য ইসলামি সংগঠনও আল্লামা আহমাদ শফির প্রয়াণে শোক জানিয়েছেন- এগুলোর অন্যতম ইন্টারন্যাশনাল ওলামা কাউন্সিল- মক্কা মুকাররমা। সংগঠনের সভাপতি মাওলানা নুরুল ইসলাম সাঈদি শোক জানিয়ে বলেন, আল্লামা আহমাদ শফির ইন্তেকালে মুসলিমবিশ্বের অপুরণীয় ক্ষতি হয়ে গেল। আমরা তার মাগফিরাত কামনা করি।\nPrevious articleহাটহাজারী মাদরাসার দায়িত্বে যে ৩ জ্যেষ্ঠ শিক্ষক\nNext articleইমাম সাহু সিজদার জন্য সালাম ফেরালে মাসবুকও কি সালাম ফেরাবে? জেনেনিন


২ খান্দাননামা 22 MBCL - Kitabul - Biblics\n২ খান্দাননামা 22 Kitabul Mukkadas (MBCL)\nএহুদার বাদশাহ্ অহসিয়\n1. জেরুজালেমের লোকেরা যিহোরামের ছোট ছেলে অহসিয়কে যিহোরামের জায়গায় বাদশাহ্ করল, কারণ লুটকারীরা আরবীয়দের সংগে লুট করতে এসে যিহোরামের সব বড় ছেলেদের হত্যা করেছিল। কাজেই এহুদার বাদশাহ্ যিহোরামের ছেলে অহসিয় রাজত্ব করতে শুরু করলেন।\n2. অহসিয় বাইশ বছর বয়সে বাদশাহ্ হয়েছিলেন এবং এক বছর জেরুজালেমে রাজত্ব করেছিলেন। তাঁর মা অথলিয়া ছিলেন অম্রির নাতনী।\n3. অহসিয়ও আহাবের বংশের লোকদের পথে চলতেন, কারণ তাঁর মা তাঁকে খারাপ কাজ করবার জন্য পরামর্শ দিতেন।\n4. অহসিয় আহাবের বংশের লোকদের মতই মাবুদের চোখে যা খারাপ তা-ই করতেন, কারণ তাঁর পিতার মৃত্যুর পরে সেই বংশের লোকেরাই তাঁকে পরামর্শ দিত। তার ফলে তাঁর পতন হয়েছিল।\n5-6. তিনি তাদের পরামর্শমত ইসরাইলের বাদশাহ্ আহাবের ছেলে যোরামের সংগে রামোৎ-গিলিয়দে সিরিয়ার বাদশাহ্ হসায়েলের বিরুদ্ধে যুদ্ধ করতে গেলেন। তখন সিরীয়রা যোরামকে আঘাত করল। সেই আঘাত থেকে ভাল হবার জন্য যোরাম যিষ্রিয়েলে ফিরে গেলেন। আহাবের ছেলে যোরাম আঘাত পেয়েছিলেন বলে এহুদার বাদশাহ্ যিহোরামের ছেলে অহসিয় তাঁকে দেখবার জন্য যিষ্রিয়েলে গেলেন।\n7. এর মধ্য দিয়ে আল্লাহ্ অহসিয়ের পতন ঘটালেন। অহসিয় সেখানে পৌঁছে যোরামের সংগে নিম্‌শির ছেলে যেহূর বিরুদ্ধে যুদ্ধ করতে গেলেন। এই যেহূকেই মাবুদ আহাবের বংশকে ধ্বংস করবার জন্য অভিষেক করেছিলেন।\n8. যেহূ যখন আহাবের বংশের লোকদের শাস্তি দিচ্ছিলেন সেই সময় তিনি অহসিয়ের সাহায্যকারী এহুদার নেতাদের ও তাঁর সব ভাইয়ের ছেলেদের দেখতে পেয়ে তাদের হত্যা করলেন।\n9. তারপর তিনি অহসিয়ের খোঁজে বের হলেন। অহসিয় সামেরিয়াতে লুকিয়ে ছিলেন আর যেহূর লোকেরা তাঁকে ধরে যেহূর কাছে নিয়ে গিয়ে তাঁকে হত্যা করল। তারা তাঁকে দাফন করল, কারণ তারা বলেছিল, “ইনি সেই যিহোশাফটের নাতি যিনি সমস্ত দিল দিয়ে মাবুদের ইচ্ছামত চলতেন।” অহসিয়ের বংশে বাদশাহ্ হওয়ার মত ক্ষমতা কারও ছিল না।\nঅথলিয়া ও যোয়াশ\n10. অহসিয়ের মা অথলিয়া যখন দেখলেন যে, তাঁর ছেলে মারা গেছে তখন তিনি এহুদার বাদশাহ্‌র সমস্ত ছেলেদের ধ্বংস করলেন।\n11-12. কিন্তু সব রাজপুত্রদের হত্যা করবার আগে বাদশাহ্ যিহোরামের মেয়ে অহসিয়ের বোন যিহোশেবা অহসিয়ের ছেলে যোয়াশকে রাজপুত্রদের মধ্য থেকে চুরি করে নিয়ে আসলেন। অথলিয়ার কাছ থেকে লুকিয়ে রাখবার জন্য যিহোশেবা যোয়াশ ও তাঁর ধাইমাকে একটা শোবার ঘরে রাখলেন। কাজেই অথলিয়া তাঁকে হত্যা করতে পারেন নি। যিহোশেবা ইমাম যিহোয়াদার স্ত্রী ছিলেন বলে অথলিয়া যে ছয় বছর দেশে রাজত্ব করেছিলেন সেই বছরগুলোতে যোয়াশ আল্লাহ্‌র ঘরে লুকানো রইলেন।\n‹ ২ খান্দাননামা 21\n২ খান্দাননামা 23 ›\n২ খান্দাননামা 22


ইসলামের প্রথম খলীফা pdf বই ডাউনলোড - Goonok - Islamic Book Download\nHome পিডিএফ ইসলামিক বই ইসলামের প্রথম খলীফা pdf বই ডাউনলোড\nইসলামের প্রথম খলীফা pdf বই ডাউনলোড\nইসলামের প্রথম খলীফা\nইসলামের প্রথম খলীফা pdf বই ডাউনলোড। সত্যিই বন্ধু ছিলেন তিনি। গরীবের বন্দু, অনাথের বন্ধু অসহায়ের বন্ধু । সবচেয়ে বড়-নবীজীর বন্ধু। আমাদের মহান নবী মুহাম্মদুরর রসুলুল্লাহ সাঃ-এর বন্ধু্ সে বন্ধুত্ব সাধারণ বন্ধুত্ব নয় নয়। জীবনের প্রতিটি কাজে, প্রতিটি বিপদে সঙ্গে থাকার মত বন্ধুত্ব। নিজের জীবন যায়-যাক, ব্যবসা-বাণিজ্য ধ্বংস হয় হোক, কেউ নিন্দে করে করুক, তবুও বন্ধুকে ছাড়তে তিনি নারায। বন্ধু আনন্দই তারঁ আনন্দ, বন্ধুর দুঃখেই তিনি দুঃখী।\nমা-বাবা তারঁ নাম রেখেছিলেন আবদুল কাবা মানে কা’বা গৃহের দাস। মুসলমান হওয়ার পর নাম হলো আবদুল্লাহ তবে তিনি আবু বকর রাঃ নামেই বিখ্যাত হয়ে আছেন। আবু বকর রাঃ বললেই আমরা চিনতে পারি নবীর ও বন্ধুকে । শুধু আমরাই বা বলি কেন, সারা দুনিয়ার লোকই তাকেঁ চিনতে পারে এ নামে।\nআরও দেখুনঃ নূহ আঃ দা‘ওয়াহ pdf বই ডাউনলোড\nকেমন ছিলেন আবু বকর রাঃ\nছোটবেলা থেকেই নিষ্কলুষ চরিত্রের অধিকারী ও সৎ ছিলেন আবু বকর রাঃ। তিনি মিথ্যে কথা বলতেন না। ধোকা দিতেন না কাউকে । বিস্তর অর্থ-সম্পদ ও ব্যবস্ত বানিজ্যের মালিক হওয়া সত্ত্বেও তারঁ মধ্যে অহংকার ও গরিমা ছিলো না । দুঃখী মানুষের দেখলে কেদেঁ উঠত তার মন। অকাতরে তাদেরকে বিলিয়ে দিতেন তিনি টাকা পয়সা -দিরহাম-দীনার।\nকারো কষ্ট দেখলে মুষড়ে পড়তেন তিনি। প্রাণপণ চেষ্টা করতেন তার কষ্ট দুর করতে । একবার তো তিনি ব্যবসার চল্লিশ হাজার দিরহামের পয়ত্রিশ হাজারই দান করে দিয়ে ছিলেন। এমনি উদার ছিল তার মন। এমনিতেই সাহায্য করতেন তিনি দুঃখীকে।\nকিশোর বয়সেই আপন চারিত্রিক বৈশিষ্ট্যের গুনে সবার ভালোবাসা কেড়ে নেন তিনি। তারেই ফলে কুরাইশ বংশের এ ছেলেটিকে সবাই ভালবাসতো। সুনজরে দেখতো । সম্মান ও করতো। সবাই নিজের সুখ-দুঃখের কথা খুলে বলতো তাঁকে।\nআরও দেখুনঃ তৃতীয় খলীফা pdf বই ডাউনলোড\nআমানত রাখতো নিজেদের দামী জিনিস-পত্রর তার কাছে পরামর্শ নিতো সময়ে অসময়ে । আর নেবেই না বা কেন? কুরাইশ বংশের আবু কুহাফা আর মা উম্মুল খায়েরকে কে না চেনে! তাদেরঁ সন্তান আবু বকর। তিনি কখনই কুপরামর্শ দেবেন না।\nনিচে ইসলামের প্রথম খলীফা pdf বই এর স্ক্রীনশট ও ডাউনলোড লিংক দেওয়া হলোঃ\nবইয়ের ধরণঃ প্রথম খলীফার আদর্শ\nবইয়ের সাইজঃ 2.58 MB\nপ্রকাশ সালঃ ১৯৮৭ ইং\nবইয়ের লেখকঃ কালাম আযাদ\nPrevious articleছোটদের মহানবী সাঃ pdf বই ডাউনলোড\nNext articleনারী সাহাবীদের ঈমানদীপ্ত pdf বই ডাউনলোড\nউশর pdf বই ডাউনলোড\nঈসা মসীহ ইসলামের এক নবী pdf বই ডাউনলোড\nঅনিঃশেষ আলো ১ম খন্ড pdf বই ডাউনলোড\nতাফসীর আদ দুররে মানসুর pdf বই ডাউনলোড\nইসলামী আকীদা ও ভ্রান্ত মতবাদ pdf বই ডাউনলোড


জনপ্রিয় ওয়েবসাইট ও অ্যাপ্লিকেশনের চীনা বিকল্প – Tech Files\nচীন থেকে যে বিশ্বের সবচেয়ে জনপ্রিয় সামাজিক যোগাযোগ মাধ্যম ফেসবুকে প্রবেশ করা যায় না, সে ব্যাপারে হয়তো সকলেই কমবেশি অবগত। এর কারণ চীনা সরকারের “গ্রেট ফায়ারওয়াল” প্রকল্প, যার লক্ষ্য চীনে বসবাসরতদের ইন্টারনেট ব্যবহারের উপর সরকারি নিয়ন্ত্রণ।\nতবে অনেকেই বোধহয় জানেন না যে, চীনে কেবল ফেসবুকই নিষিদ্ধ নয়, একই ভাগ্য বরণ করতে হয়েছে ইউটিউব, গুগল, হোয়াটসঅ্যাপ, টিন্ডারের মতো জনপ্রিয় সব পশ্চিমা ওয়েবসাইট ও অ্যাপ্লিকেশনকেও।\nতবে এসব ওয়েবসাইট ও অ্যাপ্লিকেশন নিষিদ্ধ বলে যে ঢালাওভাবে এ ধরনের সেবাগুলো থেকেও চীনের অধিবাসীরা বঞ্চিত, তা কিন্তু নয়। তাদের রয়েছে বিশ্বের জনপ্রিয় ওয়েবসাইট ও অ্যাপ্লিকেশনগুলোর নিজস্ব বিপল্প। এর মধ্যে কিছু কিছু এমনকি মূল আন্তর্জাতিক সংস্করণের মতোই কার্যকরী। তফাৎ এটুকুই যে, সেগুলো চীনেও কাজ করে।\nচীনে নিষিদ্ধ জনপ্রিয় সব ওয়েবসাইট ও অ্যাপ্লিকেশন; Image Source: Intern Asia\nচীনে গুগলের বিকল্প\nবর্তমান সময় গুগলবিহীন একটি পৃথিবী যেন কল্পনাই করা যায় না। যেকোনো বিষয়ে জানার জন্য গুগল করাই হয়ে উঠেছে আমাদের প্রধান ভরসাস্থল। কিন্তু চীনে তা সম্ভব নয়। কারণ দেশটি গুগলের সকল সেবাই বন্ধ করে রেখেছে। অর্থাৎ শুধু সার্চ ইঞ্জিনই নয়, একই সাথে মেইল, ম্যাপ, প্লে স্টোর, মিউজিকসহ অন্যান্য সকল সেবাই। তবে চিন্তা নেই, কারণ তাদের আছে শত শত বিকল্প ব্যবস্থা!\nদ্রুততম সময়ের মধ্যে ইন্টারনেটে কিছু খুঁজে বের করায় বাইডু বেশ ভালোই কাজে দেয়, যদি আপনার সার্চ কি-ওয়ার্ডটি হয় চীনা ভাষায়। তবে ইংরেজিতে সার্চ করলে খুব একটা লাভ হয় না। তাই চীনে বসবাসরত ইংরেজি না জানা মানুষকে বেশ ভালোই বিপাকে পড়তে হয় বাইডু ব্যবহার করতে গিয়ে। তাছাড়া চীনা ভাষা জানাদের পক্ষেও কেবল ওই ভাষার কনটেন্টেরই নাগাল পাওয়া যায়। ইংরেজি কনটেন্টের বিশাল দুনিয়া থেকে দূরে সরে যেতে হয় তাদেরকে।\nবাইডু; Image Source: Netimperative\nপশ্চিমা বিশ্বে তো বটেই, এমনকি আমাদের বাংলাদেশেও সাধারণ মানুষের কাছে বিং কখনোই প্রথম পছন্দ নয়। তবে চীনের অধিবাসীদের কাছে এই বিং এর গুরুত্বই অপরিসীম। কেননা, “নাই মামার চেয়ে যে কানা মামা ভালো!” বিং এর রয়েছে নিজস্ব ম্যাপ এবং অনুবাদের অপশন। তবে প্রধান সুবিধা হলো, আপনি আপনার পছন্দের ভাষাতেই সার্চ করতে পারবেন এটির সাহায্যে।\nচীনে গুগল ম্যাপসের বিকল্প\nবিশেষ করে চীনের বড় শহরগুলোতে একজন ভালো গাইড, কিংবা একটি ভালো অ্যাপ ছাড়া চলাচল করা বেশ কঠিন। অন্য কোনো দেশ হলে না হয় অতি সহজেই গুগল ম্যাপসের দ্বারস্থ হওয়া যেত। কিন্তু সেখানে যে গুগল ম্যাপ চলে না! আর চললেও, অধিকাংশ তথ্যই ভুল কিংবা সেকেলে। সেজন্য আপনাকে অতি শীঘ্রই একটি বিকল্প মাধ্যম খুঁজে বের করতেই হবে।\nআরো একবার, পশ্চিমা বিশ্বে গুগল ম্যাপস যা করতে পারে, চীনে সেটি করে থাকে বাইডু ম্যাপসই। নেভিগেশন, স্ট্রিট ভিউ, টিপস, ডিরেকশন, রিভিউ – সবই করা যায় বাইডু ম্যাপসে। কিন্তু নেতিবাচক দিক সেই একই: এটি ব্যবহার করা যায় কেবল চীনা ভাষায়। তবে তারপরও, একবার যদি আপনি রাস্তাঘাটের সাথে মোটামুটি পরিচিত হয়ে উঠতে পারেন, তাহলে বাইডু ম্যাপসই হতে পারে অতি সহায়ক। আপনি যদি একটি একাউন্ট খোলেন, আপনি আপনার পছন্দের জায়গাগুলি সেভ করে রাখতে পারবেন সহজেই। এর বেশি আর কী চাওয়ার থাকতে পারে?\nগাওডে ম্যাপস; Image Source: EF English First\n২০১৪ সালে আলিবাবা নিয়ে আসে গাওডে ম্যাপস, যা এ মুহূর্তে চীনের সর্ববৃহৎ ম্যাপ সেবা। যদিও এটি গুগল ম্যাপস ও বাইডু ম্যাপসের মতোই কাজ করে, দ্বিতীয়টির মতো এটিরও রয়েছে সেই একই দুর্বলতা: এর নেই কোনো ইংরেজি সংস্করণ।\nচীনে হোয়াটসঅ্যাপের বিকল্প\n২০০৯ সালে হোয়াটসঅ্যাপ প্রতিষ্ঠিত হয়, এবং ২০১৪ সাল থেকে এটি ফেসবুকের অংশ। বিশ্বব্যাপী ১.৫ বিলিয়ন মানুষ এটি ব্যবহার করে, এবং এর কারণে সাধারণ এসএমএস সেবা ব্যবহারের হার বর্তমানে অনেকটাই কমে এসেছে। কিন্তু আপনি যদি চীনে আসেন, দেখবেন কেউই এটি ব্যবহার করছে না; কেবল সেইসব বিদেশী বাদে, যাদের জন্য নিজ দেশে টেক্সট করার অন্য কোনো অপশন নেই।\nউইচ্যাট; Image Source: YouTube\nউইচ্যাট নিঃসন্দেহে চীনে হোয়াটসঅ্যাপের প্রধানতম বিকল্প। প্রতিদিন বিশ্বব্যাপী এক বিলিয়নের বেশি মানুষ এটি ব্যবহার করে, এবং তাদের সিংহভাগই চীনা মূলভূমির অধিবাসী। শুরুর দিকে এটি কেবল একটি সাধারণ চ্যাট অ্যাপ্লিকেশন হিসেবে ব্যবহৃত হলেও, বর্তমানে দৈনন্দিন জীবনে এর কার্যকারিতা অনেক বেড়ে গেছে। যেমন সুপারমার্কেট বা রেস্টুরেন্টে আপনি এটি দিয়ে বিল দিতে, কিংবা বন্ধুদের সাথে বিল ভাগাভাগি করে নিতে পারবেন, ট্রেন বা প্লেনের টিকিট বুক করতে পারবেন, খাবার অর্ডার দিতে বা রাইড বুক করতে পারবেন, জামাকাপড় কিনতে পারবেন, এবং এগুলো সবের মূল্যও চোকাতে পারবেন। তবে হ্যাঁ, এ অ্যাপ্লিকেশনের প্রধান অসুবিধা হলো, হোয়াটসঅ্যাপের মতো এটিতে এনক্রিপ্টেড কমিউনিকেশনের সুবিধা নেই। আপনার সকল তথ্যই এটি চীনা সরকারের কাছে পৌঁছে দেবে।\nচীনে ইউটিউবের বিকল্প\nপছন্দের গান, টিউটোরিয়াল কিংবা মজার ভিডিও দেখতে ইউটিউবের কোনো বিকল্প কি হতে পারে? প্রতিদিন বিশ্বের লক্ষ লক্ষ মানুষ যে ইউটিউবের উপরই নির্ভর করে থাকে। ব্যতিক্রম কেবল চীনের মানুষ। ইচ্ছা থাকলেও তাদের পক্ষে সম্ভব হয় না ইউটিউবে প্রবেশ করার। তাই তাদেরকে বেছে নিতে হয় একই ধরনের অন্য কোনো ওয়েবসাইট বা অ্যাপ্লিকেশনের।\nএর নামটিই কেমন যেন বড় ভাই সুলভ। কিন্তু বাস্তবে এটি একদমই স্বাধীন একটি ভিডিও প্ল্যাটফর্ম, যেখানে প্রচুর পরিমাণে ভিডিও রয়েছে। কিন্তু সেই একই কথা, সবই চীনা ভাষার এক্সক্লুসিভ। যদি আপনি চীনা ভাষায় দক্ষ হন এবং মানসম্মত বিনোদনের জন্য মুখিয়ে থাকেন, টোউডু ইউকুই হবে আপনার প্রথম পছন্দ।\nচীনে স্পটিফাইয়ের বিকল্প\nস্ট্রিমিং অ্যাপ্লিকেশনগুলো আমাদের প্রাত্যহিক গান শোনার পদ্ধতিতে আমূল পরিবর্তন নিয়ে এসেছে। এবং সেগুলো খুব সাহায্যও করছে আমাদের। যেমন স্পটিফাইয়ের মাধ্যমে প্রায় যেকোনো পছন্দের গানেরই নাগাল পেয়ে যাচ্ছি আমরা। কিন্তু দুঃখের বিষয়, চীনে নেই স্পটিফাই সুবিধা। অ্যাপল মিউজিক রয়েছে বটে সেখানে, কিন্তু অবশ্যই সেটি তো কোনো চীনা অ্যাপ্লিকেশন নয়।\nকিউকিউ মিউজিক; Image Source: Asia Nikkei\nকিউকিউ মিউজিকের রয়েছে বিশাল সংখ্যক ব্যবহারকারী। এটি অনেকটাই উইচ্যাটের মতো, টেনসেন্ট ইকোসিস্টেমের অংশ। এখানে প্রায় সব ধরনের চীনা গান তো পাওয়া যায়ই, এছাড়া অনেক আন্তর্জাতিক গানেরও সন্ধান মেলে। বস্তুত স্পটিফাই একজন বিদেশী ব্যবহারকারীর জন্য যা যা করতে পারে, চীনা ব্যবহারকারীর জন্য তার প্রায় সবই করতে পারে কিউকিউ। তাছাড়া এটির বেসিক সংস্করণটি কিন্তু ফ্রি, যা ব্যবহারকারীদের জন্য একটি ইতিবাচক দিক। অবশ্য এক্সক্লুসিভ গানগুলো শুনতে আপনার প্রিমিয়াম সাবস্ক্রিপশন লাগবে, কিংবা সরাসরি সেসব গান কিনে নিতে হবে।\nচীনে টিন্ডারের বিকল্প\nটিন্ডার হলো বিশ্বের সবচেয়ে বড় ডেটিং অ্যাপ্লিকেশন। কিন্তু চীনে নিষিদ্ধ এটিও। তবে চিন্তা নেই, চীনা সিঙ্গেলদের জন্য রয়েছে অনেক বিকল্প ব্যবস্থা। সেগুলোর বেশির ভাগই টিন্ডারের মতোই কাজ করে। চীনা ভাষা যদি আপনার জন্য কোনো বড় বাধা হয়ে না দাঁড়ায়, তাহলে অবশ্যই আপনার সাফল্যের সম্ভাবনা খুব একটা কমবে না।\nঅসংখ্য বিকল্পের মাঝে, ট্যানট্যানই ব্যবহারের জন্য সবচেয়ে বেশি সুবিধাজনক। ট্যানট্যান অনেকটা টিন্ডারের মতোই। স্রেফ লগ ইন করুন, নিজের প্রোফাইল তৈরি করুন, এবং লেগে পড়ুন পছন্দের সঙ্গী খোঁজার মিশনে! চীনা ভাষায় কথা বলতে পারা আপনার জন্য খুবই ভালো হবে এ কারণেও যে, এর অধিকাংশ ব্যবহারকারীও কিন্তু চীনা ভাষাতেই কথা বলে। তাদের সাথে মনের মিলের জন্য ভাষাগত ব্যবধান ঘোচানোটাও যে জরুরি! এছাড়া এর আরেকটি বড় সুবিধা হলো, কত মানুষ ইতিমধ্যেই আপনাকে “সোয়াইপ” করেছে, তা-ও জানতে পারবেন আপনি। এর মাধ্যমে নিজের জনপ্রিয়তাও যাচাই করা হয়ে যাবে।\nচীনে ইনস্টাগ্রামের বিকল্প\nইনস্টাগ্রাম খুবই সহায়ক আপনার পরিবার ও বন্ধুদেরকে আপনার দৈনন্দিন জীবন, ভ্রমণসহ যেকোনো বিষয়ে জানিয়ে দিতে। তবে ইনস্টাগ্রাম যেহেতু ফেসবুকের অংশ, হয়তো সে কারণেই চীনা মূলভূমি থেকে প্রবেশাধিকার নেই ইনস্টাগ্রামে। তাই চীনে বসে গ্রামিং করতে আপনাকে অবশ্যই অন্য কোনো বিকল্প বেছে নিতে হবে।\nজিয়াওহোংশু; Image Source: WalkTheChat\nঅন্যান্য অনেক চীনা অ্যাপ্লিকেশনের মতো, জিয়াওহোংশু দিয়েও কিন্তু শুধু একটি কাজই করা যায় না। বরং ইনস্টাগ্রামের সাধারণ ফিচারগুলোর পাশাপাশি এটি ই-কমার্সের কাজও করে। ব্যবহারকারীরা এখানে নিজেদের লাইভস্ট্রিম করতে করতে বিভিন্ন পণ্যের (বেশির ভাগই জামাকাপড়) রিভিউও দিতে পারে। এবং যাদের পছন্দ, তারা সরাসরি এ অ্যাপ থেকেই সেগুলো কিনে নিতেও পারে।\nনা, চীনে টিকটকের কোনো বিকল্পের প্রয়োজন নেই। কারণ এখন পর্যন্ত ২০১৯ সালের সবচেয়ে জনপ্রিয় অ্যাপ্লিকেশনগুলোর একটি যে টিকটক, তার জন্মভূমি চীনই। তাই চীনে এটি শতভাগ ঠিকঠাক কাজ করে। তাই নিজ দেশে বসে আপনি যেভাবে টিকটক ব্যবহার করতেন, এখানেও ঠিক তেমনটিই করতে পারবেন। এমনকি চীনে ভ্রমণ টিকটক প্রেমীদের কাছে সৌভাগ্যের বিষয়ও হতে পারে, যদি তাদের নিজেদের দেশে ইতিমধ্যেই এটি নিষিদ্ধ হয়ে গিয়ে থাকে!\nPrevious Posts আইফোন: বিতর্কের সাথে নিত্য বসবাস\nNext Posts ফেসবুক কীভাবে আয় করে?


৯/১১ হামলার ১৮ বছর, কী ঘটেছিল সেদিন?\nপ্রকাশ: ১১ সেপ্টেম্বর ২০১৯, ১১:৫৫ এএম | আপডেট: ১১ সেপ্টেম্বর ২০১৯, ১২:০৪ পিএম\nএই দিনে টুইন টাওয়ারে আত্মঘাতী হামলা চালানো হয়। ছবি: গুগল\nপ্রকাশ: ১১ সেপ্টেম্বর ২০১৯, ১১:৫৫ এএম\nআপডেট: ১১ সেপ্টেম্বর ২০১৯, ১২:০৪ পিএম\nযুক্তরাষ্ট্রের নিউইয়র্কে টুইন টাওয়ার হামলার আজ বুধবার ১৮ বছর পূর্ণ হলো। ২০০১ সালের ১১ সেপ্টেম্বর জঙ্গি সংগঠন আল-কায়েদার সঙ্গে জড়িত ১৯ জঙ্গি চারটি উড়োজাহাজ ছিনতাই করে আত্মঘাতী হামলা করেন যুক্তরাষ্ট্রের তিনটি জায়গায়। এসব আত্মঘাতী হামলায় সব মিলিয়ে প্রায় তিন হাজার লোকের মৃত্যু হয়েছিল।\nদুটি উড়োজাহাজ আঘাত হেনেছিল নিউইয়র্কের ওয়ার্ল্ড ট্রেড সেন্টার বা টুইন টাওয়ারে, একটি পেন্টাগনে আর চতুর্থ বিমানটি বিধ্বস্ত হয়েছিল পেনসিলভানিয়ার শ্যাংকসভিলে।\nএরপর তৎকালীন মার্কিন প্রেসিডেন্ট জর্জ বুশ সন্ত্রাসের বিরুদ্ধে যুদ্ধের সূচনা করেন। গত ১৮ বছরে আফগানিস্তান ও ইরাকে দুটি যুদ্ধ চালিয়েছে যুক্তরাষ্ট্র, যার রেশ এখনো চলছে।\nওই হামলার জন্য আল-কায়েদার সদস্যদের দায়ী করা হয় এবং আল কায়েদার প্রধান ওসামা বিন লাদেন ২০১১ সালে পাকিস্তানের অ্যাবোটাবাদে মার্কিন সেনাদের এক গোপন অভিযানে নিহত হন।\nনিউইয়র্কে বিশ্ববাণিজ্য কেন্দ্রের দুটি টাওয়ার যেখানে ছিল সেই শূন্যস্থানে গড়ে তোলা হয়েছে বিশাল দুটি জলাশয়, চারপাশে লেখা আছে নিহতদের নাম।\nকী ঘটেছিল সেদিন? চলুন এক নজরে দেখে নেওয়া যাক।\nসেদিন ছিল মঙ্গলবার। সকাল ৮টা ৪৫ মিনিটে আমেরিকান এয়ারলাইন্সের বোয়িং ৭৬৭ বিমানটি প্রায় বিশ হাজার গ্যালন জেট ফুয়েল নিয়ে বিশ্ব বাণিজ্য কেন্দ্র বা ওয়ার্ল্ড ট্রেড সেন্টারের নর্থ টাওয়ারে আঘাত করে। এটি ছিল ১১০ তলা ভবন যার ৮০তম তলায় বিমান আঘাত করে। মুহূর্তের মধ্যে কয়েকশ মানুষ মারা যায়।\nতৃতীয় হামলাটি হয় যুক্তরাষ্ট্রের প্রতিরক্ষা মন্ত্রণালয়ের সদর দপ্তর পেন্টাগনে। সকাল ৯টা ৪৫ মিনিটে পেন্টাগনের পশ্চিম দিকে আঘাত করে আমেরিকান এয়ারলাইনস ফ্লাইট ৭৭-এর বোয়িং-৭৫৭ উড়োজাহাজটি। পেন্টাগনে হামলায় ১২৫ জন সামরিক কর্মকর্তা ও বেসামরিক নাগরিক নিহত হন। জিম্মি করা বিমানটির ভেতরে থাকা ৬৪ জনও নিহত হন।\n৯/১১ হামলার জন্য অভিযুক্তদের অনেকেই এখনও জীবিত রয়েছেন। ওই হামলার সবচেয়ে বিস্ময়কর তথ্য হলো, অভিযুক্তদের অনেকেই যুক্তরাষ্ট্রের সামরিক ঘাঁটিতে প্রশিক্ষণ নিয়েছিলেন।\n৯/১১’র হামলায় ১৯ জন হামলাকারীসহ মোট ২ হাজার ৯৯৬ জন নিহত হন। এর মধ্যে শুধু ওয়ার্ল্ড ট্রেড সেন্টারে চালানো দুটি বিমান হামলায় মারা যান ২ হাজার ৭৬৩ জন। আটকে পড়া লোকজনকে উদ্ধার করতে গিয়ে ৩৪৩ জন দমকলকর্মী ও ৬০ জন পুলিশ সদস্যও নিহত হন। চারটি হামলায় সম্মিলিতভাবে ৭৮টি দেশের মানুষ নিহত হন।- বিবিসি ও ইন্টারন্টে অবলম্বনে


অতই যদি উদার হন, মাসুদকে আমাদের হাতে তুলে দিন, ইমরানকে কটাক্ষ সুষমার – BAARTA TODAY\nঅতই যদি উদার হন, মাসুদকে আমাদের হাতে তুলে দিন, ইমরানকে কটাক্ষ সুষমার\nTagged: masood-azhar, sushma-saraj, ইমরান খান, জইশ, পুলওয়ামা, বিদেশমন্ত্রী সুষমা স্বরাজ, মৌলানা মাসুদ আজহারে, সন্ত্রাসবাদী\nপাকিস্তানের প্রধানমন্ত্রী হিসাবে শপথ নেওয়ার সময়েই ইমরান খান বলেছিলেন, তিনি ভারতের সঙ্গে বন্ধুত্ব চান। পুলওয়ামা কাণ্ডের পরেও তিনি একাধিকবার শান্তির কথা বলেছেন। সেকথা উল্লেখ করে বৃহস্পতিবার বিদেশমন্ত্রী সুষমা স্বরাজ বললেন, অনেকে বলে, ইমরান খান একজন খাঁটি স্টেটসম্যান। তিনি নাকি খুব উদার। সত্যিই যদি তিনি উদার হন, মাসুদকে আমাদের হাতে তুলে দিন না। দেখি তিনি কেমন উদার।\n১৪ ফেব্রুয়ারি পুলওয়ামায় আত্মঘাতী বিস্ফোরণে ৪০ জনের বেশি সিআরপিএফ জওয়ান নিহত হন। মৌলানা মাসুদ আজহারের সংগঠন জইশ ই মহম্মদ ওই ঘটনার দায় স্বীকার করে। তারপরে মাসুদকে আন্তর্জাতিক সন্ত্রাসবাদী ঘোষণা করার দাবিতে রাষ্ট্রপুঞ্জের নিরাপত্তা পরিষদে যায় ভারত। কিন্তু চিন ভেটো দিয়ে সেই প্রস্তাব নাকচ করে দেয়। তার পরদিন সুষমা সাংবাদিক বৈঠক করে বলেন, সন্ত্রাসমুক্ত পরিবেশেই আমরা পাকিস্তানের সঙ্গে কথা বলতে পারি। সন্ত্রাস আর আলোচনা একসঙ্গে চলতে পারে না।\nপাকিস্তানের উদ্দেশে বিদেশমন্ত্রী বলেন, আপনারা কেবল জইশকে আপনাদের দেশে ঘাঁটি বানাতে দেননি, তাদের অর্থ দিয়ে সাহায্যও করেন। তারা আপনাদের দেশ থেকে প্রতিবেশীদের ওপরে হামলা চালায়। প্রতিবেশী দেশ তাদের শাস্তি দিতে গেলে আপনারা জঙ্গিদের হয়ে পালটা আক্রমণ করেন।\nপুলওয়ামায় জঙ্গি হানার বদলা নেওয়ার জন্য ভারতের বিমান পাকিস্তানের অভ্যন্তরে ঢুকে বালাকোটে বোমা বর্ষণ করে এসেছিল। তারপরে পাকিস্তানের কয়েকটি বিমান ভারতের আকাশসীমা পেরিয়ে ঢুকে পড়ে। সীমান্তে ব্যাপক গোলাবর্ষণ করতে থাকে পাকিস্তান। তাতে বেশ কয়েকজন হতাহত হন। সুষমা এদিন পরোক্ষে ওই ঘটনার কথাই উল্লেখ করেছেন। ইমরানের উদ্দেশে তিনি বলেন, পাকিস্তানের সেনাবাহিনী ও গুপ্তচর সংস্থা আইএসআইকে নিয়ন্ত্রণ করা দরকার। কারণ তারা বার বার দুই দেশের সম্পর্ক খারাপ করে দিয়েছে।\nপুলওয়ামার ঘটনা উল্লেখ করে তিনি বলেন, অনেক দেশের বিদেশমন্ত্রী আমাকে ফোন করে অতজনের মৃত্যুর জন্য দুঃখপ্রকাশ করেছিলেন। ভারতের পাশে থাকার অঙ্গীকার করেছিলেন। সেই সঙ্গে একথাও বলেছিলেন, আমরা আশা করি ভারত এমন কিছু করবে না যাতে টেনশন বৃদ্ধি পায়।\nবিদেশমন্ত্রীদের সুষমা কী বলেছিলেন?\nতিনি জানান, আমি তাঁদের বলেছি, আমরা কখনই এমন কাজ করব না যাতে উত্তেজনা বৃদ্ধি পায়। কিন্তু ফের যদি সন্ত্রাসবাদীরা হামলা করে, ভারত তাকে নিছক ভাগ্য বলে মেনে নেবে না।\nবালাকোটে বিমান হানা সম্পর্কে তিনি বলেন, আমরা কেবল জঙ্গিদের ঘাঁটিতেই বোমা ফেলেছি। কিন্তু পাকিস্তানের মিলিটারি কেন জঙ্গিদের হয়ে আমাদের আক্রমণ করছে?\nPrevious Post: রাহুলের বক্তব্য তো পাকিস্তানের কাগজে হেডলাইন হবে, কটাক্ষ বিজেপির\nNext Post: মাসুদের বিরুদ্ধে আমরা অন্য অ্যাকশনও নিতে পারি, চিনকে হুঁশিয়ারি আমেরিকার


পাথরঘাটায় জেলে ট্রলারে হামলা, নিখোঁজ ১ - মফস্বল - Premier News Syndicate Limited (PNS)\nপাথরঘাটায় জেলে ট্রলারে হামলা, নিখোঁজ ১\n১১ সেপ্টেম্বর ২০১৯, ৩:২৩ বিকাল\nপিএনএস ডেস্ক: বরগুনার পাথরঘাটার মৎস্য অবতরণ কেন্দ্রে এফ.ভি. আল্লাহর দান নামের একটি মাছ ধরার ট্রলারে দুর্বৃত্তদের হামলায় ১২ জেলে আহত হয়েছে। বুধবার দুপুরে এ ঘটনা ঘটে। এতে নিখোঁজ রয়েছেন আল-আমীন (২৬) নামের এক জেলে।\nপ্রত্যক্ষদর্শীরা জানায়, দুটি ট্রলার ঘাটে নোঙ্গর করার সময় ধাক্কা লাগে।এতে দু'ট্রলারের জেলেদের মধ্যে ঝগড়া বাধে। কিছু সময় পর পান্না মল্লিকের নেতৃত্বে মাহমুদ, স্বপন,শহীদুলসহ ১৫ জন লাঠি সোটা নিয়ে অতকির্তে হামলা করে। পুলিশ খবর পেয়ে ঘটনাস্থলে এসে পরিস্থিতি নিয়ন্ত্রণে আনে।\nপিএনএস ডেস্ক : খুলনা মেডিকেল কলেজের (খুমেক) হাসপাতালের পিসিআর ল্যাবে আরো ১০১ জনের করোনাভাইরাস শনাক্ত হয়েছে।বুধবার (৫ আগস্ট) খুমেকের খুমেকের উপাধ্যক্ষ ডা. মেহেদী নেওয়াজ এ তথ্য নিশ্চিত... বিস্তারিত


‘কংগ্রে একটি পরিবারকেন্দ্রিক দল। কংগ্রেসের বেশিরভাগ সভাপতিই নেহরু-গান্ধী পরিবার থেকে এসেছেন। এটা থেকেই বোঝা যায়, এই দলে গণতন্ত্র নেই, একটা বিশেষ পরিবারই এই দল চালায়। বছরের পর বছর ধরে এই পরিবার শুধু নিজেদের উন্নতির কথা ভেবেছে, দেশের উন্নতির কথা ভাবেনি।’ গুজরাত ছেড়ে দিল্লির আঙিনায় আসার পর গত কয়েক বছর প্রধানমন্ত্রী নরেন্দ্র মোদি এমন কোনও জনসভা করেননি, যেখানে কংগ্রেসের বিরুদ্ধে এই তোপ দাগেননি। শুধু তাই নয়, পরিবারতন্ত্র নিয়ে কংগ্রেসের বিরুদ্ধে সম্প্রতি ব্লগও লিখে ফেলেছেন মোদি। প্রধানমন্ত্রীর অভিযোগ, যে দলে পরিবারতন্ত্র প্রাধান্য পায়, সেই দল ক্ষমতায় থাকলে দেশে মত প্রকাশের স্বাধীনতা খর্ব হয়। ১১৬৫ শব্দের ওই ব্লগে ২০১৪ সালের লোকসভা নির্বাচনের স্মৃতিকথা লিখেছেন মোদি। জানিয়েছেন, ‘ওই বছর দেশের মানুষ কংগ্রেসের পরিবারতন্ত্রকে হারিয়ে বিকাশের পক্ষেই ভোট দিয়েছেন। এতদিন ভারতের দুর্নীতি, পরিবারতন্ত্রই সংবাদ শিরোনামে উঠে এসেছে। সামনে আসার মতো কোনও ইতিবাচক দিকই ছিল না। সেই কারণেই ২০১৪ সালে দেশের মানুষ ইতিহাস তৈরি করেছিল।’ মোদির কথায় স্পষ্ট, তাঁর দলে পরিবারতন্ত্রের কোনও ঠাঁই নেই। সত্যিই কি তাই?\nভারতের রাজনীতিতে পরিবারতন্ত্রের পথিকৃৎ কংগ্রেস। এর শুরু জওহরলাল নেহরুকে দিয়ে, যখন তিনি তাঁর উত্তরসূরিকে নিজের পরিবার থেকেই বেছে নিয়েছিলেন। তিনি ১৯৫৯ সালে তাঁর ৪২ বছরের কন্যা ইন্দিরাকে কংগ্রেস সভাপতি হিসেবে বেছে নিয়েছিলেন। মহাত্মা গান্ধী একবার বলেছিলেন যে স্বাধীনোত্তর যুগে কংগ্রেসকে এমনভাবে তৈরি করতে হবে যাতে দলটিকে গণতান্ত্রিক ভারতের উপযুক্ত করে তোলা যায়, ব্রিটিশ ইন্ডিয়ার সময়কার নয়। কিন্তু, এর এক দশকের মধ্যেই স্বাধীনতা সংগ্রামীদের দল থেকে কংগ্রেস পারিবারিক-অধীনস্থ একটি সংস্থায় পরিণত হয়েছিল। ভারতের পরিবারতান্ত্রিক রাজনীতির প্রথম পদক্ষেপটি নিয়েছিলেন জওহরলালই। তাঁর কন্যা ইন্দিরা সেই ধারাটিকে মজবুত করেছিলেন। রাজীব গান্ধী, সঞ্জয় গান্ধী, সোনিয়া গান্ধী, রাহুল গান্ধী থেকে শুরু করে হালে সক্রিয় রাজনীতিতে প্রিয়াঙ্কা গান্ধী ওয়াধেরার প্রবেশ নতুন করে প্রমাণ করেছে যে ভারতের পরিবারতান্ত্রিক রাজনীতি আদতে জন্মাধিকার সূত্রে নিয়ন্ত্রিত। শুনলে অবাক হবেন, দ্বিতীয় লোকসভায় পরিবারকেন্দ্রিক সাংসদের সংখ্যাটা ছিল ২। সেটাই পঞ্চদশ লোকসভায় হয়েছে ৫৩। স্বাধীনতার পর থেকে সবচেয়ে বেশি সময় দেশ চালিয়েছে কংগ্রেস। ফলে কংগ্রেসের বিরুদ্ধে স্বজনপোষণের অভিযোগ তোলার সুযোগ বেশি। বিজেপির নির্বাচনী ইতিহাস শুরু হয়েছে সবে আশির দশকে। লোকসভার তথ্যই জানাচ্ছে, এরই মধ্যে পরিবারতন্ত্র জাঁকিয়ে বসেছে বিজেপিতেও। ইতিহাসের ধারা বজায় রয়েছে ১৬তম লোকসভা নির্বাচনেও। প্রয়াত বেদপ্রকাশ গোয়েলের নাম কে শোনেননি। বিজেপির রাষ্ট্রীয় কোষাধ্যক্ষ ছিলেন দীর্ঘদিন। অটলবিহারী বাজপেয়ির মন্ত্রিসভায় জাহাজ মন্ত্রীও ছিলেন। তাঁর ছেলে পীযূষ গোয়েল এখন কেন্দ্রের রেলমন্ত্রী। হিমাচলের প্রাক্তন মুখ্যমন্ত্রী প্রেম কুমার ধুমলের ছেলে অনুরাগ ঠাকুর বিজেপি সংসদ সদস্যই শুধু নয়, ভারতীয় ক্রিকেটের হর্তাকর্তাও। ২০০৬ সালের ২২ এপ্রিল নিজের ভাই প্রবীনের গুলিতে প্রাণ হারিয়েছিলেন বিজেপির শীর্ষনেতা, কেন্দ্রীয় মন্ত্রী প্রমোদ মহাজন। প্রয়াত প্রমোদ মহাজন কন্যা পুনম মহাজন এখন বিজেপির সংসদ সদস্য, যুব মোর্চার সর্বভারতীয় সভানেত্রীও। প্রমোদ মহাজন ছিলেন কেন্দ্রীয় গ্রামোন্নয়ন মন্ত্রী তথা মহারাষ্ট্রের জনপ্রিয় বিজেপি নেতা গোপীনাথ মুন্ডের শ্যালকও। ২০১৪ সালে পথ দুর্ঘটনায় মারা যান গোপীনাথ মুন্ডে। বিড কেন্দ্রে উপনির্বাচনে রেকর্ড ভোটে জেতেন গোপীনাথ মুন্ডের দ্বিতীয় মেয়ে প্রীতম মুন্ডে। আর বড় মেয়ে পঙ্কজা মুন্ডে এখন মহারাষ্ট্রের নারী ও শিশুকল্যাণ মন্ত্রী। মহারাষ্ট্রের মুখ্যমন্ত্রী দেবেন্দ্র ফড়নবিশের বাবা গঙ্গাধর ফড়নবিশ বিজেপির শীর্ষ নেতা ছিলেন। পিসি শোভা ফড়নবিশ ওই রাজ্যের মন্ত্রীও ছিলেন। কেন্দ্রীয় মন্ত্রী কিরণ রিজিজুর বাবা রিনচিন খারু অরুণাচল প্রদেশের প্রথম প্রোটেম স্পিকার ছিলেন। বাজপেয়ি সরকারের মন্ত্রী ছিলেন বিজেপি নেতা দেবেন্দ্র প্রধান। তাঁর ছেলে ধর্মেন্দ্র প্রধান এখন পেট্রোলিয়াম মন্ত্রী। আরও তথ্য চান?\nউত্তরপ্রদেশের একসময়ের স্বাস্থ্যমন্ত্রী তথা বিহারের রাজ্যপাল লালজি ট্যান্ডনের পুত্র আশুতোষ ট্যান্ডন এখন প্রযুক্তি ও স্বাস্থ্যশিক্ষা মন্ত্রী। রাজস্থানে বিজেপির শীর্ষনেতা বিজয়রাজে সিন্ধিয়া। বসুন্ধরা রাজে সিন্ধিয়া তাঁরই মেয়ে। বিজেপির মুখ্যমন্ত্রী ছিলেন রাজস্থান থেকে। বসুন্ধরা রাজের ছেলে দুষ্মন্ত সিং এখন সংসদ সদস্য। এবারও লোকসভায় প্রার্থী হয়েছেন। বসুন্ধরা রাজের বোন যশোধরা রাজে মধ্যপ্রদেশে মন্ত্রী ছিলেন। বিজেপির নেতা ও বর্তমানে রাজস্থানের রাজ্যপাল কল্যাণ সিংয়ের ছেলের নাম রাজবীর সিং। তিনি এটা আসন থেকে নির্বাচিত সংসদ সদস্য। এবার লোকসভা ভোটে নয়ডা আসনের জন্য টিকিট পেয়েছেন কেন্দ্রীয় স্বরাষ্ট্রমন্ত্রী রাজনাথ সিংয়ের ছেলে পঙ্কজ সিং। কর্ণাটকের প্রাক্তন মুখ্যমন্ত্রীর নাম বি এস ইয়েদুরাপ্পা। তাঁর সাংসদ ছেলে বিওয়াই রাঘবেন্দ্র ওই রাজ্যের শিমোগা লোকসভা আসন থেকে ফের প্রার্থী হয়েছেন। বিজেপিতেও যে পরিবারতন্ত্রের গভীর অবদান রয়েছে, এই অসম্পূর্ণ তালিকা তার উদাহরণ মাত্র। আসলে ভারতীয় রাজনীতি মানে, ছোটবেলার সেই সহজ বাক্যটা বারবার ফিরে আসে। ‘বাবার হল আবার জ্বর, সারিল ঔষধে।’ মোগল সাম্রাজ্যের অধিপতিদের নাম মনে রাখার জন্য এটাই ছিল টোটকা। সেই সাম্রাজ্যের পতন হয়েছে বহুকাল। কিন্তু, সেই ‘ব্যামো’ সারেনি। পরিবারতন্ত্রের ব্যামো!\nলোকসভার তথ্যই বলছে, ২০১৪ থেকে ২০১৯-এ পরিবারতন্ত্রের সঙ্গে যোগ রয়েছে এমন সংসদ সদস্যের সংখ্যাটা কংগ্রেসের তুলনায় বিজেপিতে দাঁড়িয়েছে দ্বিগুণেরও বেশি। বিজেপির ২০ জন এবং কংগ্রেসের ৮ জন। হার্ভার্ড বিশ্ববিদ্যালয়ের গবেষকরা পরিসংখ্যান ঘেঁটে যে তথ্য তুলে এনেছেন তাতে স্পষ্ট, পরিবারের গুরুত্বকে উপেক্ষা করতে পারছে না বিজেপিও। পরিবারতন্ত্রের প্রভাব যথেষ্ট আঞ্চলিক দলগুলিতেও। ত্রয়োদশ লোকসভায় বিজেপি শরিক শিরোমণি অকালি দলে সংখ্যাটা শতকরা ৫০। রাষ্ট্রীয় লোক দলেও তাই। জেডিইউয়ে ২২ শতাংশ। ফারুক আবদুল্লার ন্যাশনাল কনফারেন্সে ২০ ও নবীন পট্টনায়কের বিজু জনতা দলে ১৮ শতাংশ। পরিবারতন্ত্র কায়েম করার ক্ষেত্রে আঞ্চলিক দলগুলোও পিছিয়ে নেই। উত্তরপ্রদেশের যাদব পরিবারও কম যায় না। মুলায়ম সিংহ পরিবারে অনেক কোন্দল থাকলেও উত্তরপ্রদেশের ‘যাদববংশ’-ই দেশের বৃহত্তম রাজনৈতিক পরিবার। চমকে যেতে হয় যাদব পরিবারের বংশতালিকা দেখলে। সেখানে সবাই নেতা, সবাই বড় বড় দায়িত্বে। যে কোনও নির্বাচনেও ‘নেতাজি’ মুলায়ম সিং যাদবের গোটা পরিবারই অংশ নেয়। ছেলে অখিলেশ থেকে ছেলের বউ ডিম্পল, অপর্ণারা রাজনীতির সামনের সারিতে। এছাড়াও, ভাই, ভাইপো, ভাইপো বউ, শ্যালক — কাউকেই রাজনৈতিক ‘মধুভাণ্ড’ থেকে বঞ্চিত করেননি মুলায়ম সিং যাদব। অন্যদিকে, বিহারের প্রাক্তন মুখ্যমন্ত্রী লালুপ্রসাদ যাদবের পরিবারের দিকে তাকান। মেয়ে মিশা ভারতী থেকে ছেলে তেজস্বী যাদব — কেউ বিধায়ক তো কেউ সংসদ সদস্য। রামবিলাস পাশোয়ানের সংসদ সদস্য ছেলে চিরাগ বাদ যাবে কেন। তাঁকেও দলের টিকিট দেওয়া হয়েছে এবারের লোকসভা ভোটে। উত্তরপ্রদেশে রাষ্ট্রীয় লোকদল প্রধান অজিত সিং নিজে এবার ভোটে লড়ছেন। তার সঙ্গেই ছেলে জয়ন্ত চৌধুরীকে ভোটে লড়াই করার সুযোগ করে দিয়েছেন। গজওয়েল বিদায়ী মুখ্যমন্ত্রী কে চন্দ্রশেখর রাও (কেসিআর)-এর বিধানসভা কেন্দ্র। তাঁর হয়ে গোটাটাই সামলান ভাগ্নে হরিশ রাও। সিদ্দিপেট বিধানসভা থেকে রেকর্ড ১ লাখ ২০ হাজারের বেশি ভোটে জিতেছেন হরিশ। চন্দ্রশেখর টিআরএসের কার্যকরী সভাপতি পদে তাঁর ছেলে তথা মন্ত্রিসভার সদস্য কে টি রামা রাওকে ইতিমধ্যে নিযুক্ত করে দিয়েছেন। তেলেঙ্গানার মুখ্যমন্ত্রী নিজামাবাদ লোকসভা কেন্দ্রে প্রার্থী করেছেন মেয়ে কে কবিতাকে। তামিলনাড়ুতে প্রয়াত জননেতা করুনানিধির পরিবারের পরিবারতন্ত্র কি কোনও অংশে গান্ধী পরিবারের থেকে কম? ডিএমকের প্রার্থী তালিকায় রয়েছেন একাধিক নেতা-মন্ত্রীর ছেলে-মেয়েরা। প্রার্থী করা হয়েছে প্রয়াত ডিএমকে সুপ্রিমো এম করুণানিধির কন্যা কানিমোঝি, প্রপৌত্র প্রাক্তন কেন্দ্রীয় মন্ত্রী দয়ানিধি মারান, পার্টির শীর্ষ নেতা দুরাই মুরুগানের ছেলে ডি এম কাথির আনন্দ, অপর শীর্ষ নেতা আর্কোট এন বীরস্বামীর ছেলে ডা. কলানিধি বীরস্বামী, বিধায়ক ও প্রাক্তন মন্ত্রী কে পোনমুডির ছেলে গৌতম সিগামানিদের। বারামতীতে যেমন শরদ পাওয়ারের উত্তরসূরি হিসেবে তাঁর মেয়ে সুপ্রিয়া সুলে দলের সাংসদ। এ বারও ভোটে তিনি লড়ছেন। ওড়িশায় বিজু পট্টনায়েক পরিবার, পাঞ্জাবে অমরিন্দর সিংয়ের পরিবার, উত্তরপ্রদেশে মায়াবতীর ভাই-ভাইপো। বালাসাহেব থ্যাকারেও এই রাজনীতিই করেছেন শিবসেনায়। সেখান থেকে আলাদা হয়েও এই সংস্কৃতির মধ্যে কোনও ভুল দেখে না এমএনএস। এমন উদাহরণ আরও আছে, আরও অনেক। ভারতে পরিবারতন্ত্রের এই গল্প শেষ হবার নয়। ফলে খাতায়-কলমে দেশের বহু লোকসভা আসন কখনও কংগ্রেস, কখনও বিজেপি, কখনও বা আঞ্চলিক দলগুলির হাতে গেলেও বাস্তবে এগুলি দলের হাতে নয়, থেকে যায় কয়েকটি পরিবারের হাতেই। ফলে পরিবারতন্ত্র চলছেই। জলে নেমে কুমিরের সঙ্গে লড়াই করেছিলেন বালক নরেন্দ্র। এ কাহিনী গুজরাত জানে। এই কাহিনী প্রধানমন্ত্রীর সব জীবনীকারই তাঁদের বইতে লিখেছেন। আজকের নরেন্দ্র দামোদরদাস মোদি নিয়মিত স্নান করতেন বরানগরের শর্মিষ্ঠা সরোবরে। লোকে বলত, ওই সরোবরে অনেক কুমির রয়েছে। কিন্তু , সেই সব সাবধানবাণীকে পাত্তা না দিয়েই শর্মিষ্ঠা সরোবরে নিয়মিত এপার-ওপার করত বালক নরেন্দ্র। তখন তিনি অষ্টম শ্রেণীর ছাত্র। যে কাহিনী শোনা যায়, তাতে ওই সরোবরের মাঝখানে ছিল একটি কৃষ্ণ মন্দির। প্রবল বৃষ্টিতে সেবার গোটা মন্দিরটাই জলের নীচে চলে যায়। এমনকী, তার চূড়ায় যে গেরুয়া পতাকা ছিল সেটাও জলে ভেসে যায়। নিয়ম ছিল, সেই পতাকা বছরের একটি বিশেষ দিনে বদলাতে হবে। কিন্তু সেই পতাকা ভেসে গেলে কী হবে? গ্রামের অকল্যাণ হবে না তো! গোটা গ্রামেই ছিল আতঙ্ক। কিন্তু তার থেকেও বড় আতঙ্ক ছিল কুমির নিয়ে। কে নামবে জলে? সাহসী বালক নরেন্দ্র কিছু না ভেবেই ঝাঁপ দিয়েছিলেন। পুরনো পতাকা নামিয়ে নতুন গৈরিক পতাকা বসিয়ে দিয়ে এসেছিলেন মন্দিরের চূড়ায়। আর তখনই জল থেকে ওঠার সময় তুলে নিয়ে এসেছিল জ্যান্ত কুমির ছানা। সকলে চিৎকার করে উঠছিল—‘ফেলে দে ফেলে দে।’ ফেলেও দিয়েছিলেন সবার কথা শুনে। পরে নাকি নরেন্দ্র বলেছিলেন, ‘মগর মাছ মানে যে ভয়ঙ্কর ব্যাপার, সেটা বুঝতে পারিনি।’\nসেই নরেন্দ্র দেশের প্রধানমন্ত্রী হয়ে সত্যি সত্যিই হাঙর ধরেছেন। ভারতীয় রাজনীতিতে রাজনৈতিক ‘হাঙর’ পরিবারতন্ত্রের মূলে কুঠারাঘাত করেছেন। কিন্তু ভারতীয় রাজনীতিতে তাঁর দলেও যে পরিবারতন্ত্র জাঁকিয়ে বসে আছে, তার উদাহরণও তো ভূরি ভূরি। নিজের দলের অন্দরে সেই পরিবারতন্ত্রের মূল কি উপড়ে ফেলার সাহস দেখাবেন? ভোট প্রচারে সেই প্রশ্নও যে মোদির পিছু নিয়েছে!


নাগিন নাচের ইতিকথা – Randomকথা\nবর্তমানে এশিয়ায় ক্রিকেটে ভারত-পাকিস্তান যুদ্ধের পাশাপাশি এক নতুন দ্বৈরথ শুরু হয়েছে বাংলাদেশ ও শ্রীলংকার মধ্যে। বিগত কয়েকবছর ধরে এই দুই দলের মধ্যে চলে আসছে হাড্ডাহাড্ডি লড়াই। কিন্তু ২০১৮-এর মার্চ মাসে অনুষ্ঠিত নিদাহাস ট্রফিতে এই দুই প্রতিবেশী রাষ্ট্রের মধ্যে ক্রিকেট প্রতিযোগিতা পায় নতুন মাত্রা। আর ভাবতে অবাক লাগলেও বাংলাদেশ শ্রীলংকার মধ্যে এই দৈরথের পেছনের অন্যতম অনুঘটক হচ্ছে ‘নাগিন নাচ’। বাংলাদেশের স্পিনার নাজমুল ইসলাম অপুর উইকেট নেয়ার পরে কোবরার অনুকরণ করে করা উদযাপন কিছু সময়ের জন্য হয়ে উঠেছিল ক্রিকেট বিশ্বের সব থেকে আলোচিত বিষয়। কিন্তু এই নাগিন নাচ শুরু হল কোথা থেকে?\nকাহিনীর সুত্রপাত হয়ে ২০১৬ সালের বি.পি.এল থেকে। সেবার রাজশাহী কিংসের অধিনায়ক ছিলেন ওয়েস্ট ইন্ডিজ-এর সাবেক অধিনায়ক ড্যারেন সামি। সেবছর একই দলে সুযোগ পেয়েছিলেন অপু। সামি অপুকে ডাকনাম দিয়েছিলেন ‘snake’ (সাপ), কারণ সামির কাছে অপুকে দেখতে নাকি অনেকটা সাপের মত মনে হত। অদ্ভুত এই ডাকনাম অপুর পছন্দ হয়ে যায়। সেই বছর থেকেই উইকেট পাওয়ার পর নাগিন নাচ করা শুরু করেন অপু।\n“বিপিএল-এ২০১৬ সালে রাজশাহী কিংসের হয়ে খেলার সময় টিমের ক্যাপ্টেন ছিল ড্যারেন স্যামি। ওকে ভয় দেখানোর জন্য নাগিন নাচ দেখাতাম। মজার ব্যাপার হল, ও ভয়ও পেত, মজাও পেত! ওখান থেকেই শুরু ব্যাপারটা। একটা ম্যাচে উইকেট নেয়ার পর আমি ওই নাচ নাচি। সেখান থেকেই শুরু।”\nপ্রায় ২ বছর বিপিএল-এ এভাবেই উইকেট শিকার উদযাপন করতে থাকেন অপু। কিন্তু ২০১৮তে আন্তর্জাতিক ক্রিকেটে অভিষেকের পরে তার এই উদযাপন আন্তর্জাতিক মিডিয়ার চোখে পড়ে।\nবাংলাদেশের কোচ চন্ডিকা হাথুরুসিংহে ১০১৮ সালের জানুয়ারি মাসে, শ্রীলংকার বাংলাদেশ সফরের কিছুদিন পূর্বেই বাংলাদেশের কোচের চাকরি ছেড়ে দিয়ে নিজ দেশের জাতীয় দলের দায়িত্ব নেন। তারপর শ্রীলংকার হয়ে নিজের সদ্য সাবেক শিষ্যদের বিপক্ষে সিরিজে বাংলাদেশ দল এবং খেলোয়াড়দের সম্পর্কে তার জ্ঞান ব্যবহার করে বাংলাদেশের বিরুদ্ধে রণ কৌশল সাজান। ঘরের মাটিতে বাংলাদেশ প্রথমে বাংলাদেশ, শ্রীলঙ্কা ও জিম্বাবুয়ের মধ্যকার ট্রাই সিরিজে পরাজিত হয়, তারপর টি-টুয়েন্টি ও টেস্টেও বাংলাদেশ শ্রীলংকার হাতে নাস্তানাবুদ হয়। সেই সিরিজের ২য় ও শেষ টি-টুয়েন্টি ম্যাচের ১ম ইনিংসে শ্রীলংকার ব্যাটসম্যান গুনাতিলাকাকে আউট করে ‘নাগিন নাচ’ দিয়ে উদযাপন করেন অপু। ২য় ইনিংসে গুনাতিলাকা একটি উইকেট পাওয়ার পরে অপুকে ব্যঙ্গ করে অঙ্গভঙ্গি করেন।\nতারপর আবার মার্চ মাসে শ্রীলংকায় অনুষ্ঠিত হয় ভারত, বাংলাদেশ ও শ্রীলংকার মাঝে নিদাহাস সিরিজ। গ্রুপ পর্যায়ে বাংলাদেশ শ্রীলংকার মধ্যে তুমুল প্রতিদ্বন্দ্বিতাপূর্ণ এক ম্যাচ চলছিল। ঘরের মাঠে সাবেক গুরুর নতুন শিষ্যদের কাছে লজ্জাজনক পরাজয়ের পরে বাংলাদেশ দল জয়ের জন্য মরিয়া ছিল। শ্রীলংকা প্রথমে ব্যাট করে ২১৪ রানের বিশাল স্কোর দাঁড় করায়। জবাবে তামিম ও লিটনের ওপেনিং জুটির ঝড়ো শুরুর পর শেষের মুশফিকের ৩৫ বলে ৭২ রানের দুর্দান্ত ইনিংসে চড়ে বাংলাদেশ শ্রীলংকার রানের পাহাড় টপকে যায়। কিন্তু মুশফিকের ব্যাটিং নৈপুণ্য থেকে ম্যাচ জয়ের পর তার উদযাপন আলোচনার কেন্দ্রবিন্দুতে চলে আসে।\nঘরের মাঠে করা গুনাতিলাকার ব্যাঙ্গ বোধ হয় মনে রেখেছিলেন মুশফিক। তাই ম্যাচ জয়ের সাথে সাথে ‘নাগিন নাচ’ করে জয় উদযাপন করেন।\nসাথে সাথে বিশ্বমিডিয়ার নজরে চলে আসে ‘নাগিন নাচ’। সাবেক প্লেয়ার, সমর্থকদের মধ্যে অনেকেই এর সমালোচনা করেন, আবার অনেকে একে মজার ছলেই দেখেন।\nকমেন্ট্রি বক্সে ফাইনাল ম্যাচে নাগি নাচ করতে দেখা যায় সুনীল গাভাস্কারকে।\nগ্রুপ পর্বের ২য় ম্যাচে যখন দল দুইটি আবারো মিলিত হয় তখন ক্রিকেটারদের মধ্যকার উত্তেজনা দর্শকদের মধ্যে ছড়িয়ে পরে। জিতলে ভারতের বিপক্ষে ফাইনাল খেলার সুযোগ এবং হারলে টুর্নামেন্ট থেকে বাদ, এমন সমীকরণে দুই দল যেকোনোভাবে ম্যাচটি জেতার জন্য মাঠে নামে। ম্যাচজুড়ে দুই দলের খেলোয়াড়দের মধ্যে চলতে থাকে স্লেজিং। কিন্তু শেষ ওভারে এসে এই উত্তেজনা এক নতুন মাত্রা পায়।\nশেষ ওভারে বাংলাদেশের প্রয়োজন ১২ রান। হাতে মাত্র ৩ উইকেট। স্ট্রাইকে ছিলেন মুস্তাফিজুর রহমান। ১ম বল ডট হওয়ার পর ২য় বলে বাই রান নিতে গিয়ে রান আউট হয়ে যান মুস্তাফিজুর। কিন্তু তারপরই মাহমুদুল্লাহ আম্পায়ারের সাথে তর্ক করা শুরু করেন। আসলে ওভারের প্রথম দুই বলই কাঁধের উপর বাউন্সার করেন বোলার উদানা। কিন্তু নিয়ম অনুসারে আন্তর্জাতিক টি-টুয়েন্টিতে ওভারে একবারের বেশি বাউন্সার করা যায় না। তাই ওভারের ২য় বলটি ওয়াইড কেন দেয়া হল না সেটা নিয়ে তর্ক হচ্ছিল ব্যাটসম্যান মাহমুদুলাহ ও আম্পায়ারের মধ্যে। তখন এই বিতন্ডার মাঝে শ্রীলংকার অলরাউন্ডার পেরেরা জড়িয়ে পড়েন। বাংলাদেশের ব্যাটসম্যানদের জন্য পানীয় নিয়ে আসা বদলি খেলোয়াড় নুরুল হাসান পেরেরাকে সরতে বললে পেরেরা তাকে সেখান থেকে ঠেলে দূরে সরাতে চান। তখন নুরুল তাকে আঙ্গুল তুলে শাসানো শুরু করেন।\nপরিস্থিতি আরো ঘোলাটে হয়ে পরে যখন বাংলাদেশের অধিনায়ক সাকিব মাঠে নেমে তার ব্যাটসম্যানদের ড্রেসিং রুমে ফিরিয়ে নিয়ে যাবার হুমকি দেয়। ব্যাটসম্যানদের বাউন্ডারির সীমানা পর্যন্ত নিয়ে এসেছিলেন তিনি। কিন্তু তারপর পরিস্থিতি কিছুটা শান্ত হলে খেলা আবারও শুরু হয়। মাহমুদুল্লাহ পরবর্তী ৩ বলে ৪, ২, ৬ রান নিয়ে ১ বল হাতে রেখেই বাংলাদেশকে ম্যাচ জিতিয়ে দেন। আর তারপর বাংলাদেশের সব খেলোয়াড়, কোচিং স্টাফ মাঠে নেমে পরে শ্রীলংকার দর্শকদের উদ্দেশ্য করে নাগিন নাচ নাচা শুরু করে।\nভারত ও বাংলাদেশের মধ্যকার ফাইনালে ভারতকে সমর্থন করার জন্য এবং বাংলাদেশকে দুয়ো দেয়ার জন্য দলে দলে শ্রীলংকান দর্শকরা দলে দলে মাঠে আসে। ফাইনালে জেতার খুব কাছাকাছি যেয়ে শেষ দুই ওভারে দীনেশ কার্তিকের দানবীয় ব্যাটিং-এর কারণে বাংলাদেশ শেষ বলে ম্যাচটি হেরে যায়। গ্যালারির উল্লসিত শ্রীলংকার দর্শকরা তখন উল্লাসে ফেটে পড়েন।\nবাংলাদেশ শ্রীলংকার মধ্যে প্রতিদ্বন্দ্বিতা ক্রিকেটের জন্য অবশ্যই মঙ্গলকর। কিন্তু এই উত্তেজনা যে মাত্রা ছাড়িয়ে না যায় সেজন্য উভয় দলের খেলোয়াড় এবং সমর্থকদের সতর্ক হতে হবে।\nCategories:\tTrending Now, ক্রীড়াঙ্গন, সবজান্তা\t/ No Responses / by Usamah Ibn Mizan September 15, 2018


শুক্রবার শুরু জাতীয় অ্যাথলেটিকস\nএনআরবি কমার্শিয়াল ব্যাংকের পৃষ্ঠপোষকতায় এবং বাংলাদেশ অ্যাথলেটিকস ফেডারেশনের ব্যবস্থাপনায় শুক্রবার শুরু হচ্ছে ৪১তম জাতীয় সিনিয়র অ্যাথলেটিকস চ্যাম্পিয়নশিপ।\nচ্যাম্পিয়নশিপের উদ্বোধন করতে আজই ঢাকায় এসেছেন আইএএএফ সহসভাপতি ও এশিয়ান অ্যাথলেটিকস অ্যাসোসিয়েশনের প্রেসিডেন্ট কাতারের জেনারেল দাহলান আল হামাদ। তিনদিনের সফরে ঢাকায় এসেছেন তিনি।\nআন্তর্জাতিক পর্যায়ে দেশের অ্যাথলেটিকসের অবস্থা দেখাতেই মূলত তাকে আনা হচ্ছে বলে ফেডারেশন সূত্রে জানা গেছে।\nআজ বঙ্গবন্ধু জাতীয় স্টেডিয়ামের সভাকক্ষে সংবাদ সম্মেলনে অ্যাথলেটিকস ফেডারেশনের সাধারণ সম্পাদক অ্যাডভোকেট আবদুর রকিব মন্টু জানান, বাংলাদেশে এশিয়ান অ্যাথলেটিকসের প্রথম কোন বড় কর্তা আসছেন। আশা করি আমাদের খেলা দেখে তিনি বাংলাদেশের অ্যাথলেটিকস সম্পর্কে নতুন ধারনা নিয়ে যাবেন। পাশাপাশি তার কাছ থেকে বিভিন্ন ধরনের সহায়তার প্রত্যাশা করছেন ফেডারেশনের কর্মকর্তারা। সংবাদ সম্মেলনে অন্যদের মধ্যে ফেডারশেনের সহ-সভাপতি ফারুকুল ইসলাম ও শাহ আলম এবং ইকবাল হোসেন, সদস্য জয়ন্ত কুমার দেব ও কবিরুজ্জামান কবির এবং ৪১তম জাতীয় অ্যাথলেটিকসের পৃষ্ঠপোষক এনআরবি কমার্শিয়াল ব্যাংকের এক্সিকিউটিভ ভাইস প্রেসিডেন্ট হাজ্জাজ বিন মাহফুজসহ অন্যান্যরা উপস্থিত ছিলেন।\nদাহলান আল হামাদ এশিয়ান অ্যাথলেটিকসের এই সভাপতি একই সঙ্গে আন্তর্জাতিক অ্যমেচার অ্যাথলেটিকস ফেডারেশনের (আইএএএফ) সহ-সভাপতি পদেও রয়েছেন। হামাদের তিনদিনের বাংলাদেশ সফরে বেশকিছু কর্মসূচিও নির্ধারণ করেছে বাংলাদেশ অ্যাথলেটিকস ফেডারেশন। আজ বিকেল সাড়ে পাঁচটায় হযরত শাহজালাল (র.) আন্তর্জাতিক বিমানবন্দরে পৌঁছানোর পর রাত নয়টায় নগরীর একটি হোটেলে যুব ও ক্রীড়া প্রতিমন্ত্রী বীরেন শিকদারের সঙ্গে সাক্ষাত করেন তিনি। আগামীকাল সকাল ১০টায় ধানমন্ডিস্থ ৩২ নম্বরে জাতির জনক বঙ্গবন্ধু শেখ মুজিবুর রহমানের প্রতিকৃতিতে শ্রদ্ধা জানাবেন। দুপুর ১২টায় ঢাকা ক্যান্টনমেন্টে বাংলাদেশ অলিম্পিক অ্যাসোসিয়েশন (বিওএ) ও সেনাপ্রধান জেনারেল আবু বেলাল মো. শফিউল হকের সঙ্গে সাক্ষাত করবেন।\nবিকেল চারটায় সচিবালয়ে যুব ও ক্রীড়া উপমন্ত্রী আরিফ খান জয়ের সঙ্গে দেখা করবেন। শুক্রবার দুপুর তিনটায় বঙ্গবন্ধু জাতীয় স্টেডিয়ামে শুরু হওয়া জাতীয় সিনিয়র অ্যাথলেটিকসের উদ্বোধন করবেন। শনিবার সকালে ঢাকা ছেড়ে যাবেন দাহলান আল হামাদ।\nজাতীয় এ্যাথলেটিক্সের এবারের আসরে দেশের ৬৪ জেলা, আট বিভাগ, বিশ্ববিদ্যালয়, শিক্ষাবোর্ড, বিকেএসপি ও সার্ভিসেস দলের প্রায় ৫০০ অ্যাথলেট অংশ নেবে। তিনদিনের প্রতিযোগিতায় পুরুষদের ২২টি এবং মহিলাদের ১৪টি ইভেন্টে অংশ নেবে। প্রতিযোগিতার বাজেট প্রায় ১৬ লাখ ৩৪ হাজার টাকা যার মধ্যে আট লাখ টাকা প্রদান করবে পৃষ্ঠপোষক প্রতিষ্ঠান। রবিবার প্রতিযোগিতার আনুষ্ঠানিক সমাপনী ঘোষণা করবেন ফেডারেশনের সভাপতি এ এস এম আরী কবির।


রাখাইনে তীব্র খাবার সংকট – WomenEye24\nপ্রচ্ছদ/সারাদেশ/রাখাইনে তীব্র খাবার সংকট\nওমেনআই ডেস্ক : মিয়ানমারের রাখাইন রাজ্যে তীব্র খাবার সংকটে রোহিঙ্গা মুসলমানরা নিদারুণ কষ্টে দিনাতিপাত করছে। যে যেখানে আছে, সেখানেই অবরুদ্ধ হয়েই আছে তারা। এক গ্রাম থেকে অন্য গ্রামে যাওয়া তো দূরের কথা, সেনা অভিযানের ভয়ে যারা গ্রাম ছেড়ে অন্য গ্রামে বা পাহাড়ে পালিয়ে গেছে, তারাও নিজ গ্রামে ফিরে যেতে পারছে না। এখনো পর্যন্ত পালিয়ে বিভিন্ন স্থানে আশ্রয় নেওয়া রোহিঙ্গাদের সহায়তা করার জন্য কোনো বেসরকারি সংস্থাকে রাখাইনে কাজ করার অনুমতি দেয়নি মিয়ানমার সরকার। গত মঙ্গলবার রাখাইনের মংডু থেকে পালিয়ে নাইক্ষ্যংছড়ির তুমব্রু সীমান্ত হয়ে উখিয়ার কুতুপালং শরণার্থী ক্যাম্পে আসা কয়েক রোহিঙ্গা নারী-পুরুষের সঙ্গে কথা বলে এ তথ্য পাওয়া গেছে।\nতারা বলছেন, সরকারি তরফ থেকে কোথাও কোথাও খুবই সামান্য চাল, তেল ও শুকনো মাছ ত্রাণ হিসেবে বিতরণ করা হচ্ছে। তবে তা রোহিঙ্গা মুসলমানরা পাচ্ছে না, সেগুলো চলে যাচ্ছে সেখানকার মগ সম্প্রদায়ের লোকজনের হাতে।\nকথা হয় কুতুপালং শরণার্থী শিবিরে নতুন করে পালিয়ে আসা মিয়ানমারের বুচিডং এলাকার সাবেকুন্নাহার, মংডুর মো. সালামসহ কয়েকজনের সঙ্গে। তারা জানান, পাঁচ দিন আগে বুচিডং এলাকা থেকে রওনা দেন তারা। শত শত নারী-পুরুষ ও শিশু ছিল তাদের সঙ্গে। একপর্যায়ে মিয়ানমার বর্ডার গার্ড পুলিশ (বিজিপি) তাদের আটকে ফেলে। একটি মসজিদের ভিটায় নিয়ে তাদের খাবারও দেয় এবং নিষেধ করে বাংলাদেশে পাড়ি না জমাতে। তারা বিজিপির কয়েকজন সদস্যকে জনপ্রতি ৫ হাজার কিয়েট দিয়ে সেখান থেকে পালিয়ে আসেন। কিছু মিয়ানমার পুলিশ তাদের পালিয়ে যেতে সাহায্যও করেছে। ওই সব বিজিপি সদস্য বলেছে, বড় কেউ (ঊর্ধ্বতন) জানতে চাইলে তারা যেন কিছু না বলে।\nকেন এভাবে পালিয়ে আসছেন? এমন প্রশ্নে রোহিঙ্গা যুবক রমজান আলী জানান, যখন শান্তি ছিল, তখন পাহাড়ে গিয়ে লাকড়ি এনে বাজারে বিক্রি করেছেন; দিনমজুর হিসেবে কোথাও খেটেছেন অথবা মাছের ঘেরে কাজ করেছেন; যা আয়-রোজগার হয়েছে, তা দিয়ে সংসার চালিয়েছেন। এখন ওখানে কোনো কাজ নেই, পাহাড়েও যাওয়া যায় না। এক গ্রাম থেকে অন্য গ্রামে যাওয়ারও সুযোগ নেই। রমজানের প্রশ্ন- এ অবস্থায় বাড়িতে বসে থেকে মরব, নাকি পালিয়ে জীবন রক্ষা করব? আরেক রোহিঙ্গা যুবক আবু ছিদ্দিক জানান, ওখানে বাজারে যাওয়া যায় না, কাজকর্ম নেই। জীবন বাঁচাতে এখানে চলে আসা ছাড়া বিকল্প নেই, তাই চলে এসেছেন।\nএদিকে মিয়ানমার সেনাবাহিনীর হত্যাযজ্ঞ থেকে প্রাণ বাঁচাতে বাংলাদেশে পালিয়ে আসা রোহিঙ্গাদের শরণার্থী ক্যাম্পে এসেও শান্তি নেই। পুরনো শরণার্থীরা তাদের ত্রাণ নিতে দেয় না। তাড়িয়ে দেওয়ার চেষ্টা করে। তেমনি একজন স্বামীহারা রোহিঙ্গা নারী শামসুন্নাহার। তার দুই সন্তান। ৯ দিন হেঁটে গত মঙ্গলবার তুমব্রু সীমান্ত হয়ে পৌঁছেন কুতুপালং শরণার্থী শিবিরে। তার বাড়ি রাখাইনের বুচিডং এলাকার নাইক্ষংদি গ্রামে। খাবারের আশায় ত্রাণের লাইনে দাঁড়াতে গেলেই পুরনো রোহিঙ্গারা তাকে চেনে না বলে তাড়িয়ে দিতে থাকে। স্বামী কোথায় আছেন, তা জানেন না এ নারী। ত্রাণ পেতে নতুন আসা রোহিঙ্গাদের অনেকে মিথ্যার আশ্রয় নিচ্ছে বলে জানান পুরনো কয়েক শরণার্থী।\nপুরুষদের ম্যাচে প্রথম নারী আম্পায়ার


Jagdeep Dhankhar: 'কাজ নেই-শুধু ট্যুইটে বাংলাকে অসম্মান করা', ধনখড়ের বিরুদ্ধে অভিযোগ দায়ের শিবসেনার! - shivsena leaders of west bengal launched complaint against governor jagdeep dhankhar | Eisamay\nshivsena leaders of west bengal launched complaint against governor jagdeep dhankhar\n'কাজ নেই-শুধু ট্যুইটে বাংলাকে অসম্মান করা', ধনখড়ের বিরুদ্ধে অভিযোগ দায়ের শিবসেনার!\nSuman Biswas | EiSamay.Com | Updated: 27 Sep 2020, 08:08:00 PM\nএবার সরাসরি রাজ্যপালের বিরুদ্ধে অভিযোগ দায়ের করল শিবসেনা। রাজ্যকে রাজ্যপাল জগদীপ ধনখড় প্রতিনিয়ত অসম্মান করে চলেছেন বলে পূর্ব বিধাননগর থানায় অভিযোগ দায়ের করল শিবসেনা।\nএবার সরাসরি অভিযোগ দায়ের!\nউম্পুন হোক বা করোনা মোকাবিলা, এমনকী কৃষিবিল-সব কিছু নিয়েই রাজ্যকে বিঁধে থাকেন রাজ্যপাল।\nতৃণমূলও ধনখড়কে 'বিজেপির দালাল' বলে অভিহিত করেছে।\nএবার তৃণমূল নয়, বরং তাঁদের দাবির সমর্থনে দাঁড়িয়ে বাংলার শিবসেনা নেতৃত্ব রাজ্যপালের বিরুদ্ধে থানায় অভিযোগ দায়ের করল।\nএই সময় ডিজিটাল ডেস্ক: রাজ্যকে বিঁধে সেই কবে থেকে আসরে নেমেছেন রাজ্যপাল জগদীপ ধনখড়। তাঁর সঙ্গে তৃণমূল সরকারের সংঘাত রীতিমতো গোটা দেশের আলোচনার বিষয়। উম্পুন হোক বা করোনা মোকাবিলা, এমনকী কৃষিবিল-সব কিছু নিয়েই রাজ্যকে বিঁধে থাকেন রাজ্যপাল। পালটা তৃণমূলও ধনখড়কে 'বিজেপির দালাল' বলে অভিহিত করেছে। তবে এবার তৃণমূল নয়, বরং তাঁদের দাবির সমর্থনে দাঁড়িয়ে বাংলার শিবসেনা নেতৃত্ব রাজ্যপালের বিরুদ্ধে থানায় অভিযোগ দায়ের করল।\nজানা গিয়েছে, বিধাননগর পূর্ব থানায় অভিযোগ দায়ের করেছেন শিবসেনার রাজ্য সম্পাদক অশোক সরকার। অভিযোগপত্রে তিনি লিখেছেন, রাজ্যপাল নিয়মিত যা মন্তব্য করছেন, তাতে বাংলার সম্মানহানি হচ্ছে। বাংলার সংস্কৃতিকে তিনি প্রতিনিয়ত আঘাত করছেন। সেইসঙ্গেই লেখা হয়েছে, কাজ না করে বিভ্রান্তিকর তথ্য ছড়িয়ে বাংলার নির্বাচিত সরকারের অবমাননা করছেন রাজ্যপাল ধনখড়।\nএখানেই শেষ নয়, অভিযোগে আরও লেখা হয়েছে, গত ৬-৭ মাস ধরে কোনও কাজ করছেন না ধনখড়। বরং সরকার ও রাজ্যপালের মধ্যেকারের যে বিষয়গুলি সামনে আসা উচিৎ নয়, সেগুলো প্রকাশ্যে আনছেন তিনি। এই পরিস্থিিত ইচ্ছাকৃতভাবে রাজ্যপাল তৈরি করছেন। অশোক সরকারের অভিযোগ, 'একটি রাজ্যের সাংবিধানিক প্রধান হয়েও একটি দলের হয়ে কাজ করে চলেছেন রাজ্যপাল। প্রশাসনের গোপন বিষয়ে বাইরে এনে দিচ্ছেন। সম্পূর্ণভাবেই সাংবিধানিক শিষ্টাচার বিরোধী কাজ করছেন তিনি।'\nউল্লেখ্য, দিনকয়েক আগে রাজ্যপাল সরাসরি নিশানা করেছেন রাজ্য পুলিশের ডিজি বীরেন্দ্রকে। টুইটারে ধনখড় লিখেছিলেন, 'রাজ্য পুলিশের ডিজি উটপাখির মতো বালিতে মাথা গুঁজে আছেন। আইনশৃঙ্খলা নিয়ে তাঁর ডোন্ট কেয়ার ভাব দেখে আমি হতবাক।' পুলিশ ও প্রশাসনিক কর্তাদের একাংশ সরীসৃপে পরিণত হয়েছে বলেও তিনি উল্লেখ করেছেন টুইটারে।\nপালটা তৃণমূল সাংসদ কল্যাণ বন্দ্যোপাধ্যায় আবার রাজ্যপালকে 'বিজেপির গৃহভৃত্য' বলে পাল্টা আক্রমণ করেছেন। তাঁর মতে, ওঁর (ধনখড়) অবিলম্বে হাসপাতালে মানসিক চিকিৎসা করানো দরকার। কল্যাণ বলেন, 'রাজ্যে যাঁরা আইনশৃঙ্খলা নিয়ে সমস্যা তৈরি করছেন, তাঁরা রাজ্যপালের ঘরে বসে রয়েছেন। ওঁকে গ্রেপ্তার করা উচিত। উনি নিজেই রাজ্যে অপরাধমূলক ষড়যন্ত্রের অংশ।'\nআরও পড়ুন: 'বাংলার উৎসব নিয়ে জানে না UGC', ২ নভেম্বর থেকে কলেজে ক্লাস নয়! জানালেন শিক্ষামন্ত্রী\nরাজ্যপাল টুইটারে লিখেছেন - সরকার বহির্ভূত শক্তি প্রশাসনকে গ্রাস করছে। যা অসাংবিধানিক ও অপরাধমূলক। এব্যাপারে তিনি রাজ্য পুলিশের ডিজির কাছে ব্যাখ্যা চেয়েছিলেন। কিন্তু ডিজি রাজভবনকে লিখেছিলেন - পশ্চিমবঙ্গ পুলিশ আইনের পথই কঠোর ভাবে অনুসরণ করছে। রাজ্যপাল ডিজির এই জবাবে সন্তুষ্ট নন।\n'বাংলার উৎসব নিয়ে জানে না UGC', ২ নভেম্বর থেকে কলেজে ক্লাস নয়! জানালেন শিক্ষামন্ত্রী পরের খবর\nরাজ্যপালের বিরুদ্ধে অভিযোগ শিবেসনার জগদীপ ধনখড় shivsena leaders of west bengal Jagdeep Dhankhar complaint against governor jagdeep dhankhar\nWeb Title : shivsena leaders of west bengal launched complaint against governor jagdeep dhankhar


আরো ৫ জনের মৃত্যুদণ্ড – সময় জার্নাল\n৭১'এ মানবতাবিরোধী অপরাধ\nপ্রকাশিতঃ ১২:২৩ অপরাহ্ণ, মঙ্গল, ১৫ অক্টোবর ১৯\nআসামিরা হলেন মো. রঞ্জু মিয়া, রাজাকার কমান্ডার আবদুল জব্বার (৮৬), মো. জাফিজার রহমান খোকা (৬৪), মো. আবদুল ওয়াহেদ মণ্ডল (৬২) ও মো. মমতাজ আলী বেপারি মমতাজ (৬৮)\nগত ২১ জুলাই এ মামলার শুনানি শেষে রায় ঘোষণার জন্য অপেক্ষমাণ রাখেন ট্রাইব্যুনাল। পরে গতকাল সোমবার (১৪ অক্টোবর) ট্রাইব্যুনাল রায় ঘোষণার জন্য আজকের দিন ধার্য করেন।


World Environment Day: Setting an example family from Dantewada has stopped using plastic bags for4years\nটানা ৪ বছর প্লাস্টিক ব্যাগে ‘না’, পরিবেশ রক্ষায় নজির এই পরিবারের\nPublished by: Sangbad Pratidin Digital | Posted: June 5, 2018 9:01 am| Updated: June 5, 2018 9:01 am\nসংবাদ প্রতিদিন ডিজিটাল ডেস্ক: প্লাস্টিক থেকে দূষণের সূত্রপাত৷ পরিবেশবিদরা এ কথা বারবার বলে আসছেন৷ সাধারণ মানুষ যে তা জানে না তা নয়৷ তবে ব্যবহারিক জীবনে প্লাস্টিকের উপর নিষেধাজ্ঞা জারি করতে অনেকেই অপারগ৷ সেই প্রেক্ষিতেই নজির গড়ল দান্তেওয়াড়ার এক পরিবার৷ টানা চার বছর ধরে প্লাস্টিক ব্যাগ ব্যবহার করছেন না এই পরিবারের সদস্যরা৷\n[ হারিয়ে গিয়েছে জগন্নাথ মন্দিরের রত্নভাণ্ডারের চাবি, তদন্তের আশ্বাস প্রশাসনের ]\nবাজারে গেলে দোকানি প্লাস্টিকে জিনিস দিতে চায়৷ তাঁরা বলেন ‘না’৷ সবজিওয়ালাও প্লাস্টিকে সবজি মুড়ে হাতে তুলে দিতে চান৷ তাঁরা বলেন ‘না’৷ বাড়ির সকলেই দৃঢ়প্রতিজ্ঞ৷ কেউ কোনওভাবেই প্লাস্টিক ব্যাগ ব্যবহার করবেন না৷ চাইলে যে এই ব্যবহার এড়ানো যায়, এমনটা শুধু ভেবেই ক্ষান্ত থাকেনি দান্তেওয়াড়ার এক পরিবার৷ হাতেকলমে করেও দেখিয়েছে৷ যেখানে যখন প্লাস্টিক ব্যাগ তাঁদের হাতে দিতে চাওয়া হয়েছে, তাঁরা প্রত্যাখ্যান করেছেন৷ প্লাস্টিক এই মুহূর্তে দূষণের অন্যতম কারণ৷ বিভিন্ন সূত্রেই এ খবর জেনেছিলেন তাঁরা৷ কিন্তু গোটা পৃথিবী থেকে প্লাস্টিকের ব্যবহার কী করে বন্ধ করবেন? তাঁরা তো দুনিয়া বদলাতে পারেন না৷ কিন্তু নিজেদের অভ্যাস বদলাতে পারেন৷ অতএব আপনি আচরি ধর্মের পথই বেছে নিয়েছেন৷ গত চার বছর ধরে পরিবারের কেউ প্লাস্টিক ব্যাগ ব্যবহার করছেন না৷ আজ পরিবেশ দিবসে যা এক উল্লেখযোগ্য ঘটনা হিসেবেই উঠে এসেছে৷ পরিবারের পাঁচ সদস্যই যেন এই মুহূর্তে পথ দেখাচ্ছে দেশবাসীকে৷\nSetting an example for everyone on World Environment Day,afamily from Chhattisgarh’s Dantewada district has stopped using plastic bags.\nRead @ANI story | https://t.co/Q1RPV4aHw6 pic.twitter.com/hhvgMXGVhm\n— ANI Digital (@ani_digital) June 5, 2018\nরাষ্ট্রসংঘের পরিবেশ আধিকারিক এরিক সোলহেমও বলছেন, বিশ্ব ও ভারতকে প্লাস্টিকমুক্ত করাই এখন তাঁদের লক্ষ্য৷ তাঁর মতে, দেশকে স্বচ্ছ রাখার ক্ষেত্রে অনুপ্রেরণা যিনি দিতে পারেন তিনি স্বয়ং মহাত্মা গান্ধী৷\nOur aim is to make India & world’s home plastic-free to avoid enormous pollution to our environment & to our own health. This must stop & there’s no one better to inspire to this than Mahatma Gandhi & Sadhguru: Erik Solheim, UN Environment Executive Director #WorldEnvironmentDay pic.twitter.com/vc2Zc3jYAM


ফটোল্যাব ব্যবহারকারীর তথ্য চলে যাচ্ছে মার্কিন গোয়েন্দা সংস্থায়! – Newslife 24\nইন্টারনেট দুনিয়ার নতুন ট্রেন্ড ‘ফটোল্যাব’। আপলোডের পর এখানে ছবি দিলেই সেটিকে চকচকে-ঝকঝকে করে দিচ্ছে অ্যাপটি। কিন্ত ব্যবহারকারীরা যে বিপদ ডেকে আনছেন, সেটা কি লক্ষ্য করেছেন কখনো?। এবিষয়ে সাইবার নিরাপত্তা বিশ্লেষকরা বলছেন, এমন ছবি পাওয়ার বিনিময়ে যে তথ্য অ্যাপটির সঙ্গে গ্রাহকরা শেয়ার করছেন, আশঙ্কা রয়েছে সেগুলো চলে যাচ্ছে মার্কিন গোয়েন্দা সংস্থাগুলোর কাছে।\nবিশ্লেষকরা বলছেন, যুক্তরাষ্ট্রের লিনারক ইনভেস্টমেন্ট লিমিটেডের মালিকানাধীন ফটোল্যাবের সঙ্গে মার্কিন গোয়েন্দা সংস্থা এবং আইনশৃঙ্খলা রক্ষাকারী বাহিনীর মধ্যে সম্পর্ক রয়েছে। আর এটির কারণ হচ্ছে টেক জায়ান্ট আইবিএম এর সাথে যুক্তরাষ্ট্রের গোয়েন্দা সংস্থার চুক্তি বাতিল হওয়া। একারণে তৈরি করা হয় ফটোল্যাব ।\nপ্রযুক্তিভিত্তিক মার্কিন সংবাদমাধ্যম দ্য ভার্জ বলছে, ২০১০ সালে প্রতিষ্ঠিত হয় লিনারক ইনভেস্টমেন্ট লিমিটেড। এবং তাদের মালিকানায় ১৪টি অ্যাপ আছে বর্তমানে। এগুলোর বেশির ভাগই ছবি সংক্রান্ত এবং ফটোল্যাব অ্যাপটিও ২০১০ সালেই তৈরি হয়। এত বছর অ্যাপটি আলোচনায় না এলেও আইবিএম ফেস রিকগনিশন বন্ধ করার কিছুদিনের মধ্যেই দুনিয়ায় ভাইরাল হয়ে যায় অ্যাপটি।\nসাইবার-৭১ এর পরিচালক আব্দুল্লাহ আল জাবের হৃদয় বলেন, প্রযুক্তি জগতে মার্কিন গোয়েন্দা সংস্থাগুলোর ভূমিকা যদি দেখেন, তাহলে দেখা যাবে, আগে থেকেই অস্তিত্ব আছে এমন একটি প্ল্যাটফর্মকে নিজেদের প্রয়োজনে ব্যবহার করেছে তারা। প্রতিষ্ঠার পর তেমন পরিচিতি না পেলেও গোয়েন্দা সংস্থাগুলোর অন্তর্ভুক্তিতে রাতারাতি আলোড়ন তৈরি করে প্ল্যাটফর্মগুলো। একই কাজ ফটোল্যাবের সঙ্গে করা হয়েছে। খেয়াল করলে দেখবেন অনেকদিন পর গেল ১৫ জুন অ্যাপটিকে হালনাগাদ করা হয়েছে। এটাকে ‘ট্রেন্ড’ হিসেবে বিশ্বে ছড়িয়ে দিতে নতুন নতুন ফিচার যুক্ত করা হয়েছে। এর ফলে যে বিপুল পরিমাণ তথ্য তাদের সার্ভারে জমা হচ্ছে, সেগুলো ওদের কাছে ‘গুরুত্বপূর্ণ সম্পদ’।\nআরেক সাইবার নিরাপত্তা বিশ্লেষক তানভীর হাসান জোহা বলেন, একটা উদাহরণ দিই। অনেকেই আছেন যারা ব্যাংকের একাউন্ট নম্বর, এটিএম কার্ড নম্বর এমনকি পিন কোড সহজে মনে রাখার জন্য মোবাইলে সেভ করে রাখেন। এখন এসব তথ্য অন্য কারও হাতে গেলে কী হতে পারে একবার ভাবুন। বিভিন্ন সময়ে আমরা এ ধরনের স্ক্যামের খবর পাই। সেগুলো কীভাবে সম্ভব হয়? এগুলোও অন্যতম কারণ। বুধবার (১৭ জুন) বাংলাদেশের একটি শীর্ষ গণমাধ্যমে এ খবর প্রকাশিতে হয়েছে।\nফটোল্যাবে এ অ্যাপটি ছাড়াও সুন্দর ছবি তোলার জন্য অনলাইনে টিপস বা সহায়তা পেতে অনেকেই গুগল প্লে স্টোর থেকে নানা ধরনের বিউটি অ্যাপ ডাউনলোডের পর ব্যবহার করে থাকেন। কিন্তু এমন সব অ্যাপ নিরাপদ নয়। অনেক অ্যাপ আপনার তথ্য হাতিয়ে নেয়। আবার অনেক ক্ষেত্রে বাজে লিঙ্কে নিয়ে যায়।\nসম্প্রতি গুগলের নিরাপত্তা বিষয়টি স্ক্যানিংয়ে এসব অ্যাপ ধরা পড়ে। বট পরীক্ষা করা কোম্পানি হোয়াইট ওপসও এসব ক্ষতিকর অ‌্যাপ সম্পর্কে জানতে পেরেছে।\nপ্রযুক্তিবিষয়ক ওয়েবসাইট ডিজিটাল ইনফরমেশন ওয়াল্র্ড তাদের এক প্রতিবেদনে জানিয়েছে, এসব অ্যাপ একবার ডাউনলোড করার পর অনেক সময় আইকোন হাইড হয়ে যায়। ফলে চাইলেও সেটি সহজে আনইনস্টল করা যায় না।\nসম্প্রতি গুগল ৩৮টি অ্যাপ তাদের প্লে স্টোর থেকে সরিয়ে ফেলেছে। এর মধ্যে ৩৫টি বিউটি অ্যাপ। সংশ্লিষ্টরা বলছেন, যদি কারো মোবাইল ফোনে এসব অ্যাপ থাকে তাহলে দ্রুত আনইনস্টল করে ফেলা উচিত।


স্বামীকে অজ্ঞান করে নববধূ উধাও\nপ্রকাশনার সময়: ১৪ অক্টোবর ২০২১, ০২:০২\nনোয়াখালী জেলার চাটখিলের হাসর গ্রামে স্বামী সাজ্জাত হোসেনকে (৩০) চেতনানাশক ওষুধ খাইয়ে উধাও হয়ে গেছে নববধূ।\nএ ঘটনায় বুধবার সাজ্জাতের মা রৌশন আরা বেগম বাদী হয়ে চাটখিল থানায় মামলা করেছেন।\nমামলার অভিযোগে জানা যায়, চাটখিল উপজেলার বানসা গ্রামের সফি উল্যা ব্যাপারী বাড়ির আবদুল জলিলের মেয়ে শারমিন আক্তারের (২১) সঙ্গে সাজ্জাতের গত শুক্রবার পারিবারিকভাবে বিয়ে হয়। বিয়ের পর সাজ্জাত তার স্ত্রী শারমিনকে নিয়ে গতকাল মঙ্গলবার শ্বশুরবাড়িতে বেড়াতে যায়। সেখানে স্ত্রী শারমিন আক্তার রাতে সাজ্জাতকে চেতনানাশক ওষুধ খাইয়ে পরিবারের সকলের অগোচরে উধাও হয়ে যায়।\nনববধূ শারমিন বিয়ের সময় স্বামীর দেয়া ১০ ভরি স্বর্ণালংকার ও স্বামীর সঙ্গে থাকা ৫০ হাজার টাকা এবং বিদেশি ১৫ হাজার রিয়াল (বাংলাদেশি মুদ্রায় ৩ লাখ ৩০ হাজার) নিয়ে গেছে।\nঅভিযোগে সাজ্জাতের মা আরও উল্লেখ করেন, তিনি সকালে সংবাদ পেয়ে সাজ্জাতের শ্বশুর বাড়িতে গিয়ে তার ছেলেকে অজ্ঞান অবস্থায় পান। পরে সাজ্জাতকে উদ্ধার করে চাটখিল উপজেলা স্বাস্থ্য কমপ্লেক্সে নিয়ে এলে কর্তব্যরত চিকিৎসক সাজ্জাতের অবস্থা খারাপ দেখে তাকে হাসপাতালে ভর্তি করেন। বর্তমানে সাজ্জাত উপজেলা স্বাস্থ্য কমপ্লেক্সে চিকিৎসাধীন রয়েছেন।\nঅভিযোগের সত্যতা নিশ্চিত করেছেন চাটখিল থানার ভারপ্রাপ্ত কর্মকর্তা।\nস্ত্রীকে হত্যা করে মেয়েকে নিয়ে থানায় স্বামী\nঅন্তঃসত্ত্বা স্ত্রীর পেটে লাথি, অতঃপর...\nযিনি ছিলেন দুইজন খলিফার স্ত্রী!\nএকসঙ্গে স্বামী-স্ত্রীর বিষপান, স্বামীর মৃত্যু!\nপারিবারিক আত্মকলহের জের ধরে স্বামী-স্ত্রী একসাথে বিষপান করে আত্মহত্যার চেষ্টা\nমৃত সন্তান জন্ম দিয়ে হারিয়ে গেল সেই লাবণ্য\nস্বামী-শাশুড়ির অত্যাচার সইতে না পেরে নিজের শরীরে কেরোসিন ঢেলে আত্মহত্যার\nসন্তান না হওয়ায় স্ত্রীকে হত্যা\nসন্তান না হওয়ায় স্ত্রীকে শ্বাসরোধ করে হত্যা করেছে স্বামী জসভীর\n[email protected] (Official); news[email protected] (News)


বল্লী মো. মুজিবুর রহমান মাধ্যমিক বিদ্যালয়ে ষষ্ঠ শ্রেণিতে নবাগত শিক্ষার্থীদের নবীণ বরণ ও এস.এস.সি পরীক্ষার্থীদের বিদায়ী সংবর্ধনা বল্লী মো. মুজিবুর রহমান মাধ্যমিক বিদ্যালয়ে ষষ্ঠ শ্রেণিতে নবাগত শিক্ষার্থীদের নবীণ বরণ ও এস.এস.সি পরীক্ষার্থীদের বিদায়ী সংবর্ধনা – সময় বার্তা\nবল্লী মো. মুজিবুর রহমান মাধ্যমিক বিদ্যালয়ে ষষ্ঠ শ্রেণিতে নবাগত শিক্ষার্থীদের নবীণ বরণ ও এস.এস.সি পরীক্ষার্থীদের বিদায়ী সংবর্ধনা\nনিজস্ব প্রতিনিধি : সাতক্ষীরায় বল্লী মো. মুজিবুর রহমান মাধ্যমিক বিদ্যালয়ে ষষ্ঠ শ্রেণিতে নবাগত শিক্ষার্থীদের নবীণ বরণ ও এস.এস.সি পরীক্ষার্থীদের বিদায়ী সংবর্ধনা অনুষ্ঠিত হয়েছে। মঙ্গলবার (৯ নভেম্বর) সকাল ১০টায় বিদ্যালয় প্রাঙ্গণে বিদ্যালয়ের ভারপ্রাপ্ত প্রধান শিক্ষক মো. গোলাম কাদের’র সভাপতিত্বে অনুষ্ঠানে প্রধান অতিথি হিসেবে বক্তব্য রাখেন বল্লী মো. মুজিবুর রহমান মাধ্যমিক বিদ্যালয় পরিচালনা কমিটির সভাপতি ও পৌর আওয়ামীলীগের সাবেক সহ-দপ্তর সম্পাদক জিয়াউর বিন সেলিম যাদু।\nবিশেষ অতিথি হিসেবে উপস্থিত ছিলেন আওয়ামীলীগ নেতা মো. শাহিদুল ইসলাম, সহকারি শিক্ষক মো. জামিলুজ্জামান ও মো. সিরাজুল ইসলামসহ বল্লী মো. মুজিবুর রহমান মাধ্যমিক বিদ্যালয়ের শিক্ষক ও শিক্ষার্থীরা উপস্থিত ছিলেন। এসময় বল্লী মো. মুজিবুর রহমান মাধ্যমিক বিদ্যালয়ে ষষ্ঠ শ্রেণিতে নবাগত শিক্ষার্থীদের ফুল দিয়ে বরণ করা হয় এবং এস.এস.সি শিক্ষার্থীদের শুভেচ্ছা উপহার প্রদান করা হয়।